
TRA RIK 5 serne selen ADR DR ERE RER 1—4 


Trolddom i Forhold til Videnskab og Religion; 
Trolddom bestemmes som Ord og Handlinger 
der er stillede udenfor al Forstaaen eller Sam- 
menhæng, S. 1—3. Dens Stof har da kun Inter- 
esse for saa vidt det ikke oprindelig var »magisk«, 
men Udtryk for en Aandskultur, S. 3—4. 


I. Antikken. 


Antikken i Historiens Lys; Trolddommens Rolle, 
S. 5—6. 


1Gennem: TideFNe 41k VARERNE 6—11 
Gammel-attisk Magi, S. 6—8. Magien kommer 
under østerlandsk Indflydelse, S. 8—9. Tavler 2 
fra Rom og Karthago, Spaagrejer fra Pergamon, 
Tryllepapyrus'er og Lægebøger, S. 9—11. 


2: Maal og Midler 345440 ES RESET 11—14 


Formaal, S. 11. Lønformler, Ritusord, Besværg- 
elser og Fortællinger, S. 12—14.. 


3. Antikken og nyere Tid .…….….........00rcrrerere0… 14—36 


Aarsager til Lighed, S. 14—15. 1. Sygdom: 
Ondet sættes bort paa Dyr eller Planter; jødi- 
ske Sidestykker; Nedtællen; Livmoderen stilles, 
S. 15—19. 2, Udyr: Naglen og Nøglen, S. 19—20. 
3. Trylleurten, S. 20—21. 4. Elskov: Voks 
og Hjærte, S. 21. 5. Tyve: Hvileløshed, Øjet, 
Ost og Brød, S. 22—27. 6. Amuletbønner: 
Himmelbreve, S. 27-—28. 7. Jeg: Babylon og 
Ægypten, gudfyldt, gudsendt og Gud selv, S. 28-31; 
kristen Tid, Guds Sending, Guds Frænde, Guds 
Lige, S. 31—34; babylonisk og finsk Udtryksform, 
S. 34—35. Dæmonen og de hedenske Sedler, $. 35. 

II. Kristendommen. 


1. Gennem Tiderne...............0cccromrereeeeeee 


Aand og Stof, S. 36—37. Kirkens Besværgelser, 
Bibelamuletter og Benediktioner; den ikke altid 
klare Grænse mellem tilladt og forbudt, S. 37—40. 
Ogsaa de forbudne Formler brugtes af Gejstlige 
i Oldtid og Middelalder og var gennemgaaende 
forfattede af Gejstlige, S. 40—43. Gejstlighed og 
Trolddom i nyere Tid, S. 43—45. Lægfolk og 


Trolddom; Formelbrugen stiger nedad i Sam- 


fundet, S. 45—46. Danske Heksebøger gennem 
Tiderne, S.46—48. Formlernes Liv i 20nde Hun- 
dredaar, S. 48—50. 


2. Formerne ER ER EET ge 


Kristne Løn- og Ritusformler, hellige Citater, 
Besværgelser, S.51—52. Episke Formler og deres 
Tankegang, S. 52—54. 


3. »Trylle-Evangeliet«.............ssrererrerenese 


Dets Særpræg udadvendt, praktisk opfindsomt, 
S. 51—56. Marias Mælk, S. 56—57. Jesu Fødsel 
og Daab, S. 57—59. Jesu Lidelse og Død, Op- 


standelsen, S. 60—62. Det bibelske Midtstykke 


mangler ligesom i folkelige Bønner og Legende- 
viser, S. 62-64. (Ligefrem eller symbolsk? S. 64-65). 

Mødet med den syge og Mødet med den onde, 
S.65—67. »Mødet« som førkristeligt, østerlandsk, 
S., 67—70; 132. 


5. Ældre og yngre Lag ..….….......ccrrrrerreeerse 


»Mødet« og de tre Møer(?) førkristelige, S. 70. 
Fantastiske eller vrangtroende Formler fra den 
ældre Middelalder jævnsides de korrekte, S.71— 
73. Evangeliseringsforsøg, S. 73. Passionssignelser 
og Syndestraf-Formler i den senere Middelalder, 
S. 74—76. 


III. Hjemligt Hedenskab. 
Opgaverne S. 76 (og 94). 

Merseburgformlerne, S. 77—80. Kirkemøders Ad- 
varsler, S. 80—81. 

54—64 

70—76 

PR D) 4 10 701 9 70 AERRERRESERE REE REE ERR SE RESET ENES DEDE RENEE SES SER DE REESE REE 81—83 


Oldengelske Galdere, S. 81. Odin og Loke i en 
' nyengelsk Opskrift? S. 82—83. 


Urnordisk Tid: Runerne som magiske Tegn; 
Antikken som Forbillede, S$. 83—84. Løn-, Ritus-, 
Forbandelses- og episke Formler, S. 84-89. Jeg'et 
og Guderne, S$S.87. — Middelalderen: Meget 
om Formler, lidet af Formler, S. 89. Kunstmagi 
(Egils Nidkvad, Buslas Bøn, Ordene mod Had- 
ding), S. 89—92. Folkeligere Magi (Egil, Groa, 
Ragnhild), S. 92—93. Sen Brug af stavrimede 
Vers, S, 93—94. — Nyere Tid: Runer, S. 94. 
Gudenavne i Danmark, Norge, Sverig, S. 94—99. 
Lavere Guddomme, Troldskytten, S. 99—101. 
Smaa Ritusformler mulig ægte hedenske, S. 101. 


4. Finland og Lapland …….….…..........ererereereers 102—105 


»Lapper« og Oldfinner, S. 102—103. Vest- og Øst- 
finland; Mulighed for Bevarelse af hedenske 
Formler, S. 103—105. 


É IV. Udvalg af danske Trylleord. 


Udvalg, S. 105—128. Danske Formlers Særpræg, 
S. 129—131. 

BILLEDER 


Fig. 1 (S.7). Græsk Forbandelsesindskrift, fra R. Winsch Defixio- 
num tabellae Atticae (Inser. Græcæ III 3) Nr. 46. 

Fig. 2 (S, 23). »Tyvsøje« i en græsk Papyrus, fra Kenyon Greek 
Papyri in the British Museum, vol. I (Catalogue) S. 68. 

Fig. 3 (S. 25). Dansk »Tyvsøjeslag« (Sønderjylland), fra Danmarks 
Trylleformler I (jfr. Danm. Trfl. II S. 85). 

Fig. 4 (S. 47). Dobbeltside i Jens Damgaards Cyprianus i Dansk 
Folkemindesamling. 

Fig. 5 (S. 48). En dansk Signemand, Dansk Folkemindesamling. 

Fig. 6 (S. 50). Tysk Værnebrev fra Verdenskrigen, Dansk Folke- 
mindesamling. 

Fig. 7 (S. 58). Seddel fra Tjustrup, Midtsjælland, Nationalmuseet. 

Fig. 8 (S. 59). Jesus døbes som lille Barn, fra Strzygowski Icono- 
graphie der Taufe Christi, Tavle VIII Nr. 6. 

Fig. 9 (S.60). Jordan flyer for Jesus ved hans Daab, fra Strzygowskis 
Værk, Tavle VII Nr. 3. 

Fig. 10 (S. 85). Runeamulet fra Valby, o. Aar 700, fra Stephens: 
The old northern runic monuments II S. 861. 

Fig. 11 (S. 86). Benplade fra Lund med Trylleruner, o. Aar 1000, 
fra Chria Vidensk. Selskabs Forhandl. 1908, Nr. 7 S. 3. 

Fig. 12 (S. 123). Djævlen ved Kærnen, fra Magnus-Petersen Kalk- 
malerier i danske Kirker, Tavle XXXI Nr. 3 (Tingsted). 

Fig. 13 (S. 126). Chr. Pedersøns Forskrivning Aar 1634, Landsarkivet 
for Fyn. 


Med »D. Tr.« henvises til Tekstudgaven af »Danmarks 
Trylleformler« I—II 1917 og 1921. Det er mit Haab at faa 
fuldført og udgivet en Tolkning af disse Tekster i det enkelte. 
Som et samlet Resultat af Forarbejderne gives her, i 
saa let tilgængelig Form.som muligt, et historisk Overblik 
over Evropas Trylleformler fra Oldtid til Nutid, saaledes 
at der tages særligt Sigte paa de danske. Slutkapitlet med 
dets lille Mundsmag af hjemlige Trylleord, ledsagede af 
korte Forklaringer, bedes opfattet blot som et Tillæg; det 
har et noget tilfældigt Præg og kan ikke gaa synderlig i 
Enkeltheder; Kildehenvisninger er i dette Kapitel normalt 
udeladt. F. 0. 

»Alt hvad han talte, godt eller ondt, 
var en Daad og blev til et Under.« 


"ØD bene MaGt er en Kendsgærning som alle Mennesker til 
alle Tider har maattet sande. Ordet velsigner og forban- 
der, virker Glæde og Sorg, Tryghed og Skræk, Kærlighed og 
Had, Liv og Død. »Tungen er en Ild«. Og Ordet er en Pil 
som eengang udsendt aldrig vender tilbage. Det er den ta- 
lendes Sjæl der har fyldt Ordet med sin Kraft; og naar det 
gaar ud i Verden som Lyd eller Skrift, saa bærer det sit Op- 
hav i sig; det er som en levende, kraftladet Udstraaling fra 
Sjælen, langt ud i Rummet, langt ned i Tiden. Der var Grund 
nok til Respekt for Ordets underfulde Magt. Og det var fri- 
stende at spørge videre endnu: kan Ordet ikke være mægtigt 
ogsaa naar vi ikke længer kender dets Sjæl; er det ikke som 
en Gren der stadig grønnes selv om den er skilt fra Stammen? 
Rummer ikke visse Ord fra ældgammel Tid af løndomsfuld 
Evne, selv om jeg der udtaler dem, og den jeg taler dem til, 
ikke fatter deres Mening? Vi staar her overfor Trylle- 
ordet. Hvad forstaar vi ved Trylleord — og altsaa ved Trold- 
dom i det hele? 

I Praksis er vi nogenlunde klare. over Sagen. Vi finder i 
folkelige Sortebøger og gamle Lægebøger ofte Ramser, der, naar 
de fremsiges eller skrives, paastaas at virke store Ting: hel- 
brede Sygdomme, slukke Ildebrand, vinde. Elskov, skade Fjen- 
der, og andet mere. Ogsaa ad mundtlig Vej gaar slige Ramser 
i Arv indenfor »kloge« Mænds og Koners Kredse. Det er den 
Slags Ord vi kalder Trylleformler. Men hvad er da det som 
for vor Eftertanke skiller »Trylleord« ud fra andre Ord, anden 
Tale? Hvad er det særegne ved Trolddom Mag); være sig 
Trylle-ord eller Trylle-kunster? 


1) Vi bruger i det følgende Udtrykkene Trolddom og Magi (ligesaa Troldmand og 
Magier) enstydige, skønt »Magi« ogsaa kan tages i en anden Betydning. 

Trolddom er en særlig Maade paa hvilken Mennesker har 
søgt at øve Magt, dels ved Handlinger dels ved Ord eller Tegn. 
Men spørger vi hvori det særegne da ligger, saa lyder Svarene 
ikke helt ens. Alle er vel nok enige om, at Trolddom er for- 
skellig fra Videnskab, og ligesaa om at den er forskellig fra 
Religion; men det kommer saa igen an paa hvorledes man 
opfatter disse to Omraader, videre eller snævrere! Enhver 
har jo endelig Lov at vælge sin Sprogbrug; lad os klare vor 
egen ved at tage et Par Eksempler. 

Hvis jeg kurerer paa een der lider af Rosen, ved at give 
ham et Omslag, saa vil næppe nogen nægte, at jeg her (med 
Held eller Uheld) gaar paa Videnskabens Vej; men hvis jeg 
vilde optage den folkelige Kur at lægge et Stykke rødt Lak 
i Nakken paa Patienten eller give ham røde Strømper paa 
Fødderne, er det saa Videnskab, eller er det ikke snarere en 
magisk Kur, lidt Trolddom? Endvidere: Fadervor vil man let 
enes om at kalde en religiøs Bøn; men de Ord mod Edder 
»Far Edder ud, urene, i Stok og i Stene!«, skal vi kalde dem 
religiøse eller magiske? — Den røde Kur er unægtelig ikke 
videnskabelig i moderne Forstand, og Edderordene er ikke 
religiøse i højere Betydning. Dersom vi tager vort Stade i vor 
egen oplyste Tids Begreber og trækker Grænserne for Viden- 
skab og Religion snævert, kan vi med Foragt stemple Rød- 
kuren som uvidenskabelig, Edderordene som ureligiøse, begge 
som magiske. Men vi foretrækker her at give Udtrykkene 
Videnskab og Religion videre Omfang, og vi vil — som Lær- 
linge af det nittende Hundredaar — stræbe at se historisk 
paa Tingene, vil spørge hvad disse til enhver given Tid betød. 
Grundsætningen »Lige med Lige«, rød Skade bødes med rødt 
Stof, var engang Udtryk for Menneskers Forsken efter Sam- 
menhæng, for saa vidt for en famlende Videnskabelighed; og 
det Menneske som først fandt paa den røde Kur, staar viden- 
skabeligt højere end f. Eks. Hunden der virkelig kurerer sin 
Mave ved at æde Græs; den handler efter Instinkt, hin Op- 
finder handler efter Refleksion. Og videre, Tiltalen til Edderen 
forudsatte oprindelig en bestemt Forestilling om den usynlige 
Verden, at Ondet var et Væsen som opfattede og vurderede 
en Tiltale; vi vil kalde det en Slags religiøs Forestilling. Og 
for saa vidt de der bruger hin Kur og hine Ord, ledes af de 

nævnte Forestillinger, handler de ikke »magisk«, men ud fra 
deres Kulturtrins Videnskab eller Religion. 
Men hvilke Handlinger og Ord vil vi da kalde magiske? 
Vi svarer: alle mulige Handlinger og Ord kan øves eller siges 
paa magisk Vis; vi bestemmer Trolddommen ikke efter dens 
Indhold, men efter den menneskelige Opfattelsesmaade. Trold- 
dom er alle Handlinger og Ord, naar de regnes for virkekraf- 
tige netop fordi de er hemmelighedsfulde og uforstaaede. 
Trolddom er ikke det som ræsonnerer groft og naivt, men det 
som stiller sig udenfor al Ræson, udenfor alt det som paa det 
givne (høje eller lave) Kulturtrin gælder for fornuftmæssigt. 
Ikke blot Ordene til Edderen kan bruges magisk; men hvis 
nogen fremsiger Fadervor uden Tanke paa Indholdet, blot 
fordi det er hellige Ord som maa have en hemmelighedsfuld 
Virkning, saa er Bønnen for ham bleven en magisk Formel, 
en Gren, afhugget fra sin Stamme. Det magiske som saadant 
henvender sig ikke til Vilje og Tænkning, men øver en løndoms- 
fuld, uimodstaaelig Tyang paa Guder og Mennesker, Dyr og Ting. 
Trolddom faar altsaa Præg af det som er udenfor al Sam- 
menhæng, det isolerede. Ogsåa socialt set kan man vel sige, 
at Trolddom er Isolation; ikke mindst gælder det hos primi- 
tive Folk, hvor Religionen er en Stammesag; her er Magieren 
den som svigter sin Stamme ved at gaa paa egen Haand og 
øve Magt ad løndomsfulde Genveje. Derfor er de store Sti- 
findere, de Mænd som gik i Ensomhed og brød ny Veje i 
Videnskab og Religion, ofte blevet forvekslede med Troldmænd, 
udskregne og forfulgte, fordi man ikke forstod dem; det kan 
være det højestes Tragik at blive forvekslet med det laveste. 
Men saadan som vi har bestemt det magiske — Springet 
bort fra al Ræson og al Aand — er det midt i al sin Hem- 
melighedsfuldhed i sig selv ganske uinteressant, bundkede- 
ligt. I denne Uverden er der ingen Love, ingen Stier gennem 
Vildnisset, ingen Mulighed for at forstaa eller blot ane. Men 
hvorfor da sysle med alle disse Kunster, med disse Ramser og 
Sortebøger, der giver sig ud for at virke med ufejlbarlig Magt? 
Fordi Magien for en overmaade stor: Del henter sit Stof 
fra andre, lysere Riger. I det historiske Synspunkt som oven- 
for blev gjort gældende, ligger, at meget som i Tidernes Løb 
er blevet magisk, ikke var det oprindelig. Maningen »Far 


Å 


Edder ud,. urene« er opstaaet som et Produkt af en Åands- 
kultur; siden kom den Dag da den ikke længer var »tids- 
syarende«,. og den sank ned til at blive Ramse i en Tryllebog. 
Det videnskabelige og religiøse Fremskridt har gennem Tiderne 
kasseret Stof og atter Stof som før var fundet tjenligt; og alt 
dette Stof tager Troldmanden op fra Kulturens store Affalds- 
dynge, og det imponerer stadig Mennesker, men nu just fordi 
det er dunkelt og ufatteligt. Kulturhistorisk, især vel religions- 
historisk, -har det Interesse at se disse Sager efter som Vidnes- 
byrd om svundne Tiders Forestillinger; netop det i dem som 
ikke var »magisk«, men levende Liv, kan vi faa noget ud af. 

"Vi vil ved et saadant Eftersyn faa et dobbelt at se. 
Først hvor sejt og troligt ett og samme Stof ofte er slæbt 
videre fra Tid til Tid, fra Sted til Sted. Thi gælder det i nogen 
| Grad om alle Folkeminder, at de vandrer, saa gælder det 
ganske. særlig om det magiske. At Stoffet tidt holder sig meget 
uforandret gennem Tid og Rum, 'kan vi forstaa netop ud fra 
dets magiske Præg: Her var der ikke noget at ræsonnere over 
og forbedre; det gjaldt blot at gentage nøjagtigt, ellers kunde 
Ord og Handlinger let miste deres Kraft. — Men ved Siden 
heraf faar vi dog at se, at Ændringer, ja Nyskabelser, langt- 
fra er udelukkede. Dels har daarlig Hukommelse, uvilkaarlig 
Sammenblanding og Sammenkædning, urigtig Afskrivning spillet 
en stor Rolle; men dels er Sagen klart nok ogsaa den, at 
Stoffet endnu langt ned i kristen Tid, ja ned mod vore Dage, 
har haft et visst Liv i mange Brugeres Tanke og Følelse; de 
har arbejdet videre og digtet til: Stoffet var for dem ikke 
blevet blot og bar Magi. 

Vi vil nu forsøge et Overblik over Dele af det magiske 
Stof. Vi tager ikke »Naturfolkene« og som Regel heller ikke 
de gamle Østerlande med deres rige Magi med, men afgræn- 
ser os væsentlig til en mere overskuelig Kultursammenhæng. 
Først gæster vi det gamle Grækenland og Rom (»Antikken«), 
derefter Middelalderens Evropa og vort eget Norden. Men 
ogsaa paa anden Maade vil vi indskrænke os. Vort Æmne inden- 
for Trolddommen skal være Ordene (Ramserne, Trylleform- 
lerne). Handlinger (»Trylle-ritus«) tager vi som Regel kun med 
hvor de staar i indre Forbindelse med ledsagende Ord — og ellers 
af og til hvor det skønnes oplysende for Udviklingens Gang. 


5 
L ANTIKKEN 000 000 0 0: 


" Tænker vi paa den antikke græsk-romerske Verden, da gaar 
der vel gennem mange af os Nutidsmennesker uvilkaarligt et 
Suk, som naar man ser tilbage til en herlig, svunden Tid. Vi 
aner Hellas” og Italiens sollyse Lande straalende med Marmor- 
templer og Broncestatuer og fyldte af glade og frie Mennesker, 
Og vi mindes muligvis de stærke Udtryk Schiller som ung 
Digter har givet lignende Længsler og Syn i sit Digt »Græken- 
lands Guder«. Om det antikke Menneskes Forhold til de over- 
naturlige Magter siger han her(meden Braad mod Kirkens Askese): 

Skummel Alvor, Afkalds bitre Smærte, 
banlyst var hvor I jer dyrke lod; 


Lykke bød I fylde hvert et Hjærte, 
Lykkebarnet var af eders Blod. 
Og om Døden: — | 

Dengang ej, med Rædselsgrin om Kæben, 

Benradmanden til en Dødsseng kom; 

men et Kys tog Livets Rest fra Læben, 

Fylgjen vendte blidt sin Fakkel om. i 

De vekslende Tider har faaet meget forskelligt ud af. Ki: 

tikken; det var vel det nittende Hundredaar forbeholdt at 
kunne granske den alsidigt og historisk. Vistnok stod i dette 
skarpe Lys meget sin Prøve; Antikkens højeste og ædleste 
Aander naaede menneskeligt, kunstnerisk, tildels ogsaa religiøst 
saare højt, omend næppe just saadan som Schiller tænkte sig 
det. Og dog skal vi ikke letsindigt ønske os, med »Lykkens 
Galocher« paa Fødderne at fare helt iblinde tilbage til hine 
Tider. Det er ikke givet, at vi just slap ind i Haven til Platon, 
hvor han staar og ruller de store Syner frem for sine Disciple; 
vi kunde mulig komme ud for noget helt andet. Det Hinsidige 
rummede AÅandemagter i Mængde som tænkte paa alt andet 
end at bringe Lykke. Store Folkelag indenfor den antikke 
Verden gik i stadig Frygt for Fortræd eller Forgørelse voldt 
ved onde Aander eller Mennesker. »Mod Aander og Spøgelser« 
lyder den græske Indskrift paa en lille sort Sten fra ItalienY), 
Og om et Dødsleje, hvor ingen blid Fylgje stod hos, fortæller 
en Gravskrift fra Nordafrika”) (paa Latin): »Her ligger Ennia 


1) Inscr. Græcæ (Ac. l.r. Bor.) XIV nr. 2413,8. — I” R. Wansch Defixionum tabellae 
Atticae XXI. 

.…… . Hun vandt ikke Dødens Lod paa den Maade hun havde 
fortjent; bunden (forgjort) ved Tryllesange laa hun hen stum 
i lange Tider . ... Over den Udaad der her er øvet, vil 
Slægtsaanderne eller de himmelske Guder være Hævnere«. 
Altsaa en Sygdom, vel et Slagtilfælde, i og for sig sørgeligt 
nok, er her som en Selvfølge tilskrevet onde Trolddomskunster ; 
Guderne er komne for sent, kun Hævnens bitre Sødme kan 
de endnu skænke. »Der er ingen som ikke har kendt til Frygt 
for at blive forhekset«, hedder det endog (hos en Forfatter fra 
lste Hundredaar")). Sligt har vel ikke været lige udbredt til 
alle Tider indenfor Antikkens mange Aarhundreder, altid dog 
sikkert ret stærkt udbredt. Vi vil nu først prøve et Overblik 
i Tidsfølge over det vigtigste Stof, derefter en saglig Grup- 
pering, og endelig undersøge om Antikkens Magi har nogen 
Forbindelse med senere Tiders. ”— Vi vil dog ogsaa faa at se, 
at det langtfra alt er lige uhyggeligt. 


1. Gennem Tiderne. 


De ældste græske Litteraturværker, nemlig de homeriske 
Digte, Iliaden og Odysseen, var Produkter af en ret fordomsfri 
Overklasse; de omtaler kun en enkelt Gang Trolddomsord. 
I Odysseens 19%de Sang læges Heltens Saar ved en Tryllesang; 
men vi faar ikke at vide hvordan den lød. I de tidligste græske 
Ordformler vi kender, synes det som vi møder noget forholdsvis 
nationalt eller dog nationaliseret; men de er fra en temmelig 
sen Tid, og desuden kan de meget vel have haft udenlandske 
Mønstre. Vi føres her til den Landsdel hvor hellenisk Kultur 
i historisk Tid ellers har naaet sin højeste og ædleste Blom- 
string, nemlig Attika. Fra 4de Hundredaar f. Kr. og vel alle- 
rede tidligere kendte man i Attika den uhyggelige Skik at skrive 
Forbandelsesformler mod sine Modstandere. Man skrev dem 
paa en Tavle og lagde dem ned i en Grav. Tavlerne er af 


Bly, et Metal som Gruberne i Laurionbjærget bød rigeligt paa. 


De blev foldede eller rullede sammen som Breve dengang, samt 
gennemborede med et Søm, der mulig ogsaa havde magisk 
Kraft (Fig. 1). Der kendes ialt ca. 200 saadanne Indskrifter. 


1) Anf. smsteds < Plin,. hist. nat. 28, 2, 19. 

De simpleste af dem bærer blot Navnet (Navnene) paa den 
eller dem som Skriveren vil forbande; det er ofte flere Per- 
” søner; der kan tilføjes »Jeg binder« a: forbander (ham). Men 
Indskriften kan ogsaa være udførligere. For en stor Del er 
det Modstandere for Retten, Jurydomstolen, det gælder at 
komme til Livs: Modpart, Anklager, Vidner. Hvor vedkom- 
mendes Levevej er nævnt, er det altid Folk af Underklassen; 
vi ser hvor almindeligt det har været i de lavere Stænder 
baade at føre Processer og at trolde. I andre Tilfælde har vi 
ikke med Retstrætter at gøre, men hører blot den misunde- 
lige Konkurrent 
forbandesinFag- 
fælle og hans Hø- 
kerbod; ogsaa 
Hustru og Børn 
kan gaa med i 
Købet. Et Eks- 
empel paa et al- 
mindeligt  For- 
bandelsesmøn- 
ster fra disse Tavler er dette: »Jeg binder Mnesitheides, Tungen, 
Arbejdet, Hænderne, Sjælen (Livskraften) paa Mnesitheides«"). 
Hvorfor har man nu nedlagt disse Tavler i en Grav? Sik- 
kert for at Gravboen, den dødes Aand, skulde enten selv tage 
sig af Sagen eller overbringe dette »Brev« til de underjordiske 
Guder. Ret ofte rettes Besværgelserne til Underverdenens Gud- 
domme, Persefone, Hekate og andre, ogsaa til Hermes, hvis 
Sag det er at føre de afdødes Sjæle ned i Skyggeriget. Det 
er just den Vej man vil have sin Modstander, han skal ram- 
mes af Døden. — Alt i alt er disse Indskrifter saa ligetil, at 
ethvert skrivekyndigt Menneske har kunnet lære sig Stilen og 
lave en saadan Indskrift paa egen Haand, uden nødvendig at 
skulle ty til Formelbøger eller til en professionel Magiers 
Hjælp. Og muligvis fuldbyrdedes de dengang snarere som klare 
Fornufthandlinger end som dunkel Magi. — Med Åthens rige 
Handelsliv i dets Storhedstid blev attiske Varer og Sædvaner 
udbredt i Middelhavstandene. Og med Kulturen følger ogsaa 


1. Græsk Forbandelsesindskrift. 


1) Nr. 52 hos Wånsch. 

Magien; vi træffer i de:sidste førkristelige Hundredaar B ly- 
tavler efter attisk Sæd, med Forbandelser, omkring paa merne, 
i Ægypten ,og i Italien. : Re 

Men vi kommer dermed ned til Tider da Formler Præg 
og Vilkaar ellers er ifærd med. at ændre sig stærkt. Sagt i 
Korthed: Formelkunsten. kommer nu under kraftig Indflydelse 
af Orienten;. og den faar mere end før Karakteren af Fag- 
videnskab, lærd eller halvlærd og indviklet. 

Efter Aleksander den. Stores Asienstog begynder for kivør 
Sammensmæltningen af hellensk og østerlandsk Væsen!). Det 
gælder hele Kulturen, det gælder Religionen og ogsaa Magien. 
Især ser vi hvor stærkt ægyptiske Forestillinger har paavirket 
sen-antik Magi, baade i og udenfor selve Ægypten. — Det 
løndomsfulde Skær som omgav Østerlands Skrift og Lærdom, 
tiltrak mange græske Aander, baade naive Sjæle og grublende 
Lærde. Det er Religionsblandingens Tid, da forskellige Landes 
'Guddomme føres sammen. Vi møder nu i græske Trylleformler 
østerlandske Gudenavne endog i større Mængde end de hjem- 
lige græske. Ikke sjælden er ogsaa Israels Guds Navn kom- 
met med, Iao Sabaoth, og Træk fra jødisk Gudstro; enkelte 
græske Formler er helt eller næsten helt jødiske. Men især 
bryder Troen paa lavere Dæmoners Tusendtal som en ond 
Sot ind over den antikke Verden, nu da de gamle hjemlige, 
kraftige Folkereligioner i Hellas og Rom havde tabt deres Magt 
over Sindene. Endog Overklassen gribes efterhaanden af denne 
Dæmontro og af Hang til Magi. En Tid havde de højst dan- 
nede holdt sig fjærnt fra al positiv Religion, havde været »Fri- 
tænkere« med et moderne Udtryk; fra det iste Hundredaar 
af vor Tidsregning ses dette at blive anderledes. Om Troen 
paa Trolddom indenfor de højeste Klasser vidner et historisk 
Eksempel. , Kejserprinsen Germanicus paa Tiberius' Tid blev 
af sine fornemme Modstandere efterstræbt ved Tryllemidler; 
man skjulte f. Eks. Blytavler med hans Navn og Forbandelses- 
formler under Gulvet og i Væggene i hans Palads”). 

Endog een af Senantikkens højeste og ædleste Retninger, 
den nyplatoniske Filosofi, der blomstrede i 3dje Hundredaar 
e. Kr., kom til at fremme magisk Overtro; for Tænkeren 


1) Til det fl. Wansch: Antikes Zaubergeråt aus Pergamon, Indl. — Harnack: Medi- 
zinisches aus der åltesten Kirchengeschichte 107 fl. — ?) Tacitus? Annaler II 69. 

Plotinos!) har Magien.o: den »højere Magi« sin berettigede 
Plads, idet man ved Besværgelser kan øve Fjærnvirkning og 
byde over Elementar-aanderne, som fylder Verdensaltet. Denne 
Skinvidenskab spiller, omsat i jødisk-kristelig Form, endnu 
i Middelalderen en Rolle; men vi skal ikke hverken her eller 
senere komme ind paa den »højere Magi«s System. Man kan 
herom læse Viktor Rydberg: Medeltidens Magi. Stod det saa- 
dan til indenfor Overklasserne, saa aner vi hvilket Tag Trold- 
dommen har haft i de udannede. 

Men tillige faar Magien i Senantikken, saavidt det kan ses, 
i stigende Grad Præg af det lavsmæssige. Der har allerede 
før eksisteret professionelle Troldmænd. Den athenske Filosof 
Platon fortæller, at paa hans Tid (4de Hundredaar før Kristus) 
gik Tiggerpræster og Smugprofeter fra Dør til Dør. og falbød 
baade kraftige Bønner til Guderne og Besværgelser til at skade 
Modstandere”). — Og senere Tiders Trylleord og -ritus er ofte 
saa kunstige, at vi mærker Professionalismen tage Overhaand. 
Dog er folkeligere Ord og Midler vedblevne at bestaa ved 
Siden af. 

Om den senere Magi, især i den romerske Kejsertid, ile: 
Jorden tydeligt til os. De sidste Tiders Jordfund forunder os 
noget Overblik. baade over Magien i Livets Praksis og over 
dens »Lærebøger« (Opskrift-bøger). 

Vi ser først lidt paa Praksis. Blytavler med Forbandelser 
(efter opr. attisk Mønster) møder os nu over hele Romerriget, 
lige op til England, paa Græsk eller Latin. Mærkelig er bl. a. 
en lille Samling Tavler?) fra Rom, men paa græsk Sprog, alle 
skrevne (vistnok af en Troldpræst) for Cirkus-artister, Vogn- 
styrere; vi er i de store offentlige Folkeforlystelsers Tid. Det 
gælder at skade og dræbe Rivalerne. Den paagældende Trup 
— mener Udgiveren — har tilhørt en særlig, religiøs Sekt, 
har tilbedt den ellers ret uhyggelige ægyptiske Gud Seth, som 
paakaldes i disse Formler. Ogsaa fra en anden Storstad som 
Karthago kendes slige Artistformler fra Romertiden, men uden 
Sektpræg; simpel og forholdsvis uskyldig er denne Blytavle- 
indskrift paa Latin”): (Først de »fjendtlige« Hestes Navne) 
»Jeg kalder (dig) frem, Dæmon, som færdes her; jeg overgiver 


1) Sfr. P. Helms: Nyplatoniske Lærdomme 83. — 2?) Staten II p. 364 B. — —") Woansch : 
Sethianische Verfluchungstafeln aus Rom. — +) Smsteds XXV. 

dig disse Heste, for at du skal holde, dem tilbage, og at de 
maa hildes og ikke kan røre sig.« — Ogsaa andre Slags Ind- 
skrifter findes spredte i det vældige Romerrige, især korte 
Lønord paa Ringe og Amuletter. 

I Pergamon i Lilleasien er der fundet en ejendommelig 
Samling Trylleapparater og Indskrifter”, som stammer fra 
3dje Hd. e. Kr. Den er for en Gangs Skyld ikke af skade- 
voldende Art, men viser sig at være en professionel Spaamands 
Udrustning. Indskrifterne paa disse Sager har imidlertid ikke 
særlig stor Interesse, og selve Redskaberne — Bord, Skive, 
Søm, Ringe m. m., de fleste af Bronce — falder udenfor vort 
Æmne. Maaske er det dog værd her at sige et Par Ord om 
Bronceskiven, der vel ikke bærer Ord eller Bogstaver, men 
dog Tegn. Den er inddelt i Felter, og hvert Felt har sit 
Billedtegn: Land, Vand o. a.; øjensynligt betegner hvert Billed- 
felt een Fremtidsmulighed, og Sømmet er vel saa blevet hængt 
over Skiven, sat i Svingning, og har tilsidst peget paa det 
Felt der skulde blive afgørende for Spørgeren. Vi har her i 
hvert Fald samme Princip som ved den navnkundige lappiske 
»Troldtromme«, et Spaa-apparat med Billedfelter; og en hi- 
storisk Sammenhæng mellem dem synes trods den vældige 
Afstand rimelig. Vi behøver blot at tænke paa, at de hedenske 
Lapper ned mod vor Tid havde bevaret væsentlig samme 
Offerdragt som Hellas og Rom, sikkert gennem skandinavisk 
Formidling, skønt de fleste Minder om denne Dragt hos Skan- 
dinaverne og andre Gotoner er gaaede tabt”). 

En anden Art Fund lærer os Magien at kende mere som 
samlet Overlevering, nemlig de Tryllebøger af hvilke Magierne 
har øst deres Viden. Vort Kendskab til den senere Antiks 
Litteratur, Tro og Dagligliv er i de sidste Aartier bleven 
stærkt udvidet ved Fund af Papyrusruller paa græsk Sprog 
i Ægyptens skærmende Jord, hidrørende fra den sengræske 
og romerske Tid (Talen er altsaa her ikke om Indskrifterne 
paa det gamle ægyptiske Sprog). Papyrus'ernes Værdi har 
Nutiden — og ikke mindst de ægyptiske Fellab'er (Smaa- 
bønder) — forlængst lært at indse. Grundig forbi er den Tid 
da nogle Fellaher (1778) bød en evropæisk Købmand en 


1) Wånsch: Antikes Zaubergeråt aus Pergamon. — 2) Axel Olrik i Danske Stu- 
dier 1905, 54. 

Mængde Ruller — en Kapsel med henved 50 Stykker — til 
ganske lav Pris; han valgte sig mekanisk een ud, og Folkene 
brændte de øvrige for at nyde den aromatiske Røg; den til- 
bageblevne var den første græske Papyrus fra Ægypten som 
Verden lærte at kende"). Det var tyve Aar før Bonapartes 
Tog til Ægypten, som gav Stødet til Interessen for Landets 
Oldtidsminder. Nu holdes disse Ting i højere Kurs. — Som 
Vidnesbyrd om Overtro og Religionsblanding i den senere 
Oldtid har Tryllepapyrus'erne ikke ringe Interesse. Det for- 
tælles i det ny Testamente (Ap. Gærn. 19, 19), at efter Paulus” 
mægtige Prædiken i Verdensstaden Efesos i Lilleasien kom 
mange Mennesker som øvede Trolddom, og lagde offentlig 
deres Bøger paa Baal, og de opbrændte Skattes samlede 
Værdi ansloges til 50,000 Drachmer (ca. 30,000 Kr.). Fundet 
af de ægyptiske Tryllebøger levendegør denne Scene for os. 
De fleste af dem vi har tilbage, er skrevne saa sent som hen- 
ved 3—400 Aar e. Kr., men er vist gennemgaaende Afskrifter 
af ældre Bøger. De er Produkter af de professionelle Magieres 
Kundskab og for os den rigeste og alsidigste Kilde til vor 
Viden om Sen-antikkens Magi. De fleste findes nu i London, 
Paris, Berlin, og adskillige af dem er blevet offentliggjorte. 
Til deres Indhold kommer vi i det følgende stadig tilbage. 
Ved Siden af disse har vi andre, men ikke saa righoldige 
Oplysninger hos nogle medicinske, veterinære o. a. Forfattere 
fra Romeren Catos Bog om Agerbrug (2det Hd. f. Kr.) og ned 
til Oldtidens Slutning; det er mest korte, delvis afgjort folke- 
lige Formler, hvoraf en Del kan være øst af mundtlig Tradition. 


2. Maal og Midler. 


Magien vil opnaa snart sagt alt hvad tænkes kan. Det 
gælder ogsaa Ordmagien. Vi har set hvor gængs i Praksis 
den Trolddom var som gik ud paa at skade eller dræbe Mod- 
standeren. Men det er for den selviske Synsmaade i Grunden 
det samme som at hævde sig selv, trygge sin Eksistens. Og 
positivt det sidste tilsigter en Mængde Trylleformler, være sig 
ved at helbrede Sygdom, sikre sig mod Ild, Udyr, Tyve, For- 


1) Danskeren N. Schow, som udgav denne Papyrus (hvis Indhold ikke er magisk) 
" å Charta papyracea, Rom 1788, fortæller dette Optrin S. II1—IV. 

gørelse eller paa anden Maade. Mange Fluer kan slaas med 
ett. "Smæk, som naar det i en Papyrus hedder"): »Naar du 
bærer denne Skrift, skal du blive afholdt af dine Overmænd, 
Herrer og andre, enhver skal frygte dig i Krig, af hver Kvinde 
ellér Mand du rører ved, vil du blive elsket, du vil faa en 


Årv, du vil modstaa Giftdrikke, løse Lænker« o. s. fr. I det 


hele samme Mangfoldighed som i vor Tids Magi. 

Ogsaa Trolddommens Arter og Former er mange. Paa 
den ene Side har vi Handlingerne (Ritus) med de mange Slags 
Sager som dertil udkræves, paa den anden Side Tegn, Bog- 
staver og Ord (skrevne eller talte). Ritus og Tegn lader vi 
her ligge?). | | 

" Indenfor »Ordmagien« møder vi en Gruppe Formler der 
blot indeholder Bogstaver eller meningsløse »Ord«. 
Selve Bogstavrækken kan findes brugt som magisk Indskrift, 
og visse bestemte Forbindelser af Alfabettegn tænktes i sig 
selv at eje stærk magisk Magt, t. Eks. de syv græske Selvlyds- 
tegn ae €e i 0 u 0, som dog mulig tillige skulde antyde de syv 
Planeter og deres Kræfter. De meningsløse eller barbarisk 
klingende Grupper kaldes sædvanlig »efesiske Bogstaver« efter 
Staden Efesos. I nogle Tilfælde kan her maaske ægyptiske 
eller andre fremmede Sprogs Ord ligge til Grund; andre synes 
at være blot Bogstavleg, som f. Eks. ablanatanalba, åer er ens 
for- og bagfra. Disse efesiske Rækker og Lønord er (eller er 
blevne) magiske i egentligste Betydning; just i deres Ubegribe- 
lighed imponerer de Brugeren, der tillægger dem særlig Magt 
over Tingene eller Aanderne. Ofte strøs de da ogsaa ind hist 
og her i almindelige Formler som Kraftsteder i Teksten. 

Vi gaar til de Trylleformler som giver Mening. Efter 
Formen turde det være heldigst at skælne mellem Ritusform- 
ler, Besværgelser og Fortællinger (om man vil, dramatiske, 
lyriske og episke Trolddomsord). — I Forbindelse med en 
Ritus kan det. foreskrives at bruge nogle Ord som saa at 
sige oversætter Handlingens (eller Stoffets) Billedsprog i men- 
neskelig Tale. En Tavle fra Salerno i Italien?) (2det Hd. e. Kr.) 


1) Wessely: Griechische Zauberpapyrus i Wienerakademiets »Denkschriften« 36,99. 
— ?) Brug af sorte Dyr, f. Eks. en sort Høne eller Hane, kan findes foreskreven 
baade i Nutidens og Antikkens Tryllebøger; den stammer oprindelig fra Dyrkelsen 
af de underjordiske Guder (Muldens og Dødens Guddomme); Dieterich: Abraxas 189. 
— 8) Defix. tab. Att. XXVII. 

har, Indskriften: »Plads for Haaret; Floden venter paa sit 
Hoved«. Det synes at udsige: Noget Haar fra det Menneske 
som efterstræbes, er kastet i Floden; denne har derved faaet 
Magt til: at tage hele Hovedet. Selve det brugte Materiale »ud- 
lægges« i en attisk Blytavleindskrift!): »Ligesom dette Bly er 
koldt og livløst, saa vorde kolde og livløse ogsaa de her 
skrevne Personers Ord, Gærninger og Tunge!« Herfra er iøv- 
rigt ikke noget langt Skridt til at bruge Sammenligninger med 
Naturforhold uden at nogen Ritus svarer dertil, f. Eks.?) » Kir- 
tel . . . du skal smælte som Salt i Vand!« 

En sædvanlig Form for Trolddomsord i de magiske Pa- 
pyrus'er er Besværgelsen, Maningen til Ondet at forsvinde 
eller til Dæmonerne at hjælpe; den kan svulme op til im- 
ponerende eller kedsommelig Længde. Ret ofte bruger Pa- 
pyrus'erne virkelige Bønner eller Gudehymner som Besvær- 
gelsesformler. ER gg 

. Fortællende Formler, især med Æmner fra Gudeverdenen, 
har spillet en viss Rolle i den gammelægyptiske og assyriske 
Magi og bliver senere af største Betydning i den kristne. Paa 
lignende Maade bringer en græsk Tryllepapyrus en lang For- 
tælling om Verdens og Gudernes Tilblivelse, stammende fra 
Religionsblandingens Tid; denne hellige Beretnings Kraft skal 
tvinge alt i Verden til at lyde Magerens Vilje”). Derimod 
kendes fra antikke Kilder (fraregnet meget sene) kun faa Side- 
stykker til de korte kærnefulde episke Formler som kristen 
Magi er saa rig paa. Et Par Eksempler skal dog nævnes: 
»Kirke og Medea satte sig henimod Solopgang, de granskede 
det vædskefri (Saar), om (det stammede) fra Sten eller fra Træ 
eller fra Hundebid; thi-Saaret er uden Sol«”) (og altsaa mod- 
tageligt for Dæmringsdæmoners Kur??). Meningen maa være, 
at de to navnkundige Troldkvinder engang fordum har plejet 
et Saar kyndigt, saa det ikke betændtes, og ved at nævne 
denneederes Daad gør jeg den nu virksom for mig, saa dens. 
Kraft kommer mit Saar til Gode. — Folkeligt Fynd finder vi 
i en latinsk Formel) fra ca. 400 (hos Marcellus), uden »hel- 
lige« Navne; den skal hjælpe paa Fordøjelsen: »Ulven gik ad 


1) Defix tab. Att. Nr. 105. — ?) Heim Incantamenta magica Graeca Latina 478 —<Mar- 
cellus XV 101. —.?) Abraxas 17 fl., 137. — +) Heim 496 < Hippiatr. p. 33 c. 156. — 
5) Heim 487 < Marc. XX 78. 

Vej, ad Sti, aad det raa og drak det klare« (en saadan »Ulve- 
mave« ønsker vel Fremsigeren sig?))). 

Som et Tilhæng kan vi endelig omtale de korte »Citater«: 
Verslinier tagne fra de gamle hellige Digtere, hos Grækerne 
Homeros, hos Romerne langt senere Vergilius, denne dog mest 
til at spaa efter. En saadan Verslinie kan f. Eks. ridses i en 
Metalplade, der bæres som Amulet. Der kan af og til skimtes 
lidt Sammenhæng mellem det gamle Vers og det ny Formaal; 
saaledes læges Øjensyge ved Verset »Solen som skuer alting 
og hører alting tillige«”). — Ogsaa Homeros var brugelig til 
Spaadom. En Papyrus bringer en lang Opregning af »løse« 
homeriske Verslinier, og ud for hver Linie staar tre Taltegn 
i bestemt, stigende Rækkefølge; efter 554 kommer 555, saa 
556, saa 561, 562 o.s.v. Da intet Taltegn er over 6, slutter 
Udgiveren med Rette, at Tallene betyder Terningkast; Bruge- 
ren slaar først tre Kast, ser saa efter ved de samme Cifre paa 
Listen og maa derefter, synes det, selv om at tyde det paa- 
gældende Vers om sin Fremtid (eller om hvad han skal gøre 
og undlade)”). 


3. Antikken og nyere Tid. 


De samme Formaal og de samme Grundformer som den 
græsk-romerske Ordmagi kendte, genfinder vi senere indenfor 
den kristne Kultur; vi skal siden, i vort Kap. II, komme til- 
bage dertil. Ligesaa er flere almene Træk fælles, saaledes 
Hanget til Gentagelser og lange Opregninger (for at man kan 
være sikker paa at have faaet alt med), visse almindelige 
Sammenligninger o. a. m. Det meste af dette genfinder vi imid- 
lertid i alle mulige Tiders og Kulturers Trylleord. Vil vi 
undersøge om selve Antikkens Formler har levet videre ned 
i Tiden og paavirket Evropas senere Magi, saa faar vi større 
Vished ved at gaa mere i Enkeltheder og spørge, om ganske 
bestemte Formler kan paavises begge Steder. Selv on saa 
skulde være, er det dog bedst ikke at drage sin Slutning alt- 
for hastigt; det kan ofte være vanskeligt at afgøre om Lig- 
heden skyldes det, at ligeartede Interesser uvilkaarlig skaber 

1) Jfr. i Finland Ord til at give en Ko Ædelyst: »Æd med Ulvens Gab, med 
Bjørnens Bug!« Håstesko: Westfinn. Zambersproåcke 48. — ?) Heim 49%6 < Marcellus 


VIE 58. — 3) Papyrus London 121 hos Wessely: Neue gr. Zauberpapyrus, i Wienerak. 
Denkschr. 42. 


15 


sig samme Udtryk, eller om den virkelig hviler paa Laan fra 
den ene Part. Og selv i sidste Tilfælde staar det undertiden 
uklart ad hvilke Veje Overførelsen er sket, om det nærmest 
er ved skriftlig eller mundtlig Overlevering. De følgende 
Eksempler paa iøjnefaldende Lighed ordner vi rent praktisk 
efter Ordenes Formaal. Det kan ikke undgaas, at vi atter og 
atter maa gøre meget lange Spring i Tiden; især mellem ca. 
400 og ca. 1000 er kun faa Formler overleverede. 

1. Sygdom. Størstedelen af de Trylleord vi her vil træffe, 
er »Ritusformler« (S. 16), hvor Tyngdepunktet normalt ligger 
i Handlingen og der ofte ikke synes at lægges stor Vægt paa 
Ordlydens Nøjagtighed. Imod Sygdomme er det en sædvanlig 
Ritus at »sætte det onde bort« eller »over« paa en Gen- 
stand eller et Væsen, idet man knytter nogle hensigtssvarende 
Ord dertil. Slige Formler findes næppe overleverede os fra 
den ældre Antik, men først hos medicinske Forfattere fra 
Kejsertiden (fra og med Plinius i iste Hd.); de seneste af 
disse er selv kristne, men Riter og Ord har kun sjælden noget 
med Kristendommen at gøre. Deres Formler har let kunnet 
naa videre ad skriftlig Vej, da Middelalderen væsentlig levede 
paa Oldtidens Lægevisdom. Paa den anden Side er mange 
Formler netop hos disse Forfattere saa simple og ligetil, at 
de ogsaa kunde blive mundtlig Folkearv. 

Feber kan læges ved eller sættes over paa Blomster og 
Dyr. Ifølge Plinius") raader Troldmændene til at plukke den 
første Ånemone man ser om Vaaren, »og sige, at man tager 
den som Middel mod 3dje og 4de Dags Feber«. (Henved 800 
Aar senere bringer et latinsk Haandskrift?) det Middel til at 
undgaa en Rus: Man trækker en Anemonerod op og siger: 
»Jeg tager dig, Anemone, at du skal være Middel mod Rus«). 
I Sønderjylland og paa Fyn, hvor Anemonen kaldes Hvide- 
vej, har man ned mod vor Tid spist de tre første i Vaaren 
og sagt f. Eks): »I tre Hvideveje skal mig for den slemme 
Kolde feje« (3: skal gøre mig »fast« mod Koldfeber, uimod- 
tagelig for den). 

Medicineren Marcellus fra Bordeaux i Gallien (ca. 400) 
raader”) mod Tandværk til at tage en Frø om Hovedet, spytte 


1) Heim 473 < Plin. XXI 166. — 7?) Heim 461 (Cod. S. Gall). — %) D. Trfl. Nr. 299. 
— 4) Heim 483 < Marc. XIl 24. 

den i Gabet »og bede den tage Tandsmærterne med sig«. 
Første Gang i-Foraaret Langelænderne hører. Kvækket fra 
»Krejterne« (Frøerne) i Kæret, siger han”, endnu ned mod 
Nutiden: .»>Kræjt, lille Kræjt, kræjt du for: mæ! Kolden ryste 
dæj og ette mæj!« 
… Disse tø Skikke er jo: åmidlertid meget enkle og ligetil; det 
kunde endog tænkes, at slige Planteritus har været udbredte 
over Nord- .og Sydevropa længe før Marcellus', ja før den 
romerske Kulturs Dage. Det følgende Eksempel er mere 
ejendommeligt. ' . 
Ligeledes mod Feber foreskriver en sen romersk Formel?) 
at lægge Brød og Salt i en Dug og binde denne om et Træ 
med de Ord: »Imorgen faar jeg Gæster; tag imod dem!« 
Feber optraadte dengang og, hos os endnu ned mod Nutiden 
almindelig som 3dje eller 4de Dags Feber. Besværgeren venter 
altsaa her den slemme Gæst paany næste Dag. Brød og Salt 
er Velkomstretter; bindes nu disse paa Træet, saa paabindes 
der tillige Træet den Pligt at modtage Gæsten, at overtage 
Feberen. Anderledes kan Ritus og Ord næppe forstaas. — 
Langt ned i Tiden, i en trykt svejtsisk Bog fra 1646, men 
ligeledes paa Latin”) omtales — uden Ritus — som overtroisk 
Kur mod Feber. Brugen af de Ord: »Gud hilse Jer, Sambucus! 
Jeg bringer Jer Brød og Salt. 3dje og 4de Dags Feberen mod- 
tage I, for jeg vil ikke have den«. Altsaa omtrent samme 
Ordformel; Bogens Forfatter har misforstaaet den og tror, at 
Sambucus er den syges Navn; men Sambucus betyder Hyld. 
Og netop dette Træ er i flere Landes Overtro almindeligt 
som Modtageren af Feber. Atter samme Formel, denne Gang 
om en Tjørn, har vi i folkelig Form paa Fransk i Nutiden"): 
»Goddag, Hvidtjørn, jeg bringer dig Brød og Salt og Feberen 
for imorgen«. En nordtysk Opskrift mod Tæring>?) har endnu 
- Madgaven, men har glemt den gamle Tankegang og hutler 
sig en ny sammen: »Goddag, Grøn-Marie, jeg bringer dig det 
nye; her bringer jeg dig Voks (og) Hør, her bringer jeg dig 
Ost og Brød; det skal du spise op og derved glemme mig 
Navnet (vel: mit Navn) (!)x. Det ser ud som Grøn-Marie her 


1) D. Tr. Nr. 303. — ?) Heim 483 < Ps, Plin. III 15. — 3) Zschr. d. Vercins f. Volks- 
kunde 4, 450. — 1 Sébillot: Le Folklore de France Ill 415. — 5) Bartsch: »aBen aus 
Mecklenburg II 366. 

baade er Træ og Sygdomsaand. — I Frankrig, Tyskland,. 


Norden kendes ellers sædvanlig Madgaven ikke længer, men 
derimod meget vel Ombindingen af Træet. Ritus faar da i 
denne Form anden Betydning. En nordtysk Opskrift!) kræver 
Hylden ombunden med en Uldtraad, som først har været 
viklet om den syges ene Taa; Tiltalen lyder: »Godaften, Hr. 
Hyld, her bringer jeg dig min Feber; jeg binder den paa dig 
og gaar herfra«. Altsaa rent stoflig Overførelse af Sygdommen 
paa Træet. I Jylland kan man binde en Uldtraad om en 
Vidjebusk og sige: »Den uund Kålld den plawer mæ; a binder 
den fast i den her Vidde«”). — Overalt har vi Hovedlinien 
fra den antikke Tid; og det kan se ud som Ombindingen 
med Traad er en omtydet Rest af den gamle Gaveskik. I 
Formlens Forplantning ned gennem Tiderne øjnes baade 
skriftlig (i al Fald 1646-opskriften) og mundtlig Vej. 

Ganske lignende Formler som de nævnte, hvor det onde 
»sættes over«, finder vi overleverede ogsaa i den jødiske Lit- 
teratur fra den romerske Kejsertid (Talmud), der for Resten 
i flere Tilfælde maa have haft Tilknytning til den romerske. 
Her kan dog være visse Afvigelser: I jødisk Form?) narrer 
man en Flod til at tage imod Febergæsten ved at laane af 
dens Vand (til Velkomsten) og give det tilbage; i romersk 
Form paabinder man, som vi saae, et Træ Beværtningspligten. 
Efter jødisk Opskrift besværges Myren til at bære en Sygdom, 
efter romersk er det Frøen. I begge Tilfælde har vi set kristne 
Opskrifter stemme med de romerske. Da Materialet er ret 
sparsomt, skal her dog ikke være nægtet Muligheden af, at 
nogle saadanne Formler ogsaa gennem jødisk Overlevering 
kan være komne ind i Kristenheden. | 

En lettere Skade kan lade sig »tælle« bort, idet man 
fremsiger Tallene fra et givet Tal nedad. Naar Nul er naaet, 
er ogsaa Skaden bleven Nul, i al Fald i Principet. Med klog 
Skønsomhed bruger man den lille Kur kun mod mindre 
Ulemper. I Oldtiden foreskriver Marcellus?) mod Kirtler at 
røre disse med to Fingre og sige: »Ni Kirtelsøstre, otte Kir- 
telsøstre, (0. s. v. ned til) een Kirtelsøster; der bliver ni Kirtler, 
der bliver otte, (0. s. v. ned til) der bliver een Kirtel, der bliver 

1) Wuttke: Der deutsche Volksaberglaube $ 488. — ?) Danm. Tryllefl. Nr. 293. — 
3) Blau: Das altjådische Zauberwesen 69. 73. — ") Heim 49% —< Marc. XV 102. 

ingen Kirtel«. I Nutidens Frankrig besværger man paa samme 
Maade) Finner eller Ringorm i Huden: »Røde Finner med 
ni Rødder, fra ni til otte ... fra een til ingen; de skal alle 
gaa som de er komne!« Og udenfor Marcellus' Fædreland er 


det ligesaa vel kendt. I Gammelengland (c. Aar 1000) var 


Finner »ni Søstre«, og det hed”): »Da blev de ni til otte... til 
ingen«. Paa Dansk lyder det?) mod Ringorm: »Den Ringorm 
den ringer de Brødre alle ni, fra ni og til ofte . .. fra een 
og til slet ingen«. Og i Sverig”): »Rev-ormen haver dåttrarne 
nio, de nio blevo åtta ... ingen«. I alle disse Opskrifter 
møder vi ikke blot Nedtællingen, men ogsaa Forestillingen 
om Snyltegæsterne som Søskende, og ligesaa Nitallet (der dog 
kan findes ombyttet med andre yndede Tal som tolv eller 
syv; i dansk er Nitallet helt overvejende her). 

I gammeldags Tankegang spillede Forestillingen om Li v- 
moderen (Uterus) en ejendommelig Rolle%). Ogsaa Lidelser 
der intet har med Kønsliv og Fødsel at gøre, troede man 
udgik fra denne Legemsdel. I sin syge Tilstand tænktes Liv- 
moderen som et levende Dyr, og man mente, den fandtes 
hos Mænd saa vel som hos Kvinder. Naar den flyttede sig 
fra sin Plads, op eller ned, indtraadte Hjærteangst, Aandenød, 
Kolik, Hysteri. Svarende til Grundforestillingen om Livmo- 
deren hedder det i en græsk Tryllepapyrus?): »Mod Livmo- 
derens Opstigen. Jeg besværger dig Livmoder . .. at du sætter 
dig tilbage paa dit Sæde og ikke flytter dig til højre Side 
eller til venstre Side og ikke snapper i Hjærtet som en Hund, 
men staa stille og bliv paa din egen Plads... Jeg besværger 
dig ved ham som skabte Himlen og Jorden« (Formlen er 
stærkt jødisk paavirket). Lignende paa Latin”): »Mod Bug- 
vrid. Hvorfor er du vred? Hvorfor tumler du dig som en 
Hund? Hvorfor hopper du som en Hare? Vær rolig, Tarm, 
og staa, Krokodil!« Og i langt senere Tider (Svejts): »Jeg 
besværger dig Livmoder ... der brøler som en Løve, ruller 
som et Hjul, bjæffer som en Hund . . . gaa tilbage til din 
egen Plads!« I Nordtyskland hedder det i Nutiden?) ærbødigt 


1) Z. V. Volkskde 24, 156. — 2) Journal American Folklore 22, 170. — 2) D. Tr. Nr. 
548. -- 4) Hyltén-Cavallius: Wårend och Wirdarne I 413. — 5) Puschmann: Gesch. d. 
Medizin I 264. Hovorka u. Kronfeld: Vergl. Volksmedizin I 320. II 201. 6) Wessely 
42, 28. — 7) Heim 479 < Theod. Prisc IV p.314 v. — 3) Alemannia 16, 236 (Md.-alder 
eller senere?). — ?) Frischbier: Hexenspruch in Preussen 71. Har Fr. Ret i, at Moderen 
her er Maren (jfr. D. Tr. Nr. 239 med 316), saa er dette i al Fald uoprindeligt. 

men energisk: »Fru Moder, jeg tager fat paa dig, jeg trykker 
dig, gaa du kun til Ro i dit Kammer, hvor Vorherre har 
skabt dig!« Hos os hedder det i en Opskrift") fra 1785: 
»Morlil, hvorfor plager du hende? Du skal stille staa og til 
hendes Ryg gaa!« Og i Sverig (Småland)”): »Fall till rygga, 
dår du år van att ligga!« I hele denne Række Formler sporer 
vi vel snarere en fast Tradition end en Hob selvstændige 
Digtninge ud fra den fælles Grundforestilling. — I en Opskrift 
fra svensk Finland?) har vi tydeligt Forestillingen om, at 
begge Køn her er ens stillede: »Moder, du skall stå kvar 
(blive staaende) i mitt eller hans liv på ditt stålle.« 

2. Udyr. Ikke blot indbildte, men ogsaa virkelige Udyr 
er Trolddomsordene paa Vagt imod. Det bedste Værn er her, 
om Skovens Gudemagter vil lægge Lænke paa dem og spærre 
eller laase deres Gab. Paa en sen-antik Kobbernagle staar 
en Indskrift i meget folkeligt Latin: »Herskerinde Artemix, 
løs ikke dine Guldlænker! Se dine Hunde i Mark og Skov, 
hvide eller af al anden Farve, lad dem ikke med aabent 
Gab søge de aabne Marker, lad dem komme tomme, lad 
dem vende tomme tilbage! Lad dem springe bort, ikke komme . 
ind i vor Gaard, ikke røre ved vort Kvæg og ikke gøre vore 
Æsler Fortræd ... I Guds Tegn og Salomons Tegn og Her- 
skerinden Artemix' Tegn.« Den udmærkede Forsker Winsch 
vil her tænke paa Gudinden »Hekates Spøgelse hunde«") 
(Hekate og Artemis kan faktisk sammenblandes); langt nær- 
mere ligger det dog at forstaa Skovgudinden Artemis” Hunde 
ganske korporligt om Vilddyrene. — Spærringen eller Laas- 
ningen af Gabet genfinder vi i Middelalderen og senere, men 
i Stedet for Vilddyrgudinden Artemis træder nu Kvægets 
Skærmerske Jomfru Maria eller andre Hellige. I Midtfrankrig 
(Limousin)”) tiltaler man Ulven: »Ulv eller Ulvinde, det Dyr 
som I vil have, er hverken dit eller mit; det er den hellige 
Jomfru Marias, hun som stænger(?) din Mund, spærrer for 
din Tand med den gode Skt. Laurentius' Nøgle.« En tysk 
Heks tilstod 1584 i Rostock, at naar et Høved var kommet 
bort fra Hjorden, sagde hun: »Mit Kvæg gaar paa Græs, den 


1) D. Tr. Nr. 246. — 7”) Sahlgren: C. 0. Svahns svartkonstbok Nr. 101. — 3) Utrykt, 
Svensk Litt.-sålsk. i Finl., Smeds 174. — +) Antikes Zaubergeråt 43. Er det fordi den 
hvide Farve er sat først? — 5) Sæbillot III 34. 

hellige Krist maa lede det... Liberius, laan mig en Nøgle 
fra den høje Himmel, at jeg kan laase for Markhundens 
(Ulvens) Tænder i dens Mund ...«!) Liberius, Leiberius var 
ellers hendes Hjælpedjævel, som forgjorde andres Kvæg. — 
Der kan ogsaa siges: »Sæterpige og Vogter skal paakalde den 
hl. Apostel Petrus med hans Himmelnøgle, at han spærrer 
alle Rovdyrsnuder.«?) Skt. Peter er jo iforvejen Nøglemand, og 
det er helt praktisk, om hans Nøgle passer to forskellige 
Steder, til Himmelporten og til Ulvelaasen. Smålændingen 
siger”): »Jesus og Sankta Maria, låna mig nycklarna dina, 
medan jag ber (< binder?) får får och få mina!« — Tanken 
om Udyrlaasen kan vel være opstaaet selvstændigt paa krist- 
elig Grund, men muligvis er den overtaget fra Antikkens. 
Forestillingsverden. 

3. Trylleurten. Des tydeligere er Afhængigheden, tildels 
endog den litterære Sammenhæng, ved den særlige Art Be- 
sværgelser, under hvilke man plukker en Plante der ejer 
magisk Kraft, være sig til at læge Sot, vække Elskov, skaffe 
Rigdom eller andet godt. Her skal meddeles en græsk Formel 
i udførligt Uddrag, skønt den kun mod Slutningen er os nyttig 
til Jævnførelsen; den giver os et pragtfuldt Udtryk for en 
religiøst følt Fremstilling af en Plantes løndomsfulde Kraft 
— men det er langtfra den gamle Folkereligion vi har for 
os; græske og ægyptiske Guder er blandede sammen. I en 
stor Tryllepapyrus hedder det!) under Overskriften »Paakal- 
delse ... ved enhver Plante«: »Du blev saaet af Kronos, 
undfanget af Hera, opholdt af Ammon, født af Isis, næret af 
Zeus-regnen, fostret af Solen og Duggen. Du er alle Guders 
Dugg, du er Hermes” Hjærte, du er de ældste Guders Sæd, 


du er Solens Øje, du er Maanens Lys... Stig op, som Solen 
stiger op hver Dag ... dine Blomster er Horos' (Solgudens) 
Øje, din Sæd er Pans Sæd... Giv os Kraft, som Ares og 


Athene. Jeg er Hermes, jeg tager dig med god Lykke og en 
god Dæmon>5) og i en skøn Time og paa en skøn Dag, som 
er gunstig til alt.« Vi forstaar, at en saadan Plante maa være 
ladet med løndomsfuld Magt. I Stil med Slutningen er Be- 


1) Korrespondenzblatt des V. f. niederd. Vkde 1899, 25 fl. jfr. Bartsch II 22 fl. — 
2?) Z. V. Volkskde 8, 337 (Salzburg). — 2) Meddelanden fr. Nord. museet 1897, 45. — 
4) Wessely 36, 119, — 5) eller: med (Guderne) »Lykke« og »Goddæmon« ? 

gyndelsen i en anden græsk Besværgelse!): »Jeg tager dig op, 
hvad Vækst du end er, med femfingret Haand, jeg N. N., og 
bærer dig hos mig, for at du skal være virksom for mig til 
hvilkensomhelst Brug(?)« I et latinsk Haandskrift fra 6te 
Hdaar?) besværges der: »Du Vækst Vedbend, jeg beder dig 
ved din »Opfinder« Scolapius (Lægeguden Æsculapius), at du 
kommer til mig med dine Kræfter og virker for mig det som 
jeg i fuld Tillid begærer.« Denne Ordlæggning kan findes 
fortsat ned i Middelalderen, endda med hedenske Navne; i 
Tyskland ved Aar 1000”) (paa Latin): »Du Vækst Belonica, 
som først blev (op)funden af Esculapius, hør disse Bønner! 
Jeg beder dig, Væksternes store Herskerinde, ved ham som 
har skabt dig, at du er villig til at hjælpe med dine 47 
Kræfter.« Gud som Plantens Skaber paakaldes i 6te Hdaars 
Formler og naturligvis senere; paa Fransk i 17de Hdaar"): 
»Vækst som er skabt af Gud, vis den Kraft som Gud har 
givet dig!« Saare yndet er i Tyskland fra Middelalder til 
Nutid denne Udformning5) ved Brydning af en »Ønskekvist«, 
som kan vise Skatte: »Gud hilse dig, du ædle Ris! Med Gud 
Fader søger jeg dig, med Gud Søn finder jeg dig, med Gud 
den Hellig Aands Magt og Kraft bryder jeg dig. Jeg besværger 
dig Ris og Sommervaand, ved den allerhøjestes Kraft, at du 
vil vise mig hvad jeg byder dig.« Paa Dansk ganske ligesaa. 

4. Elskov. Ogsaa indenfor Elskovstrolddommens Rige med 
dets sindbilledrige Riter og ledsagende Ord gaar der Traade 
fra Antikken mod Nord. Den græske Digter Theokritos (3dje 
Hd. før Kr.) skildrer — sikkert efter Livets Praksis — hvordan 
»hun« brænder noget Voks med de Ord): 


Saadan som jeg nu smælter Vokset med Hjælp af min Dæmon, 
saa skal af Elskov paa Timen smæltes Delfis fra Myndos! 


Det samme siger (uden Ritus) den forelskede Mand i en tysk 
Formel fra 14de Hdaar”): »Ligesom Voks smælter ved Ilden, 
saa skal hendes Hjærte ophedes og brænde og smælte af 
"Kærlighed til mig!« Den jyske Elsker?) kan brænde et Lys 


1) Wessely 36, 51. &ls Tnv Tiv xQELAV vil W. rette til &s Tnv Towaxe" ENAV 

»til Sicilien«; hvorfor ikke til &is ytre (n) xo8grav som oversat oventor? x og X 
forrekster ofte i ægyptisk-græsk. — ?) Romania 17, 344. — 3) Zeitschr. f. deutsches 
Altertum 52, 175. — ») Sébillot III 495. — 5%) Mitteil. d. schles. Gesellsch. f. Vkde 1905, 53. 
6) Theokr. II 28 (Heim 485). — 7) Schånbach: Studien z. ahd. Predigt II 144. — 2) D. 
Tr. Nr. 881. 

støbt af »Jomfruvoks«, hendes Haarlok, Silketraade m. m., 
og udtale: »Ligesom dette brænder, saa skal dit Hjærte brænde 
af Kærlighed til mig.« 

5. Fyve. Ved Siden af de Trolddomsmidler som skaffer 
hvad man begærer, findes andre, som værger det man har. 
Formler mod Tyve og Tyveri var øjensynligt stærkt efterspurgte 
i Antikken, som har ladet dem gaa videre til det kristne 
Evropa. "Lad os undersøge Motiverne »Hvileløs«, »Øjet«, »Ost 
og Brød«. | 

Et Ordmotiv, uden Ritus, foreligger, hvor Naturen for- 
manes til ikke at give Forbryderen Fred. I en (virkelig) Grav- 
skrift fra Attika') trues Gravskændere saaledes: ». .. Om nogen 
borttager denne Helligdom ..., skal Jorden for ham ikke 
være til at træde og Havet ikke til at sejle paa... han skal 
døje alt ondt, Kolden og Feberglød ... og alle de Onder 
som findes hos Dyr og Mennesker ...«. Hvor yndet dette 
Mønster har været, kan skønnes af, at samme Indskrift næsten 
ordret ens er funden langt fra Attika, paa Øen Kreta; Haand- 
værkerne synes at have kunnet faa Mønsterbøger til Købs 
rundt om i den græske Verden. Naturens Modstand mod 
Tyven genfinder vi i en dansk Formel fra 17de Hdaar”), hvor 
det mod Slutningen hedder: »... Jeg besværger eder Jord og 
Vand, at I ikke bære den Tyv som det haver bortstaalet, 
førend han igenbærer det.« At Tyven skal udsættes for Hvile- 
løshed og indre Luer, har han iøvrigt tilfælles med Heksen 
(Forgøreren), ja med den Elskede; alle disse skal saa vel i 
antikke som i nyere Formler brænde og ingen Hvile eller 
Søvn nyde, før de gør det som fordres: før Tyven bringer 
det stjaalne, Heksen tager Forgørelsen tilbage, og den Elskede 
kommer til sin Ven. (Et Sidestykke fra Retspraksis har vi, 
naar man, i al Fald i Middelalderen, søgte at udpresse Til- 
staaelse ved at holde den anklagede vaagen Dage og Nætter 
igennem, idet han blev prikket af sine Vogtere?).) 

Alle kender vi Fortællinger om den kloge Smed, som man 
tyer til, naar Tyve har været paa Spil; han tegner med Kridt 
et Øje paa Væggen, slaar paa det med sin Hammer og siger 
til den skadelidte: Gaa du kun hjem; den første eenøjede 


1) Defix. tab. Att. IX < Corp. inscr. Att. III nr. 1423. — ?) D. Tr. nr. 9284 HI. — 
3) Dalyell: The darker superstitions of Scotland 644. 

Person du møder, det er Tyven; jeg har nu slaaet hans andet 
Øje ud med Hammeren. Saadanne Historier!) er ikke Skæmt, 
men ramme Alvor; og denne Praksis har ældgammel Hævd. 
Lad os høre hvorledes en græsk Papyrus fra Ægypten tvinger 
Tyve til at melde sig. Med Plantesaft maler man paa Væggen 
i et Gravkammer nedenstaaende Figur (som kaldes et Øre) 
og laver sig en Ham- 

mer af et eget Slags kapruB bapiBov kar karagtuv ppi 
Træ. »Slaa paa Øret xrwv ovopmatwv aeennnirro0…,—…,…]… 


og sig dette Ord”): Jeg. vuvvuv vw0vww 
besværger dig (9: den 


døde i Graven) ved de ig i i 
hellige Navne ...… ikk 5 
overgiv Tyven, som ERRR im 
har stjaalet en Ting! NYNNM ERE 
Saa meget som jeg E€€EEE O UUUUN] 
slaar paa Øret med aaaaaaa E€EEEE 
denne Hammer, skal AAA 


Tyvens Øje slaas og 
brænde, indtil han an- 
giver sig selv. — Mens du siger dette, saa slaa med Ham- 
meren.« Tyven skal her ikke miste sit Øje, men faa Smærte 
deri, indtil han gør Bod, i Grunden altsaa samme Motiv som 
det forrige, Hvileløsheden. Men i nys meddelte Opskrift er 
det paafaldende, at Billedets »Øre« skal svare til Tyvens Øje. 
Imidlertid oplyser en Fagmand, at den meddelte Tegning 
ligner det ægyptiske Tegn for Solgudens Øje (ægyptisk: utat), 
og han gør opmærksom paa Ordligheden mellem utat og græsk 
uat(-ion) — Øre. Skriveren kan saaledes have misforstaaet 
en ægyptisk Kilde, og Billedet forestiller da fra først af Tyvens 
Øje; kun saaledes bliver der god Mening i Ritus'en efter al 
god magisk Analogi. Skriveren har vel tænkt sig, at »Øret« 
er Gravdæmonens Øre, der paa denne kraftige Maade skulde 
vækkes til Opmærksomhed; det er jo Dæmonen som skal 
give Trolddommen Virkning. — Fra Middelalderen kender 
jeg ingen Eksempler før 15de Hdaar; maaske findes dog saa- 
danne, men troligt nok var denne Ritus for »sort« til at 


1) Adskillige i Tang Kristensen: Danske Sagn VI B St. 18. — ” Kenyon: Greek 
Papyri in the British Museum (Catalogue) 67 og Wessely 36, 128; gransket af Kuhnert 
i Rhein. Museum 49, 38. Figuren efter Kenyon. 


2. »sTyvsøje« i en græsk Papyrus. 

slippe ind i Munkehaandskrifterne. Et tysk Haandskrift fra 
låde Hdaar') byder at tegne et Øje paa Væggen og lade de 
mistænkte se paa det; den skyldige vil da »græde med det 
højre Øje«. Bekender han alligevel ikke, stikker man det 
tegnede Øje med en Cypresnagle under Fremsigelse af noget 
fordærvet Latin, »saa vil han skrige«. Som man ser, er den 
gamle Ritus her lagt til Rette med god Sjælekundskab. En 
tilsvarendé Opskrift fra 16de Hdaar?) foreskriver Ordene i 
Salme 119,137: »Du er retfærdig, Herre, og dine Domme ere 
retvise«. Hidtil har vi ikke, saa lidt som i Antikken, hørt 
om, at Forbryderen helt skulde miste Øjet; men ifølge en 
tysk Beretning?) skal i Tiden kort før Reformationen visse 
Præster have læst »Judassalmen« (109) ni Dage igennem og 
derpaa have ladet en Smed i alle Djævles Navn smedde et 
Søm; naar .det sloges i Ambolten, »gik et Øje ud paa den 
banlyste«. Paa lignende Maade tyer en lang dansk Formel 
fra det 17de Hdaar') baade til Himlen og Helvede om Hjælp; 
over det malede Øje læses en Besværgelse til Djævlene ved 
alt hvad helligt er, »at I nu i denne Stund udslaar det Men- 
niskes Øje, som dette N. har staalet«. Men idet der slaas paa 
Sømmet siges: »Herren, du est retfærdig, og din Dom er 
stærk.« Der sluttes: »Saa springer Øjet straks ud.« Og i 
denne grumme Form grasserer Metoden hos os endnu i 19de 
Hdaars Tryllebøger. Et Par mærkelige Vidnesbyrd om Praksis 
gemmes i Nationalmuseet og Herningmuseet>), nemlig hvert 
Sted en Blyæske med Laag og tilhørende Kobbernagle; paa 
Æsken er Figurer og Bogstaver indridsede, i Bunden et Øje 
— i det hele et Apparat lige saa uhyggeligt som attiske Blytavler; 
det er Kopier efter en Original som har tilhørt en Smed i 
Daler ved Tønder. Ikke alle har staaet overfor denne Smede- 
kunst saa ædelt afvisende som Manden fra Hjallerup), der 
svarede paa et saadant Tilbud om at faa sine stjaalne Penge 
igen: »Nej, det vil a ikke” have gjort; a vil ikke have det 
Lys slukket Vorherre har tændt.« 

Den samme Papyrus som bringer Øjeformlen, har endnu 
et Stykke om »at tvinge en Tyv«”). Efter Paakaldelse af 


1) Priebsch: Deutsche Handschriften in England II 267. — ?) Wierus: De præsti- 
giis dæmonum 524. — 3) Blåtter får pomm. Volkskde 5, 39. — +) D. Tr. nr. 966. — 
5) Tang Kristensens Samling. — %) Danske Sagn VI 1 nr. 1129, — 7) Wessely: 36, 131 fl. 

3. Dansk Apparat af Bly med Kobbernagle til at slaa »Tyvens Øje« ud med. 

Guden Hermes og mange barbariske Navne følger her »Oste- 
brøds-ordet«, hvori det hedder: »Jeg besværger dig Hermes, 
Tyvenes Finder ... at tage Magt over Tyvens Nedsvælgen;« 
Brød og Ost .sættes saa frem under vidtløftige Ceremonier; 
tilsidst paakaldes fsræeis Gud: »Herre Iao!) Lysbringer (Fos- 
foros), overgiv Tyven, som jeg søger!« Endelig hedder det: 
»Men hvis 'een af dem (3: de mistænkte) ikke kan nedsvælge det 
der er givet ham, saa er det ham som stjal.« Slige Uskylds- 
prøver eller Gudsdomme er adskilligt ældre end denne Trylle- 
papyrus, ogsaa Israel har kendt dem i ret fjærn Tid. 4åde 
Mosebog 5, 11 fl. foreskriver, at en Kvinde, som mistænkes 
for Utroskab, føres til Præsten, som fremsiger en betinget 
Forbandelse og lægger den, skreven, i støvblandet Vand; dette 
Vand drikker Kvinden, og er hun skyldig, vil hendes Bug 
svulme op og hendes Hofter svinde”). Imidlertid er det netop. 
Ost- og Brød-prøven der genfindes i Kristenheden, ja den 
har i vid Udstrækning: været kirkeligt godkendt; den er”) op- 
tagen i den gamle angelsaksiske Kirkes Lovgivning (saaledes 
Kong Knuds Love) og findes i flere sydtyske, gudstjenstlige 
Klosterhaandskrifter fra Yde Hdaar og senere; Prøven er bleven 
fuldbyrdet i selve Kirken efter Messen. Der er iøvrigt!) fremsat 
den Formodning, at Skikken kan være gaaet den omvendte 
Vej, være optaget af Hedninger fra oldkristne Kredse, som 
brugte Mælk ved Nadveren og drev denne Overtro med selve 
Nadverelementerne. 

Ikke sjælden?) udtales over den mistænkte, mens eller før 
han tygger, Bibelordet fra Salme 10,7: »Hans Mund er fuld 
af Forbandelse ... under hans Tunge er Ulykke og For- 
dærv,«' her naturligvis udtydet om de skæbnesvangre Bidder! 
— I et Haandskrift fra den ældre Middelalder?) ender Til- 
talen: »Hvis du ... er skyldig eller medskyldig, saa skal du 
ikke kunne faa dette Brød og denne Ost ned, men skal spy 
imod mig med skummende Mund og ... være hvileløs som 
Bævreaspens Blade.« Den samme uhyggelige Skildring kan 
vi læse endnu i 18de Hdaar i en dansk (sønderjysk) haand- 
skreven Tryllebog”): »Er han skyldig, da vokser samme Stykke 


1) jfr. S 12 (Iao 9: Jahve, »Jehova«). — 7”) jfr. Johs. Pedersen: Den semitiske Ed 
100. — 3) Franz: Die kirchl. Benediktionen im Mittelalter II 358 fl. — +) Jacoby i Ar- 
chiv f. Religionsws. 13, 525. — 5) t. Eks. Zeitschr. f. deutsches Altertum 13, 215 (14de 
Hdaar); D. Tr. nr. 952 (c. 1500). — &) Franz II 359. — 7) D. Tr. nr. 953. 

Ost eller Brød i hans Mund og bliver saa stort, at han ikke 
kan nedsjunke det, men hans Mund begynder at fraaes lige- 
som en Ornes, og hans ganske Krop begynder at skælve og 
bæve ligesom Æskeløv (Espeløv).« 

Den hele Metode bunder i en fysiologisk Kendsgærning. 
En stærk Angstfølelse hæmmer Spytafsondringen og derigen- 
nem. Nedsvælgningen; Sagen .er saaledes virkelig farlig for den 
skyldige, rigtignok vel ogsaa for den nervøse uskyldige. I 
Middelalderen brugte man ved Prøven ovenikøbet tørt Byg- 
brød og tør Gedeost; der behøvedes altsaa meget Spyt og en 
meget god Samvittighed for at kunne klare sig. Gedeost fore- 
skriver allerede en Tryllepapyrus. 

6. »Amuletbønner«. Saa er der endelig de lange Besvær- 
gelser eller Bønner af almindeligt Indhold, som vil sikre 
Gudernes Gunst og Hjælp mod al Fare og Forgørelse til den 
der læser eller bærer dem hos sig. Stilen er delvis den samme 
i hedenske og i gammeljødiske og kristne Besværgelser. Men 
det er muligt, at det her er de jødiske Formler som (op- 
rindelig selv laante fra Ægypten?) har været de krisines direkte 
Kilder". — Blot et lille Enkelttræk fra slig Litteratur skal 
her nævnes, og det er (tilfældigvis?) ganske vist ikke fundet i 
græsk-romersk Antik”), men kendt fra det gamle Ægypten. 
En ældgammel Amulet er den ægyptiske »Dødebog«, som 
medgaves den afdøde til hans store Rejse; Originalen forsik- 
redes at stamme fra Guderne selv: »Fundet blev dette Kapitel 
i Staden Chmunu paa en Teglsten ... Skriften var udført i 
blaa Farve med Gudens egenhændige Skrift.« Vi kender 
denne Skabelon indenfor Kristenheden fra 8&8de Hdaar af i 
»Himmelbrevene« (hvis Indhold jo iøvrigt er et andet); endog 
et Eksempel fra Nutidens Danmark?) er tydeligt nok: »Dette 
Brev er sendt fra Himlen og fundet i Hulsøen (for: Holsten) i 
Aaret 1724; det var skrevet med gyldne Bogstaver og kom 
svævende over den Stad Handana.« 

Af de meningsløse (»efesiske« S. 16) Værne- eller Lægeord 
som romerske Forfattere meddeler, er i al Fald ett gaaet ned 
gennem Tiderne (maaske først genoplivet med Renæssancen ?), 
og er kendt af os alle, bl. andet som Titel paa en holbergsk 


1) Reitzenstein: Poimandres 291.308; Citatet fra Dødebogen smsteds 18. — 7) saa 
lidt som »Himmelbreve« i det hele, Dieterich: Kleine Schriften 241. — ?) Dania HM 210. 

Komedie: Abracadabra, der meddeles som tjenligt mod Feher 
i en latinsk Lægebog paa Vers fra 3dje Hdaar. Ikke mindst 
danske Opskrifter med Abracadabra foreligger i Massevis. — 
Og selve Alfabetet i hellig Brug? Hvorledes en katolsk Kirke 
indvies ogsaa i Nutiden, kan en Dagbladsanmeldelse') fortælle 
os om. Ved Vielsen af Sakramentkirken paa Nørrebrogade 
Øde Juli 1917 tegnede Biskoppen i Aske paa Gulvet hele det 
græske og det latinske Alfabet — »som Tegn paa at den 
katolske Kirke er udbredt over baade græske og romerske 
Lande.« — Denne Ritus er foreskreven i det romerske »Ponti- 
ficale«?). 


7. »Jeg«. Som et. Tilhæng vil vi tage de Formler eller 
Formeldele med, der omtaler Besværgerens (Signerens) egen 
Person. Skal en Besværgelse gøre Virkning, da har det sin 
store Betydning, at Fremsigeren vækker Tillid til sin Magt 
og Myndighed hos dem han vil hjælpe, og Frygt hos de 
Dæmoner eller Mennesker han vil overvinde. De Træk som 
vi paa dette Omraade kan finde fællés for den hedenske Old- 
tids Magi, er gennemgaaende af en saadan Art, at vi næppe 
kan slutte 'til egentlige Laan. Men det er dog nok værd at 
undersøge, hvorledes Kristenhedens Formler i denne Hense- 
ende forholder sig til de ældre Religioners. Vi vil her for en 
Gangs Skyld gaa tilbage bagved den græske Antik og kigge 
lidt ind i det ældre Østerland. 

Saa vel lavere- som højerestaaende Folks Religioner ken- 
der til det Maal at blive Guddommen lig. Baade Naturmen- 
nesket i sin vilde Ekstase og den fremmelige religiøse Person- 
lighed i sit Liv i Tro og Kærlighed stræber, saa forskellige 
Vejene end er, mod dette Maal. Men en Forskel træder frem 
allerede naar der spørges: hvorvidt kan det naas? Er Men- 
nesket efter sin Natur saa ligeartet med Guddommen, at det 
kan føle sig fuldstændig ett (identisk) med denne, eller er og 
bliver Forskellen saa stor, at den dødelige højst kan opnaa 
at fyldes af Gudens Kraft, eller endog blot naa den Ære at 
blive hans Sendebud, udrustet med Fuldmagt fra ham? Hvor 


1) Dagbl. »Politikken« "9/7 1917. — 2) Jfr. Dieterich: A B C-Denkmåler (Kleine Schrif- 
ten 227); Dieterich slutter med at sige: »Hvorledes Alfabeterne officielt udtydes af 
Kirken, veed jeg ikke. Jeg tænker vi veed tilstrækkeligt.« — Er ovengivne smukke 
Udtydning Referentens eller Kirkens? 

vanskeligt det end er at udsige noget fællesgyldigt om en hel 
Gruppe af Aandskulturer, kan man vel nok sige med Rette 
om de store vestasiatiske Religioner, den babyloniske, den 
persiske og den israelitiske, at de ret stærkt fremhæver Men- 
neskets Lidenhed overfor Guddommen. Om et Menneske har 
guddommelig Magt, saa bar det faaet den overdraget fra 
det høje. I babyloniske (assyriske) Dæmonbesværgelser afspejler 
det sig klart!): »Jeg har Befaling, jeg gaar, jeg er sendt ... 
Marduk, Besværgelsens Herre, har sendt mig « Eller”): »Be- 
sværgelsen er ikke opfunden af Mennesker, det er Ba'us og 
Gulas Besværgelse ... de har formet den, og jeg har mod- 
taget den.« Endelig): »Ea, Havets Gud, se hid! Jeg er 
Præsten, din Tjener ... Læg din rene Besværgelse i min 
Besværgelse, læg din rene Mund i min Mund«; een Opskrift 
tilføjer »sit rene Spyt har han lagt i mit Spyt.« Man kan 
her nok") sige, at Guden gaar ind i Besværgeren i den hellige 
Handlings Øjeblik; men Afstanden mellem begge er dog tyde- 
ligt fremhævet. Paa den anden Side kan det ogsaa hedde?): 
»Flodgud, du er min Fader«; men heller ikke det ophæver 
Forskellen mellem Gudens og Menneskets Person. 

Kommer vi saa til Ægypten, kan vi her møde den samme 
Type der var fremtrædende i Babylonisk (den gudfyldte 
Tjener), og det i meget gammel Tid): »Kom til mig, (Gud) 
Thot; jeg er din Tjener! Giv mig dit (?) Hjærte i mit Legem; 
mit Øje ser dig, min Finger skriver dig!« Og vi kan træffe 
Sønnetypen”): »Jeg lukker for Kvægfoldene med min Moder 
Rannu's Hjælp (hun skærmer Landmandens Arbejd) . .. (Sol- 
guden) Horus beskytter mig.« Men Ordene kan ogsaa have 
en anden Klang. For at imponere en Slange siger Ægypteren?): 
»Du er ikke min Overmand; jeg er (Guden) Ammon! Jeg 
er Anhur (Onuris), den gode Helt; jeg er den Store, Kraftens 
Herre!« Og mod Nillandets grumme Plageaand, Krokodillen, 
slynges de Ord?): »Pust ikke med Næseborene ... Jeg er 
Horus! ...« — Den ægytiske Fromme har fra gammel Tid 
haft en Følelse af, at Gud (Solguden) til en viss Grad lever 
i alt; helt lever han i de indviede Mennesker. Efter Døden 
Magic XLVIII, — 2) Schrank: Babyl. Sihnriten 14. — ?) med Schrank (-»kultisk 


identisk«). — 5) Maqlå 107. — &) Reitzenstein: Poimandres 19. — 7) Chabas: Le papy- 
rus magique Harris 150. — ?) Chabas 147. — ?) Chabas 146. ' 

skal saaledes de gode selv blive til Gud, til Himmelguden 
Osiris (eller dog til »en Osiris«). Og her i Livet er visse Per- 
sonligheder ett med Guden, saaledes Kongen og — Præsten 
eller Troldmanden; en gammel Tryllebog hedder »Bogen om 
at være som Gud«!). Og i senere Tider har slige Forestil- 
linger mulig snarest været i Stigning. — Man kan nu nok 
sige, at Forskellen mellem »Ikke jeg men Gud taler« (baby- 
lonisk) og »Jeg, der taler, er Gud« (ægyptisk) kan blive haar- 
fin; men der kræves dog vel en forskellig sjælelig Læggning 
til at forme de to Udtryk. For en Babyloner saavel som for 
en Perser eller Israelit turde det være umuligt at sige: »Jeg 
er (den og den) Gud«; og det samme gælder den græske 
Folketro og vist ogsaa den græske Magi før Religionsblan- 
dingens Tid. 

Men i de første Hundredaar efter Kristus bliver ægyptisk 
Religion og Magi kendt og yndet viden om; og et ekstatisk Hang 
følger ofte med Tidens Fromhed. En Skikkelse som Mageren 
Simon, »Guds store Kraft« (Ap. Gærn. 8, 9—10) synes i al 
Fald Aandsfrænde af de ægyptiske Gudsmænd og Magere, og 
ligesaa flere senere »Profeter«. Det er naturligt nok, at særlig 
de græske Tryllepapyrus'er (og græske religiøse Skrifter) fra 
selve Ægypten viser stærk Paavirkning fra det Land hvor 
de blev til; og i dem træffer vi ofte Magerens Paastand om 
at være Gud skarpt udtrykt. »Jeg er den gamle Hermes, jeg 
er Isis' Fader«, (altsaa ikke: Isis er min Moder!), hedder det?) 
i en »Hymne til Maanen«. »Jeg er Hermes, jeg tager dig med 
god Lykke«, hørte vi før i en Plantebesværgelse (S. 24). 
Meget intimt lyder det?) i en Henvendelse til den samme 
Gud: »Du er mig, og jeg er dig; dit er mit, og mit er dit; 
thi jeg er dit udtrykte Billed; om noget rammer mig i dette 
Aar eller denne Maaned eller denne Time, da vil det ramme 
den store Gud.« At Foreningen er varig, siges klart i denne 
Bøn?) atter ,til Hermes: »Maatte du gaa ind i min Sjæl og 
mit Sind for hele min Livstid ... thi du er mig, og jeg er 
dig.« Pragtfuldt udmales i en anden Besværgelse?”) Magerens 
Gudefunktion: »Jeg er den hvis Sved falder paa Jorden og 
svangrer den. Jeg er den hvis Mund staar helt i Lue. Jeg 


1) Poimandres 234 fl. — 2) Wessely 36, 31 fl. — 3) Wessely 42,55. — +) Dieterich: 
Abraxas 196. — 5) Wessely 36, 130 og Kenyon: Greek Papyri 70. 

er den som avler og genavler (eller: ødelægger). Jeg er Ver- 
densaltets Naade [?")].« 

En mærkelig Udartning af Magerens høje Selvbevidsthed 
møder vi i de Formler hvor han drister sig til at true 
Guderne paa det forfærdeligste, om han ikke faar sin Vilje. 
End ikke Overguden Osiris — han som dræbtes af Seth 
(S. 13) og derfor kan forestilles død og begraven — gaar Ram 
forbi: »Jeg vil?) brænde Esieus” (Osiris') Ben ... af Fiskene 
skal hans Bug fortæres.« — »(Hvis ikke) da?) stiger jeg ned 
.1 Osiris Lønbo og splitter Graven ad og lader den føres bort 
af Floden.« Og i Følge en samtidig troværdig Hjemmels- 
mand") hører det til de »ægyptiske« Troldmænds Trusler at 
bryde Himlen op ([(»Himlens Laase« og »Dørfløje« nævnes i 
bevarede Formler?)), at blotte Isis' Løndomme, forraade Dybets 
Hemmelighed, standse den hellige Solbaad, sprede Osiris' Lem- 
mer. (Om tilsvarende Trusler i oldnordisk Magi se Kap. III 
St. 3 under »Buslas Bøn«). 

Vi vender os nu til den kristne Verdens Jeg-formler. Det 
kan ikke overraske os, at vi her finder vor første Type »jeg 
er Guds Tjener og Sendebud« stærkt fremtrædende, i Tilknyt- 
ning til jødisk og kristeligt Grundsyn. Bibelordet fra Mattæus- 
ev. 10, 20 — »Det er ikke Jer (Disciple) som taler, men det 
er Eders Faders Aand som taler i Jerx« — staar som Møn- 
ster for saadanne Formler. Et Eksempel fra den østlige (græske) 
Kirkeafdeling tager vi af en Besværgelse?) mod Insekter i 
Vingaarden: »Men hvis I er ulydige mod denne Besværgelse, 
saa er I ulydige ikke mod mig, den ringe og mindste, men 
mod Gud og Faderen.« Og indenfor Romerkirken møder vi 
gennem Hundredaarene atter og atter lignende Vendinger i 
kirkeligt godkendte Bønner og Besværgelser. Ett Eksempel 
blandt mange; mod Taagens og Stormens onde Aander siges 
[Hskr. fra 15de Hd.7)]: »Jeg taler imod Jer ikke med min 
Myndighed, men med det hellige Navns Vorherres Jesu Kristi 
Nazaræerens' Myndighed.« Stiger vi fra disse kirkeligt tilladte 


1) Tekstens laris er meningsløst, Kenyon læser charis (Naade), Wonsch vil hellere 
rette til latris (Tjener). — ?) Kenyon 73. — 3) Collections du musée Alaouf 1890, 60 
(Nordafrika). — +) Jamblikhos hos Deissmann: Bibelstudien 272. — 5) f. Eks. Wessely 
36, 49: »Jeg er den som har lukket Himlens Dobbellifløje«. I oldkristen Besværgelse 
fra Ægypten har Jesus arvet Troldmandens Magt og »brudt (Dødsrigets) Jærnslaaer«, 
Jacoby: Ein neues Evangelienfragment 34. — &) Pradel: Griechische Gebete 12. — 
7) Franz lI 101. 

Formler ned til de mere folkelige Besværgelser, finder vi 
Mønstret meget udbredt i det østlige Evropa, blandt slaviske 
Folk. »Ikke jeg har udfordret (Mavekrampe-dæmonerne), ud- 
fordret har den hellige Jomfru«, hedder det i Bukovina!); og 
hos Polakker?): »Jeg bestemmer . .. ikke med min Magt, men 
med Herren Jesu Hjælp og den hellige Jomfrus Bistand. « 
Vestligere kender jeg ingen egentlig folkelige Eksempler; Ven- 
dingen fra Bangs norske Hexeformularer Nr. 1458 »Dig du 
urene Aand befaler ikke jeg arme syndige Menneske, men 
det uskyldige Lam, vor Frelser« staar i en Formel, som dog. 
helt igennem er ganske kirkelig af Karakter, en Djævleuddriv- 
else. Derimod er der Eksempler fra Finland, hvorom nedenfor. 

Men ved Siden af denne korrekte og ydmyge Vendings. 
Brug ser vi, at Kristenhedens Folkeslag kan søge ligesom et 
kraftigere Greb i Guds og hans Helgeners Hænder; og den 
gamle frejdigere Type »Flodgud, du er min Fader« (S. 33) 
" vinder nyt Liv. Vi træffer saadanne Vendinger i Vest- og 
Nordevropa. Uskyldigt vakker er en lille Folkebøn fra Sicilien?): 
»Den lille Herre (Jesus?) er min Fader, Madonnalil er min 
Moder, de smaa Engle mine Brødre, Seraferne mine Fættere; 
nu, da jeg har disse trofaste Venner, slaar jeg Kors for mig. 
og lægger mig til at sove.« Men fra et kirkeligt Synspunkt 
er denne Gudefamilie, hvor »jeg« er Medlem, vel ikke helt 
uden Betænkelighed. Franskmændene har det »hvide Fader- 
vor«!): »Den gode Gud er min Fader, den gode Jomfru er 
min Moder, de tre Apostle (Matt. 17,1% er mine Brødre, de 
tre Jomfruer (jfr. Matt. 27, 56) er mine Søstre.« Man forstaar, 
at den onde ikke tør nærme sig den der saaledes er skærmet. 
»Maria is (er) mijn moeder, St. Joseph is mijn broeder, 
Jezus is mijn vader«, hedder det paa Hollandsk>%). Paa 
Tysk har man med en mere afdæmpet Vending om Jesus 
f. Eks.&): »Marie er min Moder, Johannes er min Broder, 
Jesus er min Følgemand, som mig Vejen vise kan.« Fra 
Danmark synes der ikke at foreligge Optegnelser”), men fra 


1) Am Urquell 2, 62. — ?) Tettau u. Temme: Die Volkssagen Ostpreussens 269. — 

8) Pitré: Bibbl. di trad. popol. Siciliane 17, 436. — 7) Mélusine I 308. — 5) Tijdschr. v. 
Nederl. Folklore I 15. — &) Kåhler: Kl. Schriften III 323. 334. — 7”) I Aftensangen 
»Sov nu mit Barn, sov sødelig« stod i Grundformen (se Brandt o. Helveg) det Vers: 

Dertil den lille Jesus fin 

i Selskab med dig er, 

han vil og være Emmanuel din 

og saa din Broder kær. 
Det er siden strøget. Sangen er en Oversættelse fra Tysk. — I andre, rent kirkelige 
Salmer kan »Broder« om Jesus findes brugt, ud fra Joh. Ev. 20,17 0. Il. Bibelsteder. 

Norge har vi følgende Morgensignelse!): »Jeg gaar ud af denne 
Dør, vor Herre er min Broder. Hvem kan mere end denne 
Mand, han giver mig i denne Dag en Ham .. .«. Verset er 
en (elendig) Efterligning af tysk Mønster, men har det stær- 
kere Udtryk »Broder«, hvor alle de (for mig) foreliggende tyske 
Opskrifter har det førsigtigere »Geselle« (Følgemand, Ledsager 
— der dog er gammelt i det paagældende Vers, da det rimer 
paa >Schwelle«, Dørtrin”)). Kraftigere lyder en tysk Besvær- 
gelse?) af en Art Rosen: »Blatterrose, du kan ikke begære Jesu 
Kristi Kød og Blod!« Meningen er vel, at den kristne ved 
Nadveren har faaet Jesu Kød og Blod i sine Aarer. — Dri- 
stigere er den svenske Vending”), der indleder Læsning over 
syge Køer: »Jesus och jag åro tvenne, Jungfru Maria den 
tredje.e — en dristig Selvhævdelse i Højde med de højeste 
Magter. Vi synes her sjæleligt nær ved den ægyptiske Type, 
der gør Besværgeren lig med Guden. Paa samme Grund er 
vi egentlig i en Skadeformel fra Sverig?%) til at »såttja neder 
flickor« (9: hindre Piger i at blive gifte); man stikker en Pind 
med hendes Navn ned i Jorden og siger: »Så långe skall. du 
varda ogift, till dess jag tager dig upp igen . . . Mitt tal-ord 
och får-ord skola stå fast och oryggliga, samt alltid och ever- 
delige (evigt) framgå!« Skademanden har her tilrevet sig gud- 
dommelig Magt. — (Mere gemytlig er den forbløffende Udgang 
paa en nedertysk SignelseP): »Vorherre bevare min Kone og 
mit Barn ... (mine Høns og andre Husdyr)! Mig selv be- 
høver Vorherre ikke at bevare, jeg kan bevare mig alene« 
(dei leif Gott brukt mie nicht tau beworen, ick kan mie allein 
beworen). Det er dog mulig kun en tilfældig, smagfuld, Spøg.) 

Fra de givne Prøver er dog endnu et Skridt til ligefrem 
at sige: »Jeg er Gud« (eller en Gud); men ogsaa dette Skridt 
finder vi taget oppe i Højnorden; sydligere fra træffes vel 
næppe saa stærkt Udtryk for den »ægyptisk-sengræske« Type. 
Ett af de Lande i Verden hvor Trylleord har naaet deres 
rigeste og mærkeligste Udvikling, er Finland. Og her findes 
begge hine Typer, »Ikke jeg« og »Netop jeg« skarpt udpræ- 


1) Bang Nr. 1327. — ?) Jfr. f. Eks. Am Urquell I 186 fra Rendsborg »Ich gehe aber 
die Schwelle, der Herr Christus sei mein Geselle« 0. s. v. — 3) Brandenburgia 14,81. 
— 4) Heurgren: Djurskrock 145; jfr.i Dansk »Jeg binder dig (Gigt) med min Haand 
og med Jesu Haand«, D. Tr. Nr. 337. — 5) Meddel. fr. Orebro låns mus. 7,98. — 9) Op- 
tegnelse hos Prof. Wossidlo i Waren, utrykt. 

gede. Vi møder det ydmyge, kirkelige: »Ej med egne Ord 


jeg taler — men med Herrens Ord jeg taler«; det hedder 
endog: »Selv formaar jeg vistnok intet — om ej Gud vil give 
sin Naade — om den sande Skaber ej skærmer«. Med stor 


sandselig Kraft ønskes der: »Jesu smæltende Mund smælte sig 
om til min Mund, Jesu smidige Tunge forvandle sig til min 
Tunge!« — Paa den anden Side lyder i Finland ikke blot 
det samme mere uskyldige Vers som vi har mødt fra Sicilien 
til Norge: »Jesus er min Fader, Jomfru Maria min Moder, 
jeg er Jomfru Marias Søn«. Men den østfinske Tryllesanger 
kender ingen Grænser for sin Selvfølelse; han kan sige ligeud: 
»Jeg er Mand for at hjælpe, er Gud til at helbrede«; han 
kalder sig »Halvgud« og »Jordgud«; og han veed om sig selv, 
at han har været med at skabe Verden: »Jeg var tredje Mand 
i Laget'!) — med at stjærnedække Himlen — med at fæste 
Verdens Søjle«. I en episk Sang truer endelig en krænket, 
magtfuld Moder sin Fjende: (Om du ikke siger mig Besked) 
»bryder jeg Himlens Dørhængsler itu«.?) 

"At Vendingerne »Ikke mit Ord men Guds« og »Jesus er 
min Fader« er vandrede med kristen Kultur fra Sydevropa 
op til det høje Nord, turde være klart; de er repræsenterede 
hos næsten alle de (nu eller forhen) romersk-katolske Folk. 
Men hvad skal vi mene om de (svenske og) finske af gud- 
dommelig Selvherlighed svulmende Udtryk; har Ægypten og 
Sen-antikken ad usporlige Veje flyttet sig op til det fjærne 
Højnorden, eller staar vi overfor fælles Arv af ufattelig Ælde? 
Baade dær og her: Jeg er Gud, jeg er den som avler eller 
skaber, jeg kan bryde Himmelporten op! For nogle Aartier 
siden, da man var hurtigere til at tro, at Sange og Ramser 
kunde holde sig mundtligt gennem flere Tusende Aar, vilde 
mange vel dømt saaledes, at her maatte foreligge — hos Fin- 
ner og Ægyptere — Arv fra fjærne fælles Forfædre. Og til 
samme Slutning maatte den mærkelige Lighed mellem det 
finske »Jesu Mund og Tunge blive til min Mund og Tunge« 
og det assyrisk-babyloniske »Ea har lagt sin rene Mund i min 
Mund« friste. Den aandfulde franske Forsker Lenormant jævn- 

1) Nemlig sammen med Jesus og Maria? Skaberen er i finsk ib res 
normalt Jesus. Der forekommer ogsaa »Jeg var 6te (7de, 8de) Mand«. — 2?) K. Krohn: 


Suom. runojen uskonto 33 fl. og Kalevalan runojen historia 371; jfr. Danske Studier 
1918, 114. 

førte (1874) udenvidere babyloniske og finske Formler og holdt 
paa ældgammel Fællesarv"). Vi er nu blevne mere varsomme 
med at ty til Urslægtskab o.l. som Forklaring paa Overens- 
stemmelser, især overfor Lighed paa Aandskulturens Omraade. 
Og Manglen af paaviselige evropæiske Mellemled forbyder 
den førstnævnte Udvej, nemlig at tænke os Stoffet vandret 
fra Romerriget til Finland. ” 

Der er dog een Mulighed tilbage: Lighederne skyldes fæl- 
les Følelse og Tankegang. Medens Trylleformlerne i Vest- 
finland ligesom i det øvrige Evropa er kommet vandrende 
med den kristne Kultur og væsentlig er Udslag af denne (med 
antik Islæt), saa skete i Østfinland det ejendommelige, at de 
kristne Formler, som sivede. ind vestfra og endnu saa sent 
som paa Reformationstiden stødte paa en halvt eller helt 
hedensk østfinsk Befolkning, af denne blev delvis omprægede. 
Naar den østfinske Troldmand (Shaman) lærte den kristne 
Linie »Hos vor Gud er Lykkens Nøgler« at kende, kunde det 
stikke ham at ændre den til »Hos mig selv er Lykkens Nøg- 
ler«?). Han lagde stundom sin hedenske Opfattelse i Form- 
lerne og kunde digte videre paa dem i selvherlig Aand. Og 
hvor overordentlig stor indre Forskel der end er mellem 
ægyptisk Religion (eller sengræsk Magi) og finsk-ugrisk Sha- 
mantro, saa har de vel haft ett Fællespunkt: Mennesket er af 
dæmonisk Natur og kan »magisk« gøre sig til ett med Guden. 


Vi forlader hermed Antikken. I flere Tilfælde tør vi — 
udfra hvad ovenfor var fremsat — hævde, at den kristne 
Verdens og dermed ogsaa Nordens Trylleformler ligefrem er 
overtagne fra den græsk-romerske Sen-antik. At man endnu 
i den ældre Middelalder var ganske klar over en saadan Sam- 
menhæng, viser en lille Historie”). En Helgenkrønike fra 6te 
Hdaar fortæller om en besat Pige i en afsides fransk Bjærg- 
egn, Jura. Man truede Djævelen med at komme med Besvær- 
gelser fra hellige Mænd for at fordrive den; men den sagde 
haanende gennem Pigens Mund: »Læg I bare hele Dynger af 
aleksandrinske Sedler med Skrift paa mig«, I faar mig dog 
| 1) La magie chez les Chaldéens 234. — 7) K. Krohn: Suom. run. usk. 35. — 2) Franz 
II 548 — Mabillon: A.S.0O. Benedicti I 572. 

ikke drevet ud. Udtrykket Sedler fra Aleksandria viser til 
den ægyptisk-græske Storstad ved Nilens Udløb, hvor den 
magiske Litteratur i Religionsblandingens Tid havde haft et 
Hovedsæde. Den kloge Djævel blotter altsaa de hellige Mænds. 
Formler i deres »hedenske« Nøgenhed. — I andre Tilfælde 
derimod kan Ligheden imellem de to Samfunds Formler for- 
klares paa anden Vis: — Vor Undersøgelse om Signerens Jeg 
har allerede ført os et Stykke ind i den Forestillingsverden 
som vi nu vil vende os til for at spørge, hvilken Indflydelse 
den har haft paa vore Formler, nemlig den kristne Religion. 


II. KRISTENDOMMEN. 


1. Gennem Tiderne. 


Da de »aleksandrinske« Formler svigtede overfor den be- 
satte Jurapige, tog den hellige Abbed Eugendus fat; han ned- 
skrev en kristelig Besværgelse og sendte den til Pigen; og over- 
for dens Kraft veg Djævelen skyndsomst bort. Den begyndte 
saaledes: »Eugendus, Kristi Tjener. I Herrens Jesu Kristi, Fa- 
derens og Helligaandens Navn paabyder jeg dig ved denne 
Skrivelse, du Fraadseriets og Vredens, Utugtens og Elskovens 
Aand . .. og (du) Middagens og Dagens og Nattens Aand, far 
ud af det Menneske som bærer denne Skrivelse!« Den stridige 
Dæmon kunde endelig ogsaa her have gjort Indvendinger, 
kunde paastaaet, at hele Grundformen, Omhuen for at faa 
nævnt alle Onderne, Troen paa blotte Navnes Magt (samt paa 
Aander for de forskellige Døgntider), og endelig den Forestil- 
ling at Dæmonerne har Respekt for det skrevne Ord, er mindst 
ligesaa hedenske som kristne; men Djævelen giver imidlertid 
tabt overfor de højhellige Navne og den moralske Fordøm- 
melse af det Ondes Væsen og vel ikke mindst overfor Be- 
sværgerens Personlighed; den sejrende Religions Ild er den 
Onde for mægtig. Om Eugendus' Foresatte vilde betragte hans 
Brev som en god kirkelig Formel eller som en betænkelig 
magisk Ramse, kan vi lade dem om. Til dette Spørgsmaal om 
Grænsen mellem tilladt og forbudt kommer vi om lidt tilbage. 

At tale om »kristeligs« Magi kræver en Begrænsning ind- 
ført. Kristendommen er i sin Oprindelse en Personligheds- 
religion, og dens Stifters Hemmelighed er just hans Person- 

lighed. Men tillige har Kristendommen saa at sige fra Begyn- 
delsen sit Stof: sine Traditioner og hellige Skrifter; og sligt 
Stof bemægtiger Magien sig overalt i Verden. Vi maa her 
ogsaa huske, at Jødedommen fra første Øjeblik bød Kristen- 
dommen sin hellige Skrift — og tillige troligt nok sin ma- 
giske Misbrug af den til hvem som vilde tage denne op (S. 27). 
Og da desuden Oldtiden (den græske' og den østerlandske) 
allerede forlængst havde uddannet faste magiske Former, 
saa kunde den kristne Religion tidligt yde Stof til ny Udfyld- 
ning af Formerne. 

Man tør kalde Jesus en svoren Fjende af alt det nag. ke 
" som saadant. Hans Dæmonuddrivninger betjener sig ifølge 
Kildeskrifterne ikke af omhyggelige Ramser, de nøjes med 
nogle enkelte, ud af Situationen fødte Ord. Men næsten fra 
Begyndelsen af bruger ukaldede Mennesker hans Navn til at 
besværge onde Aander med (se Historien i Ap. Gærn. 19, 13”)). 
Og een af de græske Tryllepapyrus'er fra Ægypten bringer i 
en lang »Dæmonuddrivelse«?), der iøvrigt er af jødisk Oprin- 
delse, ogsaa Jesusnavnet (om da Teksten ikke er forvirret): 
»Jeg besværger dig ved Hebræernes Gud Jesus«. 

Langt vigtigere er det imidlertid, at der indenfor Kirken 
tidligt kan spores en Tilbøjelighed til at uddanne Besværgel- 
ser i saa faste Vendinger, at et magisk Præg ikke undgaas. 
Uddrivningen af Dæmoner vedblev at spille en stor Rolle, og 
der udvikles her et fast Besværgelsesskema. Martyren Justinus 
i 2det Hdaar oplyser, at til Jesu Navn føjedes i Besværgel- 
serne de vigtigste Data i hans Liv: Jomfrufødsel, Korsfæstelse, 
Opstandelse, Himmelfart), altsaa i Virkeligheden Elementerne 
i en episk Formel, eller om man vil Hovedleddene i 2den 
Trosartikkel brugt som Formel. Og Dæmonuddrivningen 
(>Exorcismen«) overtoges snart af en særskilt Stand af Gejst- 
lige, Exorcisterne, der øvede den som en særlig Kunst"). Den 
Dag i Dag uddriver vel katolske Præster Djævle ved lange 
Formler. I kort Form har jo derhos Exorcismen sin Plads 
ved Daaben og har ogsaa haft det i den lutherske Kirke (>Far 


i 1) Eugendushistorien er beslægtet med denne, men Ap. G. mangler helt Modsæt- 

ningen mellem hedensk og kristelig »Tekst«; Aanderne spørger her ene om Besvær- 
gernes Personlighed. — 2?) Wessely 36, 120. Abraxas 138. — 3) Harnack: Medizinisches 
113 < Justinus: Ctr. Judæos c. 85. — +) Harnack 107. 

ud, urene Aand, og giv Rum for den hellige Aand«). Dette 
som Eksempler paa kirkeligt godkendte Besværgelser. 

I flere Tilfælde kan Grænsen mellem hvad Kirken tillader 
og hvad den forbyder som magisk, være vanskelig at faa fat 
paa. Et saadant Grænseomraade er vel Brugen af skrevne 
Bibelord til Værn mod Dæmoner og Sygdomme (efter an- 
tikt Forbillede, S. 14). En kirkelig Forfatter i 3dje Hdaar, 
Julius Africanus, tilraader”, for fuldt Alvor, at skrive paa Vin- 
fadene — om Vinen skal blive god — de Ord af Davids 
Salmer: »Smager og ser, at Herren er god«. I Ægypten er der 
fundet Potteskaar fra oldkristelig Tid med paaskrevne Evan- 
geliestykker, vistnok bestemte til at bæres som Amuletter 
(Værn mod ondt)”). Og slig Brug af Bibelord omtales hyppigt 
i Oldkirken og ned gennem Tiderne. En levedygtig Udløber 
af saadant er Bibelsprog paa Stuevæggene, om de hænges op 
for at skærme Hus og Folk. — Lad os gøre et langt Spring 
ned i Tiden og gennem et Par Eksempler se hvor ens Almuen 
i vidt adskilte Lande endnu henimod vore Dage kan se paa 
Bibelens rette Brug. Den engelske Forsker Abbott?) saae i 
Makedonien (Kavallå) et Ny Testamente og sagde: »Det er 
Skade, at der er revet saa mange Blade ud her«. Ejerinden 
svarede ham: »Det kan ikke være andet; man kan ikke bruge 
Bladene uden at rive dem ud«. »Brugen« var altsaa noget 
helt andet end opbyggelig Læsning, nemlig Anbringelse paa 
syge Folk eller Kreaturer. I en lille dansk Bog om Overtro”) 
(1801) siger den gamle Farmor: »Ja Bibelen den er meget, 
meget bedre end Psalmebogen; det er kun Skade, de har 
gjort den saa stor, at man ikke kan stikke den i Lommen«. 
Heller ikke den danske Farmor tænker her paa Læsning til 
Opbyggelse. 

Endvidere godkender fra gammel Tid af den katolske 
Kirke en stor Mængde »Benediktioner« (med et Fælles- 
navn, Signelser, Signeformler), til at bruge i Livets Praksis, 
ikke alene ved Indvielse af kirkelige Genstande (som Vievand, 
Olie, Salt), men ogsaa f. Eks. mod forskellige Sygdomme, mod 
Uvejr og Udyr; snart er det Bønner til Gud og Helgener (egent- 

1) Wendland: Die hellenistisch-rådmische Kultur 195. — ?”) Buhl, Den private Brev- 
skrivning i Oldtiden 20, opfatter dem som »en Slags Fattigmandsbibel« —, i hvert 


Fald ikke urigtigt, jfr. det følgende. — ?) Abbott: Macedonian Folklore 227. — 
4) Bierregaard: Om Overtroe 38. 

lige Benediktioner), snart Besværgelser, »Adjurationer«, af Dæ- 
monerne, i Stil med Exorcismerne. De tilsigter altsaa delvis 
netop det samme som Trylleformlerne vil opnaa; og Kirken 
kunde da sige til Folket: Hvad vil I med de forbudne Form- 
ler, I har jo vore Benediktioner, de hjælper Jer mindst ligesaa 
godt og uden Sjæleskade; gennem dem mægter vi at helbrede 
syge, slukke Ild, stille Storm, ja opvække døde (man jævn- 
føre Miraklerne i Helgenlegenderne))). Religiøst set var na- 
turligvis denne Konkurrence ikke ubetænkelig; den ideelle 
Grænse mellem Religion og tankeløs Magi blev let forplumret. 
"Og Grænsen i Praksis mellem de tilladte (eller dog taalte) 
Benediktioner og de Formler Kirken regnede for troldske eller 
djævelske, var ikke altid let at finde eller at vurdere. Græn- 
serne har da ogsaa langtfra overalt og altid staaet klare for 
Bevidsthederne. Under Aar 1404 læses i »Stadens Horns Jorde- 
bog« (i Fyrstendømmet Lippe)): »Kendt Benediktion mod 
Ildebrand. Det Blod ... som flød af Vorherres hellige fem 
Saar, det slukke Gløden, saa at den bliver saa (lidt) glad ved 
at fænge og brænde, som vor kære Frue var ved den Mand 
der stak vor kære Herre Jesus Kristus gennem hans guddom- 
melige Hjærte og gennem hans Side. Amen.« Her var denne 
Signelse i gængs folkelig Stil?) altsaa officielt bogført og 
brugt; andre Steder vilde Gejstligheden uden Tvivl stemplet 
den som fordømmelig. — Endnu i 17de og 18de Hundredaar 
udgaves der af Ordensgejstlige mange Benediktionssamlinger 
med Formler, som — efter Katolikken Franz” strænge Dom") — 
»ikke blot stred mod Romerritualets Forskrifter (af 1614), men 
gentog ja endog overbød mange middelalderlige Formlers Over- 
tro og Taabeligheder«; og endda var de »oftest forsynede ned 
Klosterøvrigheds eller kirkelige Myndigheders Godkendelse«. 
Den lutherske Kirke udfejede vel efterhaanden de fleste pri- 
vate Benediktioner; bag i vor Salmebog findes dog stadig 
enkelte Bønner i saadan Stil, f. Eks. »Bøn naar man gaar til 
Søs« og »Bøn naar man er i Storm« (hvor »Bevar os... 
ligesom du fordum bevarede din Tjener Noah i Syndflodens 
Dage, . .. ligesom din Søn, vor Herre Jesus Kristus, hjalp 
sine Disciple, da de vare i Havsnød« er i god gammel »episk« 


1) Jfr. Joseph Hansen: Zauberwahn 44. — ?) Am Urquell I 93. — 32) Jfr. D. Tr. 
Nr. 119 fl. 145. 589. — +) Franz II 648. 

Formelstil!). — I vore Dages Heksebøger kan forbudne Form- 
ler og hæderlige gammelkirkelige Bønner stundom staa bro- 
derligt Side om Side. — 

I de aller fleste Tilfælde er dog Grænsen mellem tilladt 
og forbudt ret klar fra kirkeligt oplyst Synspunkt. Formler 
som tilsigter at skade eller dræbe Mennesker, og Formler som 
paakalder Djævelens eller Hedninggudernes Navne, maatte 
gælde for »sort Magi«. Og Formler der ganske vist holdt sig 
til Gud og Kristus, men støttede sig til Legender som Evan- 
gelierne intet kender til (eller Bønner hvis Indhold slet ikke 
vedrører den foreliggende Sag), heller ikke deres Brug kunde 
Kirken godkende. Dog bunder ogsaa det store Flertal af slige 
Formler i videre Forstand i den kristne Kulturs Forestillings- 
kreds. Og hvem har det da været som fra den romerske 
Kejsertid af og ned gennem Hundredaarene brugte saadanne 
forbudne Formler og gav dem fra sig til Eftertiden? Svaret 
falder ikke vanskeligt: det var ogsaa her først og fremmest 
Præster og Munke, snart i Uvidenhed, snart i Bevidsthed 
om Brøden?). 

Ett af de ældste Kirkemøder som overhovedet omtaler 
Trolddom, Synoden i Laodikæa (i Lilleasien), Aar 375 — alt- 
saa kort efter den kristne Kirkes endelige Sejr i Samfundet — 
forbyder højere og lavere Gejstlige at forsøge sig som Trold- 
mænd og Besværgere. Og henved 100 Aar senere fordømmer 
et Kirkemøde i det fjærne Vesten, i Bretagne, Spaakunster 
ved Hjælp af Bibelsprog, udøvede af gejstlige Mænd”). En 
højere Kirkemand, Paschalis, som ca. 700 endog var Medbejler 
til Pavetronen, blev siden afsat for at have brugt Besværgelser 
og anden Overtro"). I »Bodsbøgerne« fra Aarene ca. 600 til 
900, tildels fra engelske Klostre, hører vi, at ved Siden af 
Kvinder optræder Gejstlige som skadende Troldmænd, i hvert 
Fald ved at lave Elskovsdrikke?). I det hele maa vi tænke 
os Klostrene, hvor jo ogsaa lidt Lægekunst og botanisk Kund- 
skab havde til Huse, som hyppige Arnesteder for Magi, baade 
for den kristne og den antikke. Men ikke blot Munke, ogsaa 
Præster er stadig med. Johan af Salisbury (ca. 1150) fortæller, 

1) Ganske samme »Eksempelstil« møder vi i Oldkirkens og forud for den i Jøde- 
dommens folkeligere Bønner, Michel i Fickers Studien ib. chr. Denkmåler I. — 


2?) De fleste fl. Eksempler er tagne fra Joseph Hansen: Zauberwahn. — 3%) J. Hansen 
40 fl. — +) Franz II 427, — 5) J. H. 45. 


41 


at han i sin Ungdom kendte en Præst som tryllede med den 
hellige Salveolie og vilde indvi ham i Kunsten). I 12te Hdaar 
følte Kirken sig stærkt truet af kætterske Retninger, især Ma- 
nikæerne i Sydfrankrig (som sagtens bl. a. ogsaa drev Trold- 
dom), og i Kampen mod dem støttede den sig i den følgende 
Tid fremfor alt til de to nye Munkeordener Dominikanerne 
og Franciskanerne. Men her gjorde man snart den sørgelige Op- 
dagelse, at ogsaa blandt disse Kirkens Stridsmænd havde Trylle- 
bøger, Spaadomskunster, ja Dødemaninger vundet Indpas”). 

Fra Middelalderens Slutningstider af søgte Romerkirken 
alvorligt ved Reformer at bøde paa sine mange Slags indre 
. Brøst, ogsaa paa Gejstlighedens Liv og Praksis. Men om tryl- 
lende Præster hører vi dog stadigt. Ulykken var imidlertid 
ogsaa den, at selve de ledende Mænd som stred imod Magien, 
i Grunden delte den fælles Overtro; de afviser ikke sligt som 
Gøgl og Bedrag, men regner det for en frygtelig Virkelighed; 
og at de verdslige Stormænd gør det samme, kan da ikke 
undre os. Især i 14de Hdaar hører vi atter og atter om Ræd- 
sel for at blive forgjort ved Voksbilleder (en Kunst) der kan 
forfølges tilbage gennem Antikken til det gamle Ægypten og 
Åssyrien). En Pave, Johan XXII (+ 1334), der gik rundt i stadig 
Frygt for sit Liv, anklagede blandt flere andre en fransk Bi- 
skop for at have lavet Voksbilleder og døbt dem (altsaa læst 
Daabsordene eller en Forvrængning af dem derover) med det 
Formaal at forgøre den hellige Fader. Og en Konge, Filip den 
Smukke af Frankrig (f 1314), stævnede en anden Biskop for 
samme Udaad rettet mod Dronningen"). 

Et Eksempel fra Middelalderens sidste Hundredaar (det 
15de), der ogsaa viser hvorledes Gejstlige i god Tro kunde 
komme et godt Stykke udover »Grænsen«, er Sagen mod den 
tyske Augustinermunk Broder Werner. Han havde paa en 
Moders Bøn signet et sygt Barn og brugt de Ord dertil: 
»Kristus blev født, Kristus er forsvunden, Kristus blev atter 
funden, han signe denne Vunde«. Det er en meget gammel 
og endnu i vor Tids Tryllebøger yndet Ramse. For Domstolen 
hævdede han, at det var en ganske uskyldig Formel, men 
maatte tilbagekalde det og selv udtale, at ingen andre Bene- 


1) J. H. 128. — 2) J. H. 225. — 3) Jfr. om den Feilberg: Sjæletro 189 fl. — ») J. H. 
259 og 355. 

diktioner end de af Kirken paabudte eller tilladte burde bruges. 
En sveitsisk Gejstlig skrev et Skrift for at forsvare ham: Han 
havde jo dog kun nævnt hellige Ord og kristne Kendsgærnin- 
ger; men Sveitseren kom til at staa alene med sin Betragt- 
ning"). — Præstens Medvirkning forudsættes ikke sjælden i de 
Haandskrifter fra Middelalderens Slutning som bringer kirke- 
ligt betænkelige Formler. Saaledes foreskriver en svensk Op- 
skrift?) mod »flen« (Kardialgi): »Thenne signelse skal en prest 
géra 3 sunnedaga for (før) messo och gåre kors uppa flennen 
meth en kniffs wdh (Od): War (Vor) herre Ihesus Christus 
stodh aa (paa) jordh och fulkompnade all god ordh« (0. s. fr.). 
Og Afholdelse af Messer anbefales ofte i Forening med Be- 
sværgelser. 

Inden vi gaar længere ned i Tiden, bliver vort næste 
Spørgsmaal: Hvem har saa forfattet eller digtet disse for- 
budne (»lavkirkelige«) Formler, for saa vidt de ikke stammer 
fra førkristelig Tid? Og Svaret maa vel blive: Hovedsagelig 
atter de Gejstlige, samme Slags Folk som fremfor alle 
brugte Formlerne. Undtagelser skal dermed ikke være nægtede. 
Ett er aldeles givet, nemlig at kun Kirkens Mænd i den ældre 
Middelalder har kunnet optegne Formlerne; Lægfolk var 
sjælden skrivekyndige, selv en saa litterært interesseret Mand 
som Karl den Store søgte først som ældre at lære Skrive- 
kunsten. Vi finder Formlerne spredte i Haandskrifterne dels 
mellem Andagtsstykker, dels mellem medicinske Raad. Kun 
Gejstlige har endvidere kunnet oversætte Formlerne fra Latin 
til Folkesprogene (eller omvendt)?). At mange af dem oprinde- 
lig er forfattede paa Latin og altsaa af Gejstlige, er klart; 
det maa gælde de Formler der er holdt i den »højere«, mere 
kirkelige Smag og staar de tilladte -Signelser og Besværgelser 
nær i Stil. Men saa findes der andre Formler — paa Latin 
eller Folkesprog — som er af mere naiv Art, især de fortæl- 
lende som lader Jesus og hans hellige komme i Situationer 
om hvilke Evangelierne intet veed, ofte af meget overtroisk 
Præg. Maa man dog her ikke sige: Sligt vilde ingen Gejstlig 
digte sammen, det maa være Lægfolks Produkter? Men man 
regner saa ikke med det ringe Maal af Dannelse, den store 


1) Franz Il 431. — ?) Klemming: Svenska låke- och årtebådcker (Sv. fornskr. s. 
saml. 28) 207, Beg. af 16de Hdaar. — 2) Jfr. Schwietering i Z. f. deutsches Altertum 55, 148. 

Uvidenhed, som raadede i hvert Fald indenfor den lavere Del 
af Gejstligheden i Middelalderen, især i dens første Tid. Den 
store Hob af Munke og andre lavgejstlige Mænd har ikke 
været trykket af Læsning og Kundskab; selv dens Bibelkend- 
skab har ofte været maadelig, saa at Sammenstykning og Ny- 
digtning paa Grundlag af Bibelstumper og Legendestof kunde 
trives i disse Kredse. En Kendsgærning er det jo, at 'Gejstlige 
i hvert Fald ikke skyede at nedskrive og bruge ogsaa slige 
»Legendeformler«. Desuden er det ikke sandsynligt, at det 
skulde være Lægfolk der paa dette Omraade plejede at belære 
de Gejstlige, hos hvem de ellers i aandelige og timelige Ting 
ventede Raad og Hjælp, og som alt til Trods dog stod over 
dem i Kundskaber, 

Vi taler i denne Sammenhæng kun om kristelige Formler, 
d. v. s. saadanne hvis Stof er taget fra den kristne Forestil-. 
lingsverden. Det er ikke Meningen, at Ord som »>»Vorte bliv 
borte« eller (mod Snavs i Øjet) »Rent i mit Øje, Skidt i min 
R . .!« nødvendigvis skulde skyldes gejstlige Forfattere! Den 
Slags korte, kirkeligt »neutrale« Ord, der godt kan være meget 
gamle (ja som Type stamme fra Hedenskabet), finder vi da 
heller ikke optegnede i Middelalderens Munkehaandskrifter, 
som Regel ikke engang i senere Heksebøger. 

Spørger vi om de kristelige, »lavkirkelige« Formlers Over- 
levering gennem Tiderne, da er det vel umuligt at skønne 
over hvor stor en Rolle den mundtlige Tradition her har 
spillet ved Siden af den skriftlige. Muligvis har mange 
saadanne Formler levet temmelig længe i et Klosters mundt- 
lige Tradition, inden de førtes paa Papiret. Et Bevis paa, at 
sligt kan leve og spredes gennem Aarhundreder ad mundtlig 
Vej, er visse lavkirkelige Bønner, som uden Tvivl stammer 
fra Middelalderen og ogsaa her i Norden har levet paa ÅAl- 
muens Læber helt ind i det 19de Hdaar før de optegnedes”). 
— Men at ogsaa Afskrifter og Afskrifters Afskrifter har spillet 
en stor Rolle for Formlerne, er givet. — 

Den store kirkelige Nyordning Reformationen kunde 
umuligt straks ryste Overtroen af sig; den var for dybt rod- 
fæstet i Sindene. Den danske Reformator Peder Palladius 
klager over Heksekvindernes Uvæsen; »hun veed saa. mange 


1) Saaledes f. Eks. »det hvide Fadervor« S. 32 og i Danmark D. Tr. Nr. 1067 fl. 

lange Ramser, som Djævelen og Munkene have lært hende«, 
siger han med rigtig Forstaaelse af hvem der var denne Vis- 
doms Ophavsmænd. Men ikke blot Heksene, ogsaa den bar- 
bariske Hekseforfølgelse slap med over i Protestantismen; den 
var nys ret sat i System af Katolikkerne, og hærjede nu paa 
det grummeste to Hundredaar eller mere ned i Tiden; gennem 
Retsprotokollerne har den bragt en Del Formler til vor Kund- 
skab, dog som det synes, ikke saa særlig mange. Heksefor- 
følgelsen betyder ikke blot Heksenes, men lige saa fuldt Teo- 
logernes og de retslærdes Overtro (jfr. S. 41). Om Muligheden 
af en Pagt med Djævelen var selv de lærdeste Teologer, ogsaa 
de protestantiske, overtydede. Derimod er disses Syn paa 
Heksenes Virkemidler, Ordene og Kunsterne, gennemgaaende 
forstandigt nok: Djævelen hjælper ganske vist Heksen paa een 
eller anden overnaturlig Maade; men hendes Kunster og Be- 
sværgelser er i og for sig lutter Gøgl, der blot skal forvirre 
de enfoldige (eller højst er et vedtaget Kendetegn overfor deres 
sataniske Mester). Saaledes mener de lærde og øverste Kirke- 
mænd, tildels allerede fra 13de Hdaar!), og ligesaa de lutherske 
Teologer i Danmark?). Men — det er Spidsernes Visdom; 
ogsaa indenfor Protestantismen fandtes der ret langt ned i Tiden 
Præster som selv drev Trolddom og straffedes hvis det kom 
frem. Hos os maatte Fyns Biskop 1568 i et Hyrdebrev?) ind- 
skærpe Præsterne at »holde sig fra alle Besværgelser og andre 
djævelske Gøglerier«; det ser ud som man ikke er kommen 
stort videre end i Laodikæamødets Dage 1300 Aar tilbage. 
Pastor Jens Hansen Rusk til Lønne blev endog brændt, 1611, 
for sine Signerier, som han synes at have øvet paa Ribe Mar- 
keder”). Bag de mange Minder som Almuen har bevaret om 
.navngivne, genfærdmanende Præster ikke saa langt tilbage i 
"Tiden, ligger der vel nogen Virkelighed, skønt Fortællingerne 
som Regel er af een og samme Skabelon). Degnene er her 
ikke at forglemme. 

Nu er vi i Norden sikkert ude over sligt for Gejstlighedens 
Vedkommende. I katolske Lande skal endnu i vor Tid Præster 
af og til give sig af med lidt udover deres Fadervor. Fra 


1) Joseph Hansen 132 (Vilhelm af Paris). 162. 171. 451. — ?) D. Tr. I 24 fl. — 3) J. Bloch: 
Den fynske Gejstligheds Hist. 37. — 1) Saml. t jysk Hist. og Topogr. VI 79. -— 5) F. Eks. 
E. T. Kristensen: Jyske Folkeminder 3,278 fl. og Danske Sagn 4 C. 

Tyskland oplyses saaledes, at i Grænseegne mellem de to Kirke- 
afdelinger tyede i al Fald endnu i 19de Hdaar Protestanter 
ofte til en katolsk Præst for at faa hævet en Skat eller bort- 
manet en Djævel (Hessen), for at ophæve Forhekselse (Øst- 
frisland), for at faa fundet en Tyv (Ø. og V. Preussen,!). En 
venlig, idyllisk Nutidsscene fra græsk Kirkeomraade (Make- 
donien) maler Abbott”) for os: Noget forhekset Kvæg blev 
drevet frem forved Kirken; Præsten fremsagde den brugelige 
Bøn, nævnte hvert enkelt Høveds Navn, »Sorte«, »Røde«, »>Bro- 
gede« 0. s. v., og anbefalede Dyret til Himlens Naade. — 
Saa vidt Gejstligheden. Der findes dog allerede i Middel- 
alderen Beviser paa, at ogsaa Lægfolk har øvet Magi og 
brugt kristelige Formler. Vi hører om ramsende Hekse og 
(S. 75) om en Hyrde der galdrer over Svin. I Digtningen Par- 
cival signer en Ridder selv sit Saar”. Fra Middelalderens. 
Slutningstid (c. 1400) giver f. Eks. nogle sveitsiske Raadspro- 
tokoller os Oplysning om et signekyndigt Mellemled mellem. 
de Gejstlige og »Verden«; de omtaler, at »farendeSkolarer« 
(omstrejfende Peblinge og Studenter", ofte vel Folk der var 
forviste fra Skolen for slet Opførsel, gik omkring og lærte 
Kvinder deres Besværgelser”). — I Middelalderens sidste Aar- 
hundreder begynder Kulturen i det hele at faa et mere verds- 
ligt, borgerligt Præg. Skrive- og f. Eks. Lægekyndighed vinder 
Indgang udenfor de Gejstliges Kreds. Vi hører nu ogsaa stadig 
mere om Lægfolk som Overleverere af Trylleformler. I tyske 
Haandskrifter fra denne Tid kan vi finde nævnt som Hjem- 
melsmænd for bestemte Formler: en Rentemester, en »Proto- 
notarius«, en Barber, ogsaa en Ridder og en »Bonde«5%). Efter 
Reformationstiden dukker ogsaa Læge- og Tryllebøger sam- 
menskrevne af Lægfolk op, tildels i adelige Kredse. Fra 17de 
Hdaar træffer vi de første Prøver paa den Slags Skrifter som 
vi sædvanlig kalder »Hekse-« eller »Sortebøger«: Haand- 
skrifter af blandet Indhold, som i broget Bunke kan bringe 
Trylleformler, magiske Kure, uskyldige Recepter og under- 
tiden Selskabskunster (Taskenspillerkunster) o. a.; ogsaa her 
i Norden har vi en Mængde slige Bøger. Det meste af Ind- 


7) Wuttke: Der deutsche Volksaberglaube $ 207. — 7) Abbott: Macedonian Folklore 
223. — 3) Ebermann: Blut u. Wundsegen 135. — +) Joseph Hansen 382. — 5) Særlig 
Hskr. Pal. germ. 264, jfr. Am Urquell N. F. 2, 102. (Zinmaister skal vel sige Zinsmaister.) 

holdet er vel nok et Opkog af Middelalderens Lægevisdom. 
, Fra 18de Hdaar af begynder Haandskriften, Smagen og Op- 
fattelsen i disse Sortebøger at vise os, at vi er paa Vej læn- 
gere ned i Samfundet, til Almuen. 

Den hele Udvikling viser hvor bagvendt det vilde være at 
tænke sig Trylleformlerne under ett som en Arv der gennem 
Hundredaarene fra fjærne barbariske Tider var bevaret i Af- 
kroge af Samfundet paa Trods af Kulturstrømmen. Tvætimod 
har Formlerne været Aandskulturens, den antikkes som den 
kristnes, Følgesvend (omtrent som den materielle Kultur 
overalt fører visse Uvaner og Skyggesider med sig). »Cypri- 
anus«, siger med Føje en selvlært dansk Mand”), »har gaaet 
samme Vej som hele Læseriet og kan godt ses som dettes 
onde Fylgje«. Først sent indtræder det Tidspunkt da Lag 
paa Lag i Samfundet ryster Formlerne afgørende af sig som 
utidssvarende, og de kun frister Tilværelse i den aandeligt 
tilbageblevne Del af Almuen; indtil da var de som den uvel- 
komne Gaardnisse: altid ilde sete af Gaardens Husbond og 
dog altid med paa Flyttelæsset. 

Trylleformlernes »sociale« Historie kan ogsaa her i Dan- 
mark aflæses ved at se paa Rækken af de Haandskrifter 
hvori vi har dem overleverede. Her skal gives et lille Over- 
blik?). Fra vor ældre Middelalder har vi overhovedet meget 
faa Haandskrifter tilbage, og intet af dem bringer Formler. 
Mellem c. 1300 og Reformationstiden finder vi spredte Signel- 
ser og Besværgelser i nogle Læge- og Andagtsbøger, som maa 
skyldes gejstlige Penne, tildels Klosterfolk. Om luthersk 
Gejstligheds slemme Hang til at pille med sligt, har vi enkelte 
Vidnesbyrd; der staar saaledes fire, kirkeligt delvis højst 
betænkelige, Formler i en Lægebog som 1632 er skreven af 
en ellers meget hæderlig Teolog Hans Povelsøn Næstved, der 
snart efter blev Rektor og Præst. Fra samme Hundredaar 
"har vi enkelte Formler i Lægehaandskrifter som har tilhørt 
adelige Kredse; saaledes kan f. Eks. den Lægebog Jomfru 
Anne Grubbe (1 1658) skrev sammen, ikke frikendes i den Ret- 
ning. Endnu i 18de Hdaar kan Folk af de højere Stænder 
være med. Kr. Helwerskov, Landsdommer over Lolland-Fal- 


" 1) Lærer Rasmus Hansens Hskr. i DFS, Blad 176. — 2?) udførligere D. Tr. I 59 fl. 
ET 8 fl. NE seet : ' 

ster, bringer i sin store Receptbog (skr. c. 1720) nogle Formler; 
som Hjemmelsmand nævner han en adelig Godsejer. Og et 
jysk Haandskrift, vist brugt i Gylling Sogn, er Afskrift af en 
Heksebog, som synes at være skreven af en eller anden højere 
Officer i 18de Hdaar; Bøsser og Krudt spiller her ved Siden 
af Kort, Tærninger, samt Gunst hos Kvinder og Foresatte en 
fremragende Rolle. — Landbostanden melder sig for os fra 
1640 af med Forpagter Børge Pedersens store Samlerhaand- 
skrift; han er rigtignok Student og kan Latin. Et Par Sam- 


S satses Se 
mr” erne då 


4. Af Jens Damgaards Cyprianus. 


linger fra 18de og den store Mængde af 19de Hdaars Hekse- 
og Kunstbøger bærer Præg af at være skrevne og brugte af 
Folk af jævn Stand eller Almue. Enkelte har haft »kloge 
Mænd«, Mirakeldoktorer, til Skrivere og Ejermænd, saaledes 
fra Estvad Sogn Jens Damgaards »Cyprianus«, der delvis er 
'skreven med Runetegn eller med Teksten splittet paa to vidt 
adskilte Steder, for at uvedkommende ikke skulde forstaa 
den. At der indenfor jysk Almue i første Halvdel af 19%de 
Hdaar og endda senere var dygtig Efterspørgsel efter Hekse- 
raad og Trolddomsord, viser Beretningen om den fattige Mand 
i Hørby Sogn i Vendsyssel (han hed vistnok Christen Steen- 
odahl). Han sad og »prentede« med Trykbogstaver een og 
" samme 'Samling i Masser af Eksemplarer — der mentes over 

100 — og solgte dem for c. to Rigsdaler Stykket. De spredtes 
over Nordjylland og blev tildels atter afskrevne; en halv Snes 
Eksemplarer, som aabenbart stammer fra denne Kilde, er 
dragne frem. — Jævnsides Afskrivningen har den mundtlige 
Overlevering ført Formler ned gennem Tiderne; som før 
antydet er det mest ganske korte Formler der synes at være 
blevne bevarede alene ved at gaa fra Mund til Mund. I hvert 
Fald ett Land danner her dog en Undtagelse. Medens Norge 
og Sverig ligesom vi har Mængder af Heksehaandskrifter 
(»Sortebøger«), er der fra det 
trolddomsrige Finland kun 
fremdraget een eneste Sorte- 
bog”); heroppe har den mundt- 
lige Tradition spillet en mæg- 
tig Rolle, især østpaa; og dette 
har vist medvirket meget til 
den frie og ejendommelige 
Udvikling Trylleformlerne har 
faaet her (jfr. S. 35). 
Efter det sidste Stadium 
i Formlernes Liv, Asylet hos 
Almuen alene, følger Udsluk- 
kelsen, Glemselen for stedse. 
Men — hvad der er rodfæstet 
hos Almuen, har sej Livskraft; 
og man kan spørge: mon noget 
Land i Evropa er naaet ud 
over det sidste Stadium? Der 
5, En dansk Signemand. er ett Land om hvilket en 
dansk Læser vil formode det, nemlig »det højst oplyste Land 
i Verden«, Danmark. I det væsentlige turde det ogsaa være 
rigtigt. Vor Almue som Helhed kender og bruger ikke længer 
Formler, næppe engang de omtalte korte, mundtlige Fyndord, 
endsige længere kristelige Signelser. Og de »kloge« Mænds 
og Kvinders Visdom bestaar som Regel sikkert kun i Hus- 
raad og Kure uden Ord; men helt uddød er »Signemanden« 
(og »Signekonen«) dog ikke. Endnu ved Aar 1920 bruger i 
hvert Fald et Par, maaske flere, gamle kloge Mænd »Læsning« 


1) trykt i Suomi 4—6—11. 

ved deres Kure; og begge erklærer sig for fuldkommen over- 
beviste om, baade at deres Formler hjælper, og at Brugen af 
sligt er kristeligt forsvarlig. Ganske som Broder Werner og 
hans Stridskamerat i 15de Hdaar (S. 41) hævder de: Det er 
kristelige Ord og Guds Navn vi bruger; og Bibelen viser, at 
ogsaa Kristus og Apostlene har helbredt Sygdomme ved Ord. 
Med selve Signelserne vandrer ogsaa Forsvarsmetoden ned 
gennem Aarhundrederne!). Om Reformatoren Hans Tavsen 
stod op af Graven, vilde han gentage hvad han 400 Aar til- 
bage skrev?) om Signekvinderne (»Troldkonerne«): de er »saa 
forvendte og og forhærdede i deres kætterske Sind, at de 
ville ikke, det skal huldes for Synd men for Hellighed, det 
de fare med.« 

At Brugen af Formler endnu trives i et Land som Tysk- 
land, ligger allerede i hvad vi før hørte om Forholdene i de 
konfessionsblandede Egne (S. 45). Og trykte Kunstbøger, der 
bl. a. indeholder Signeformler, har ned til de sidste Aar haft 
rivende Afsætning). Her maa rigtignok føjes til, at i Dan- 
mark er »Den fundne Bog«, en »Læge-« og Spaabog, hvori 
ogsaa findes enkelte Trylleformler, udsendt i ny Udgave 1909. 
— Åt Verdenskrig og Arbejderrøre umiddelbart skulde have 
sat det sidste Punktum for de gamle Signelser, er usandsyn- 
ligt. Under selve Verdenskrigen er det konstateret, at Masser 
af Soldater af flere Nationer bar Værnebreve mod Fjendens 
Vaaben eller Amuletter med kraftige Ord"). 


1) Allerede i 7de Hdaar hedder det i en Prædiken af Eligius (efter Grimm Deutsche 
Myt.+ IV 401): »Selv om (Tryllebindene) laves af Klærke, og selv om man siger, at 
det er en hellig Ting og indeholder guddommelig Læsning [Skriftsteder?] . . . saa 
er det ikke Kristi Lægedom, men Djævelens Gift som er i dem.« — Et fornøjeligt 
Forsvar for en Signelse gav i sin Tid Færingen Thrand (Færeyingasaga ved Rafn 
s. 258), da man fandt hans »Credo« (egl. Trosbekendelse) noget underligt: »Det er 
saa, som du veed, at Kristus havde tolv Disciple eller flere, og enhver af dem brugte 
sit Credo; nu har jeg ogsaa mit Credo, men du har det som du har lært, og der er 
mange Credoer, og de behøver ikke at være ens for at være rigtige.« — 7) Hans 
Tavsens Smaaskrifter ved Kårdam 250. — 3) Wuttke $ 258. — +) Blandt meget andet 
kan nævnes en tilsyneladende »højere« Form: 1915 verserede i Tyskland et »Snebold«- 
brevkort, der begyndte »Wir Deutsche fårchten Gott, sonst niemanden auf der Welt. 
Diesen Spruch erhielt ich zur Weitergabe«; endvidere stod der bl. a.: »det hedder 
sig«, at den som ikke lader Bolden rulle, »ikke faar Lykke«. Ett Eksemplar bar 
Stemplet »Militårisch gepråft«. En lignende Snebold rullede i Italien. Zeitschr. d. V. f. 
Volkskde 26,327. — »Himmelbreve« var meget gængse i Felten; et Par skrevne paa 
Dansk paastaas at være brugte af danske Sønderjyder ved den tyske Front. — 1915 
saae Henry Hellssen (Berl. Tid. Aften 13/58 1915) ved Østfronten »de mystiske besvær- 
gende tre Bogstaver CMB-« skrevne med Kridt paa Bernhardinerklostrets Døre i Sokal, 
før Østrigerne indtog Byen. Munkene er altsaa her tyede til de hellige tre Konger, 
hvis Navne Caspar Melchior Balthasar er en god Hjælp i Nød. 


6. Tysk Værnebrev fra Verdenskrigen. 


Digitized by Google 

2. Formerne. 

Da vi gennemgik Hovedformerne for Antikkens Trylle- 
formler, opstillede vi følgende Grupper: Bogstavformler (og 
meningsløse Ramser), Ritus-ord, Besværgelser og Fortællinger, 
samt endelig Vers fra Digterne (S. 12 fl.). Spørger vi nu hvilke 
af disse Former der bedst lod sig fylde med nyt Indhold paa 
kristen Grundvold, bliver Svaret: Besværgelserne, Fortællin- 
gerne og de hellige Citater. De øvrige har i ringere Grad 
modtaget egentlig kristent Stof. Dog kan ogsaa her nævnes 
Eksempler. Barbarisk klingende Ord og Ramser i Tryl- 
lebøger og paa Almuens Læber kan undertiden afsløres som 
kirkeligt Latin. »Sadæus Para Bist Qvist Contranos« raader 
en jysk Heksebog!') til at sige eller skrive for at skaffe en Syg 
Søvn. Ordene var oprindelig gode nok: »Si deus pro nobis 
qvis contra nos« betyder: Om Gud er for os, hvem (kan da 
være) imod os. — Gængse i Danmark og Tyskland er tre 
underlige Ord, hvis Former veksler noget): »Artus Sartus 
Resartus« eller »Orson Morson Dorson«; i Tyskland f. Eks. 
»Ortus Sortus Resortus« eller »Artur Suretur Resarengus«. 
Der er næppe Tvivl om, at det bunder i noget (daarligt) Latin 
»Ortus mortuus resurrectus« e. Il. og betyder »født, død, op- 
standen«. I et Haandskrift fra c. Aar 1000?) træffer vi det 
samme i bedre Latin i en Signelse mod Feber: »Christus 
natus ... Christus mortuus . .. Christus resurrexit ...«<. Det 
er beslægtet med Broder Werners velmente »Født, forsvunden, 
genfunden« (S. 41!. — Eksempler paa kristne Ritusformler 
er den meget ukristelige Skik at fremsige Daabsordene over 
et Voksbillede (S. 41), og følgende uhyggelige Ritus fra svensk 
Finland: For at fremkalde Ligfald (Epilepsi) kaster man ufor- 
mærkt »Ligsand« fra Kirkegaarden paa vedkommende og 
siger: »Av jord est du kommen, till jord skal du varda 
igen«"). 

Svarende til de antikke Citater af hellige Digtere har vi 
paa jødisk og kristelig Grund fremfor alt Brug af Bibelord 
(S. 38), undertiden ogsaa Stykker af de gamle kirkelige Lære- 
bekendelser eller af Kirkeritual (jfr. ovenfor). Sjældnere fore- 


1) D. Tr. II under »Bibelstykker«, — 27) D. Tr. II Lønformler under »Argon«. Jahn: 
Hexenwesen in Pommern 126. 133. — 2) Franz II 482, — +) Sv. Littsålsk. utr. Saml. 
267, 34 fra Vårå. 

kommer Hentydninger til Kirkesalmer; i et dansk »Bikorse 
tiltales Bierne saaledes?): 

Du liden Fugl, du flyver saa højt, 

skønt Vejret er under dine Vinger, 
med Ord tagne fra den gamle Dagvise »Den signede Dag«. 

Besværgelser med Stof fra den kristne Forestillingsver- 
den er en meget talrig Klasse, hvad enten de vender sig mod 
Sygdomme, Udyr, Ild, Fjender, Vaaben eller onde Aander. 
Og de spænder over mange ÅAfskygninger, lige fra korrekt 
kirkelige Former med upaaklagelig bibelsk Lærdom — ofte 
meget lange og kedsommelige, da alt det er sagt bedre anden- 
steds — til legendemæssige og fantastiske Maninger; hyppig 
indeholder een og samme Besværgelse Stof af begge Slags; saa- 
ledes t. Eks. denne danske Maning”) mod »Gigt og Herrebrod 
(Bygkorn) i Øjet«: 

»Du skal forvisne og forvorde som Græs paa Jorden. Du 
skal forsvinde og forrinde som Dugg for Dag. Du skal for- 
svinde saa vist og sandt som Præsten staar for Alteret. og 
tager Aflad (Oblat) og Vin og vender om til Jesu Kristi 
Legeme og Blod. 

Du skal forsvinde saa vist og sandt 

som den Mands Haand forvisned og forsvandt 

der vred den Vidje 

der bandt Jesum i Midje. 

Du skal ikke gøre det Øje mere til Men 

end (om) du laa under en rodfast Sten. 
Du skal sky og fly for Gud Fader, du skal sky og fly for 
Guds Søn, du skal sky og fly for Gud den værdige Hellig- 
aand, du skal sky og fly for Gud den værdige Trefoldighed, 
du skal sky og fly for alle Guds gode Engler. Du skal hverken 
stinge eller springe, du skal hverken bryde eller blaane ...«. 

Som Eksemplet viser, kan Besværgelserne indeholde for- 
tællende (episk) Stof i Maningens Form. Vi kommier dermed 
til den mærkeligste og ved Siden af Besværgelserne hyppigste 
Gruppe af kristne Formler: de episke. Ogsaa denne Slags. 
har vi, som før nævnt (S. 13); overleveret fra den græsk- 
romerske Antik; hyppigere var de dog i den ægyptiske og 


1) D. Tr. Nr. 342. — 2?) D. Tr. Nr. 357. 

assyriske Orient. Naar denne Gruppe er bleven saa over- 
ordentlig yndet indenfor Kristenheden, hænger det vel sam- 
men med den store Rolle som den hellige Historie — og i 
Tilknyining til denne Legenderne — spiller i den kristne 
Kirke. — Vi har nys hørt, at episk Stof ogsaa kan forekomme 
i anden Form end Fortællingens, nemlig ved et »(lige) som« 
knyttet til en Besværgelse. Om jeg siger: »Staa, Blod, som 
Jordans Flod (ved Jesu Daab)«, eller jeg siger »Jordan stod, 
saaledes skal ogsaa Blodet staa«, bliver reelt det samme; og vi 
afhandler begge Former under eti. 

Her er det nu Stedet at spørge: Hvad er egentlig Menin- 
gen med en episk Formel? Hvorledes er Sammenhængen 
tænkt mellem den hellige Begivenhed og det som i Øjeblikket 
skal opnaas? Vi tager en episk Formel for os, f. Eks. denne!) 
mod Lemvrid: »Jesus ned ad Bjerget red, hans Føl sin Fod 
vred; vor Herre Kristus han signed den med to Hænder og 
ti Fingre. Sene i Sene, Aare i Aare, Led i Led, Brusk i Brusk.« 
Man kunde sige: Det er ikke andet end en Sammenligning; 
en saadan kan efter Behag tages fra Naturens Verden (Gigt, 
forsvind som Dugg for Solen) eller fra Historiens (Fod, bliv 
rask, som Jesu Føls Fod blev rask), mere end en Jævnførelse 
er det i intet Tilfælde. Men saa udvendigt ligger Sagen sik- 
kert ikke. Man maa agte paa Fortællingens Præg af hellig 
Historie. Hvad den Hellige har lidt og øvet var og er en 
Kraft. I hans Helbredelse af den syge Fod ligger helbredende 
Kraft for enhver i samme Nød, ogsaa for mig eller mit Dyr. 
Det gælder da om at faa denne Kraft gjort nærværende for 
mig, og hvorledes sker det? Netop ved Ordet, ved at jeg 
(eller Signeren) gentager den hellige Fortælling. Ordets Kraft 
er Besværgelsens stadige Forudsætning. Kender jeg en Dæmons 
hemmelige Navn, har jeg Magt over ham; siger een i Vrede 
»du skal faa en Ulykke«, da ser det ilde ud for den til hvem 
Ordene rettes; thi en Forbandelse virker, og ligesaa en Vel- 
signelse. Men det samme gælder Fremsigelsen (eller Opskriv- 
ningen) af et Under, en hellig Fortælling; derved udløses 
dennes Kræfter; de glider fra den Hellige i Fortiden over til 
Signeren i Nutiden”). Denne Overgliden giver sig undertiden 


1) D. Tr. Nr. 8. — 2?) Fremsigelsen af en episk Formel kan da ses som en svagere 
Form for den dramatiske Fremstilling af et helligt Optrin (Myten som Kultus). 

ikke ligefremt til Kende i Formlens Ordlyd, men ligger i saa 
Fald »gæmt« deri. Hvis man vil spørge, hvem der egentlig 
tænkes at sige de Ord i vor Formel »Sene i Sene, Aare i 
Åare« 0. s. v., Jesus eller Signeren, saa bliver Svaret sikkert: 
begge to. Netop i disse Ord finder her Overglidningen Sted; 
Jesus sagde saadan dengang, og i og med ham siger Signeren 
det nu. Meget ofte tilføjes der ogsaa en udtrykkelig Over- 
førelse til Øjeblikket: »... saa stiltes denne Flod, saa stilles 
dette Blod«. Et smukt Eksempel byder en dansk Sværdsig- 
nelse") fra 15de Hdaar: »Vor Herre red i Hærfærd, døved han 
alle gode Sværd... Saa døve han og Egg og Odd for mig 
idagi« — Overalt hvor Jævnførelseformen bruges, giver jo 
det ene Led Fortidens Faktum, det andet Maningen eller 
Bønnen i Nutiden: »Blod, staa stille, som Vandet stod stille«. 

Hvor en saadan Fortælling om et Fortidsunder, eller en 
Hentydning dertil, forekommer i Bønner, rettede til netop 
den Hellige som øvede Underet, kan Tanken naturligvis være 
af særlig Art. Saaledes f. Eks. i den (S. 39) nævnte Vending: 
»Bevar os, ligesom du fordum bevarede din Tjener Noah«, 
eller i Helgenbønner der genfortæller Helgenens Lidelse og 
derpaa beder ham (hende) om Hjælp i samme Nød (Apollonia 
og hendes Tandsmærter t. Eks.). Her tjener Fortællingen til 
at paaminde den Hellige om Fortiden, og Bønnen tilskyn- 
der ham (hende) til at udløse de Kræfter som ligger i hin 
Daad eller Lidelse (eller som disse er et Bevis for). 


3. » Trylle-evangeliet«. 


Vi vil nu undersøge hvad det er for hellige Optrin 
som de episke Formler fører frem for os. Vi lader her Helgen- 
legenderne ligge og holder os iil de bibelske Personer. I Form- 
ler som har Præget af tilladte kirkelige Benediktioner, møder 
vi naturligvis korrekt bibelske Optrin: Gud skabte Verden 
ved sit Ord; Gud frelste de tre Mænd fra den gloende Ovn; 
Jesus helbredte en Værkbruden, en Spedalsk, Peters Sviger- 
moder o. s. fr. Langt større Interesse har naturligvis for os 


1) D. Tr. Nr. 792. — Naar Linderholm (Nord. Magi (1918) 28) efter Fremsættelse af 
væsentlig samme Forklaring paa episke Formlers Tankegang som den ovengivne 
tilføjer: »Dette er en Besværgelsesform, der — saa vidt jeg veed — ikke hidtil har 
faaet nogen nøjagtig Forklaring«, kan der henvises i hvert Fald til Dieterich Kleine 
Schriften (1911) 322 (Optryk af Artikel fra 1903). Forklaringen ligger vist i de senere 
Aar i Luften. i 

de lavkirkelige eller ukirkelige Formler. Helt skarp er Græn- 
sen ikke; saaledes spiller f. Eks. det bibelske Træk, at Jesu 
Moder var Jomfru, og den katolske Lære, at hun aldrig fik 
flere Sønner, en Rolle ogsaa i folkelige Signelser. Men vi kan 
dog let samle en Mængde folkelige Formler hvor Billedet af 
Kristus og hans Samtidige er meget forbavsende, set fra bi- 
belsk Synspunkt. Snart er Forholdet det, at en bibelsk Scene 
er — eller dog synes at være — Grundlaget, men faar ubibelske 
Tillæg; og snart er det saadan, at ene Personernes Navne er 
bibelske, alt hvad der fortælles om dem legendarisk. Vi be- 
iragter først den førstnævnte af disse to Grupper, den »bibels k- 
legendariske«; og vi holder os til det ny Testament, som spiller 
den langt overvejende Rolle. 

De paagældende Formler kunde, om man sammenstiller 
dem paa egnet Maade, næsten kædes sammen til at udgøre et 
Slags »Evangelium« for sig. Dette »Trylle«- eller »Signe-evan- 
gelium« er i Præg meget forskelligt baade fra de kirkelige og 
fra de »apokryfe« Evangelier. Fremhæver vore fire Evangelier 
Jesu evige Betydning for Menneskesjælen, saa interesserer 
Trylle-evangeliet sig væsentlig blot for Menneskets Krop, dets 
timelige Velfærd. Men det ligner heller ikke i hvert Fald de 
allerfleste af de saakaldte apokryfe Evangelier, selv om det 
nok kan have gjort Laan hos dem. Nogle af disse (de gno- 
stiske) lægger i Munden paa Jesus en hemmelig Lære om 
Sjælens Natur; men Trylle-evangeliet stiler ikke saa højt. Andre 
er skrevne for at tilfredsstille from Nyfigenhed, især ved at 
fortælle om Jesu Barndomsaar. Men Trylle-evangeliet er ikke 
just nyfigent, det er først og fremmest praktisk vendt. Det vil 
fremstille Kristus og de Hellige i Situationer som kan gavne os. 
Naar vi plages af Feber, gælder det at besinde os paa, om 
ikke Jesu Liv byder os en Garanti mod Feberen. Det er godt 
nok, at han har kureret Peters Svigermoder, endnu bedre dog 
om han selv har været personlig utilgængelig for den. Veed 
da Evangelierne noget herom? Ikke udtrykkelig, men man 
forstaar at lægge det ind, med eller uden Hjælp af kirkelige 
Legender. Pilatus lod Kristus hudflette, og middelalderlige 
Legender tilføjer, at derefter førtes han nøgen omkring i Gaar- 
den; »Jesus skalv og bævede ganske svarlig, thi det var stor 
Frost«, siger hos os Christiern Pedersens Postil (1515) derom; 

man kan ogsaa tænke paa Jesu Vandring til Golgata i den 
kolde Morgen. Dette er Signelsedigteren tilstrækkeligt til hans 
Formaal; en vide kendt Formel (Frankrig, England, Tyskland, 
Norden, slaviske Folk) udnytter denne Skælvelegende; i tysk 
Form!) fra 15de Hdaar hedder det f. Eks.: »Da Jesus iraadte 
til Korset (andre: da J. stod for Pilatus), . . . da bævede hans 
Ben . .. Da spurgte Pilatus: Har du Feber? Jesus sagde: 
Nej, jeg har ikke Feber; ej heller (skal) Kvinde eller Mand 
(faa den), som disse Ord sige kan«. Altsaa Jesus har ved 
Lejlighed nok haft Kuldegysen, men fralægger sig udtrykkelig, 
at det skulde være Feber (i en dansk Variant Skælvesot)?); og 
denne hans Uimodtagelighed gør ogsaa hans Tjenere uimod- 
tagelige. — Videre er det godt nok, at man kan signe for 
Gigt ved at læse Stykket om den Værkbrudnes Helbredelse; 
men det er almindeligt at gaa en helt anden, i vore Øjne 
underlig Vej: Den Mand som bandt Jesus i Getsemane, hans 
Haand lod Gud sikkert visne til Straf — og samme Skæbne 
er beredt den slemme Gigt; »du skal?) forsvinde saa vist og 
sandt, som den Mands Haand forvisned og forsvandt, der vred 
den Vidje, der bandt Jesum i Midje!« 

Som før sagt vilde det være muligt af en Række saadanne 
Træk at konstruere et Slags folkeligt Signeevangelium 
fra Jesu Fødsel til hans Død. Men det maa rigtignok gøres 
med et stort Forbehold. Langtfra alle de Smaastykker man 
paa denne Maade kan trække som Perler paa en Snor, har 
været til Stede i ett og samme Lands Formelskat eller paa 
een og samme Tid; det bliver et Sammenpluk fra forskellige 
Steder og Aarhundreder!). Alligevel er det næppe uden Betyd- 
ning at prøve (udvalgsvis) derpaa, nemlig for at se hvad det 
er for Partier af Evangelierne der gennem Tiderne har fristet 
til denne Videredigten (med: eller uden Støtte i kendte Legen- 
der), og hvilke Partier der er ladet unyttede. 

Fra Jesu Fødsel har vi Motivet Marias Mælk. Vi træffer 
det hos romanske Folk og i Tyskland. »Kristi Blod og Marias 


1) Zschr. f. deutsches Altertum 17,430. — ?”) Ejendommeligt nok skal et tilsvarende 
Replikskifte engang virkelig være foregaaet under til en viss Grad lignende Forhold. 
Da den ædle Frihedsven Bailly stod under Bøddeløksen i den franske Revolutions 
vildeste Tid, paa en kold Dag, raabte een af Tilskuerne op til ham: »De"'skælver; er 
det af Skræk?« Han svarede roligt: »Nej det er af Kulde, min Ven«. — 2) D . Tr. 
Nr. 357. — 4) Med Rette fremhæver Schiwietering (Zeitschr. deutsch. Alt. 55, 148 fl) Be- 
tydningen af at Formlernes Legendestof sigtes geografisk og historisk. 

Mælk, knyt min Mand til mig efter min Vilje« (Sicilien)"). 
»Marias Mælk og Kristi Blod er for den røde Rosen god« 
(Tyskl.)?). I Danmark): »Jeg maner alle Troldkarle og alle 
Troldkvinder ved den helligste søde Mælk, som Guds Søn selv 
diede af Jomfru Marie Bryste«. I Finland paakaldes Jesu Blod 
og Marias Mælk som »Salve« for Saar. Denne Mælk er ikke 
blot Formeldigternes Eje; den spiller indenfor Romerkirken 
en ret stor Rolle i Legender og Andagtsbøger og som under- 
gørende Relikvie. At Marias Mælk var en lykkebringende 
Kraftkilde, støttedes paa Bibelordet »Saligt er det Bryst du 
(Jesus) diede« (Lukas 11, 28). En middelalderlig Legende!) for- 
tæller om en verdslig og letsindig Præst, som straffedes af 
Herren med store Smærter. Noget godt havde han dog gjort: 
han fremsagde ofte til Marias Pris just det nævnte Skriftsted. 
Og se, en Dag aabenbarede hun sig for ham, bød ham sit 
Bryst og lod sin Mælk flyde paa den syge Krop, som straks 
blev rask. — I Betlehem findes den saakaldte Mælkegrotte, 
hvis hvide Kalksten brydes i Smaastykker, som farver Vand 
hvidt. Denne Sten tros at have faaet sin Egenskab ved, at 
en Draabe af Marias Mælk faldt paa den under hendes Op- 
hold i Hulen. Dens Kalkvand bruges baade af Kristne og 
Muhammedanere til at øge diegivende Kvinders Mælk). Om 
de mange Mælkerelikvier siger hos os Reformatoren Palladius?) 
spottende: »hun haver intet andet kunne have gjort i sit 
ganske Levneds Tid end sidde og drage sine Spener (Dievorter) 
ud og skænkt Mælk fra sig til alle dem som det have siden 
ført saa vide om Verden«. 

»Hele Helveds Hær for vist — den rased i Fraade — da 
en Jomfru fødte Krist — af Faderens Naade«, siger en gam- 
mel Hymne”); og i Legender og Formler træffer vi Spor af 
den Tanke, at Djævelen søgte at gøre Ulykker ved den hellige 
Fødsel. I Betlehem fortæller man i Nutiden videre, at Maria 
en Tidlang ingen Mælk havde, indtil et Under raadede Bod 


1) Pitré: Bibblioteca di trad. pop. Sicil. 17, 143. — ?) Seyfarth: Aberglaube i. d. 
Volksmedizin Sachsens 118. — 2) D. Tr. Nr. 1020. Lidt fjærnere staar Oplysningen i 
Kamps Danske Folkeminder Nr. 406: »Marias Køer kaldes i Østjylland en Art 
Gøgeurt, vel fordi Roden ligner Yveret af en Ko. Lagt i Sien beskytter den Mælken 
mod Forgørelse«. — +) Alemannia 17, 17; lignende i nordisk: Mariu Saga udg. af 
Unger II 767. — 5) Canaan: Aberglaube im Lande der Bibel 89. — ') Danske Skrifter 
ved Lis Jacobsen 3,89 (Skt. Peders Skib). — 7”) Piæ cantiones, London 1910 Nr. 4. 

derpaa"). Onde Aander er efter gængs Folketro paa Færde 
mod alle fødende Kvinder for at udtørre deres Bryster; det 
er da venteligt nok, at Djævelen af al Magt søgte at standse 
Frelserens tidligste Livskilde paa Jorden. Til noget lignende 
maa Ordene i en middelalderlig græsk Signelse”?) sigte; Englen 
Mikael møder en ond Kvindedæmon, som tilstaar for ham: 
»Da den hellige Maria fødte Sandhedens Ord, gik jeg hen for 
at narre hende; jeg kunde dog ikke, men vendte (selv) narret 
tilbage«. Og helt tydeligt. finder vi Aitentatet mod Mælken 

7. Seddel fra Hulegaarden, Tjustrup ved Sorø. 


paåa en dansk Amulet?) fra 17de Hdaar (en Seddel funden i en 
midtsjællandsk Staldlænge): Troldfolk skal ikke faa mere af 
Køerne, »end Djævelen bekom af Maria Kristi Moder hinders 
Mælk«. 

Enkelte nordiske Formler udmaler sig Jesus som et spædt 
og stille Barn. Man kan binde Gigten ved (som Sidse Clau- 
sen i Valby 1868) at sige”): »Jeg skal binde med mine ti 
Fingre, saa du hverken skal komme til at hoppe eller springe, 
men ligge ganske stille, som Jesus laa i vundet Svøb, da han 
blev født«. Endog ved Daaben tænker en dansk Opskrift?) 
sig ham aldeles som de smaa Børn, hvem Gudmoderen bærer 


1) og ”) Reitzenstein: Poimandres 367. 297. Lignende i en rumænsk Formel, vel 
fra græsk Kilde, Folk-Lore 11, 133 i engelsk Oversættelse (Djævlen vil »hurt her« 
2: Maria). — 8) D. Tr. Nr. 1019, Originalsedlen i Nationalmuseet. — ») D. Tr. Nr. 350. — 
5) D. Tr. Nr. 237. 

frem i Kirken; Kolikken (eller Livmoderen) skal »ligge saæ 
stille som Jesus laa i Sankt Hans'es Favn, da de døbte ham 
i Jordans Flod«. Dette Træk kender jeg ellers kun fra finsk 
Finland"): »Flugten« (Hekseskuddet) skal svinde ind, til den 
»bliver saa lille som Jesus, dengang han døbtes i Jordans 
Strøm«. Men det er i Smag med hvad man kan finde paa 
gammelkirkelige Billeder. 

Henvisning til Jesu Daab i Jordan er iøvrigt et meget 


8. Jesus døbes som lille Barn. 


yndet Motiv i saa at sige alle kristne Landes og Tiders Form- 
ler, gærne i Sammenhæng med det Vidunder at Jordan stod 
stille i det hellige Øjeblik — og saadan skal ogsaa det rin- 
dende Blod standse, f. Eks. i Dansk”): »Stat du Blod, som 
Jordans Flod stod, dær St. Hans døbte Kristum!« Denne 
Overførelse af Mose- og Josva-underne paa Jesus kan endog 
findes i oldkirkelige Hymner og Liturgier og synes at stamme 
fra et tabt apokryft Evangelium). 

Efter Daaben kommer jo i Evangelierne det store Midi- 
stykke, der fortæller om Jesu Ord og Undergærninger. Vi 


1) Håstesko: Lånsisuom. tautien loitsut 138. — 2?) D. Tr. Nr. 64. — 3) Jfr. Jacoby: 
Ein Bericht åber die Taufe Jesu. 

kunde vente, at just det rige Materiale af Helbredelseshistorier 
som her foreligger, vilde Folkebøgernes Signelser i fuldt Maal 
udnytte, udsmykkende og forgrovende de bibelske Beretninger. 
Men vi finder tværtimod, at de lader dette Stof saa at sige 
helt ligge. Nogle faa Formler om Peters Svigermoder, den 
blodsottige Kvinde og enkelte andre (jfr. S. 54) bekræfter som 
Undtagelser snarest Reglen; de er gærne kirkeligt korrekte 
Signelser, som holder sig nær til Bibelens Ordlyd!). Den folke- 
. lige Legendedannelse har holdt sig 
ret fjærnt fra dette Stof; og saadanne 
Formler staar kun sjælden i de fol- 
kelige Heksebøger. 

Men aldrig saa snart har Jesus 
holdt sit Indtog i Jerusalem for 
at lide og dø, før de folkelige 
Formler, der lod ham fare efter 
Daaben, øjeblikkelig finder hans 
Spor paany. Signelserne om Jesu 
Hest eller Æsel som vrider sin Fod 
(S. 53) — saare yndede i Tyskland, 
England og Norden — knytter sig 
muligvis til selve Indtogsevange- 
liet. — Vi kommer saa til Scenen 
9. Jordan (som lille Mand med Hue) ij Getsemane. Jesu blodige Sved, 

flyer for Jesus ved hans Daab. som randt her, åg magisk set et 
dyrebart Klenodie. Ansigtsrosen, som let leder Tanken hen 
paa Blodsved, læges ved den hellige Sveds Kraft. Lidt for- 
blommet hedder det i en tysk Formel): »Jesus gik gennem 
Urtegaarden, havde to Roser i sin Haand; han sagde: du 
skal visne og ikke gaa videre«. Tydeligere i Dansk?) i en 
vakker Signelse: »Jesus under Espen stod, han svedtes Vand, 
han svedtes Blod. Du er det ægte Rosens (3: (G)igte-rosens?) 
Fange. Fly, ægte Rosen for Ordet (0. s. v.)«. I mange folke- 
lige Legender har Bævreaspen Tilknytning til Jesu Pine; her 
er den ett af Smærtehavens Træer. — Formlerne mindes vi- 
dere Forræderen Judas. Mod Brandsaar siger Franskman- 
dent): »Ild, mist din Hede, som Judas mistede sin Farve, da 


1) Hos os f. Eks. D. Tr. Nr. 270; 183; 184 (102). — 2?) Z. V. f. Volkskde 7,407. — 2) D. Tr. 
Nr. 337. — +) Mélusine 1,400. 

han forraadte Frelseren!« — Ilde gik det ogsaa den Mand 
som først lagde Haand paa Jesus og bandt ham, i Urte- 
gaarden eller efter andre Opskrifter til Korsets Træ. Et tysk 
Eksempel!) fra 16de Hdaar: »Svind hen, Kirtel, som den Mand 
svandt hen, der drejede og vandt den Vidje hvormed Jesus 
Kristus blev fangen og bunden«. Dansk Form S. 52. Men 
Forholdet kan ogsaa vendes om, saa det var Jesus der bandt 
Jøderne, saaledes i en skaansk Signelse”) mod alt ondt: »Jag 
binder med ett band, som Vårherre band de fårhårdade judar 
i åortagården«. I samme Retning, men mindre fantastisk, har 
en gammel jysk Signelse?): ». . . Jesus over Jøderne saae: de 
blegnet og bugnet (bøjed sig) for hanom; saa skalt du idag 
for mig«. Det har jo Hjemmel i det fjerde Evangeliums Skil- 
dring af Getsemane (Joh. 18, 6). 

Ogsaa overfor Herodes var Jesus istand til at vise sin 
Magt; det ser vi af en dansk Formelt) mod Fjender: »Jesus 
var en fangen Mand til Kong Herodis . . . Jesus sig da over 
Akselet (Skulderen) ser, at alle hans Uvenner omkring hannem 
staar. Jesus blæste deres Vrede fra sig; saa (blæser) jeg ...«<. 
Og overfor Pilatus har vi allerede (S. 56) set Jesus som den 
overlegne, der nægter at have Feber og derved skærmer andre 
mod Feber. — Endelig træffer vi Jesus paa Korset og hører 
i talrige Formler om hans Blod og hellige fem Saar. Jesu 
Blod er i Legendernes Verden og som Relikvie et endnu 
dyrebarere Stof end hans Sved og end Marias Mælk. En yndet 
Signelse er det latinske Vers »Guds fem Saar være min Læge- 
dom« (Vulnera quinque dei sint medicina mei). Blodstrøm- 
mens Vælde kan udmales: »Kristi Blod flød paa Korsets 
Stamme, Kristi Blod flød ned i Jordan . . .« (tysk)?); og Li- 
delsen kan betones: »Ligesaa vist som Kristus hængte paa 
Korset og led Veen og Smærte for os alle, ligesaa vist byder 
jeg dig, Veen og Smærte, Blodet at stille ved dette Menneske« 
(dansk)?). Men atter her kan Kristus ogsaa tværtimod frem- 
stilles som den overlegne, hvis Saar ikke buldner, end ikke 
smærter, og dette er det almindeligste. »Kristus havde Vun- 
der, de blev ikke forbundne, de buldned ej, de svulned ej, 


1) Alemannia 27,112, ovenfor med let Ændring af den forvirrede, Tekst. — 2) Folk- 
minnen fr. Skyttshårad 2,16. — %) D. Tr. Nr. 843, — +) D. Tr. Nr. 835. — 5) Bartsch: Sagen 
aus Mecklenburg II 483. — &) D. Tr. Nr. 101. 

de gjorde ej heller ondt«, hedder det") i Tysk. Denne Dob- 
belthed i Signelsernes Syn paa Kristi Lidelse kan følges langt 
tilbage i Tiden; vi vil siden høre lidt mere derom. 

Opstandelsen omtales ikke meget ofte i folkelige 
Formler, især ikke i nordiske; dog ligger Tanken bagved 
f. Eks. i en Signelse som denne?) fra Vårmland: »Vårherre 
Jesus rider in på kyrkogård, dår dåvde han både vårk och 
sår; Jesus somnade, vårken domnade; Jesus vaknade, vår- 
ken saktnade«. 

Vi er komne til Ende med Jesu Liv og har set, at de 
folkelige Signelser øser deres Bibelstof om Jesus fra Beret- 
ningerne om Barnet (eller Daabsnovicen) og den døende, men 
lidet eller slet ikke ænser Evangeliestykkerne om den van- 
drende, lærende og undergørende Jesus. Denne Skikkelse har 
ikke fanget deres Interesse; ja man fristes til at tænke sig, 
at mangen lavgejstlig (ikke at tale om en læg) Signedigter 
har været ret uvidende derom; i det hele gaar disse Forfat- 
tere ikke direkte til Bibelen eller dog ikke til den alene; de 
lever i den folkelige Bibellegendes Verden og med de høj- 
hellige Relikvier for Øje. Men deres Tavshed (eller Uviden- 
'hed) om den voksne og virkende Jesus bunder dog til syv- 
ende og sidst netop i noget kirkeligt. Hovedsagen, det ene 
fornødne til Menneskenes Frelse, var kirkeligt set — sagt med 
to Ord — Jul og Paaske: Gud blev Menneske, og Gudmen- 
nesket døde og genopstod. »Natus — mortuus — resurrexit« 
(S. 51). Alt andet havde underordnet Betydning. Derfor just 
'blev Jul- og Paaskeæmnerne de kirkelige Billeders, Legenders 
og Relikviers kæreste Stof, ligesom de helligste Valfartssteder 
ikke blev Kapernaum og Tiberias, hvor Manden, end ikke 
Nazaret, hvor Drengen færdedes, men Betlehem (Jordan) og 
Jerusalem. Og derfor var dette Stof det bedste ogsaa for 
Signedigternes Formaal; her fortættede Helligheden og Frel- 
seskraften sig fremfor nogensteds. »Jesus blev født i Betle- 


hem, Jesus blev dræbt i Jerusalem — saa sande disse Ord 
er, saa sandt skal ogsaa dit Blod standse!« Kan man ønske 
sig en kraftigere Signelse end denne? — Naar Opstandelsen 


i Formlerne træder noget i Baggrunden, ligger det vel i, at 


1) Bl. f. pøpmmersche Volkskde 1,140. — ?) Fernow: Beskrifning dfver Vårmeland 
(1773) 253. 

den »laa for højt«; her var trods Naglegabene for lidt at tage 
og føle paa; man trængte til en krast legemlig Hjælper i per- 
sonlig Berøring — positiv eller negativ — med Svaghed og 
Lidelse. 

Vi vil standse her et Øjeblik for endnu at paavise noget 
helt tilsvarende fra Omraader der staar de kristne Formler 
ganske nær, Aandsfostre af Middelalderens folkelige Kristen- 
dom. Fra katolsk Tid af og helt ned imod Nutiden har 
Almuekredse, ogsaa her i Norden, bedt nogle Morgen- og Aften- 
bønner (om man vil: Signelser), som sikkert Munke og Lav- 
gejstlige har lært dem. Og ganske nær ved disse staar atter 
nogle gamle religiøse Folkeviser. I flere af disse Bønner 
og Viser trækkes Jesusbarnet saa at sige ligefra Marias Skød 
til Korset. En dansk Bøn!) begynder: »Paa Julenat Vorherre 
blev fød, de stærke Jøder pint' ham til Død; de pint? ham 
med en hvasse Pig (0. s. v.)«. Og i en Bøn”) fra Hanved i 
Mellemslesvig hedder det, at i en Kirke 


sad Motter Marie med hind” lille Barn paa Skød, 

hun klawe'”, hun jamre' bitre Nød. 

Di Jøder kom gangend med Spedder o” Spang (Stang), 
di tog vor Herre Krist tefang; 

di hytte" ham op i det højeste Træ, 

knække' ham ne' paa den haardeste Sten... 


Fortællingen kan ogsaa bygges over Motivet fra Lukasevan- 
geliet: Drengen Jesus forsvunden og genfunden (jfr. Werners 
Formel S. 41), dog saaledes at Moderen finder ham ikke i 
Templet men paa Korset eller i Urtegaarden. Denne Form 
er yndet viden omkring. Paa Fransk i en Bøn): »Vor Frue 
gik over Vange, grædende for Gud; hun mødte Hr. Skt. 
Johannes. Hr. Skt. Johannes, har du ikke set den gode Gud? 
Jo vist, paa Korsets Træ, med hængende Fødder, med spig- 
rede Hænder, en lille Hvidtjørnhat paa Hovedet.« Som Folke- 
vise har vi det samme paa Tysk, Dansk, Svensk, Finsk"); i 
svensk Form hedder det: 


De svepte honom (Jesus) i hvita lin, 
så lade de honom i krubban in. 


1) D. Tr. Nr. 1076. — 7?) Nr. 1072a. — 9%) Mélusine I 308. — +) Prøver i DgF. Il 
526 fl., III 887 fl. (< Erk-Båhme Nr. 2057 fl., Arwidson III 519 f1.); J. Krohn: Kantel. 
&utkim. lI 90. 

Om morgonen Maria hon vaknade, 
herra Jesus, kåra sonen, hon saknade; 


Maria træffer Josef, som viser hende iil Urtegaarden; 


Maria hon går sig uti årtagård, 

dår måtte hon Jesus, kåra sonen sin. 
Hon talte till Jesus, kåra sonen så: 
Hvar haver du varit allt sedan igår? 

— Och får jag icke vara, hvar jag vill, 
ty himmel och jord skall håra mig till. 
På jorden så skall jag bliva korsfåst, 

i himmelen skall jag sitja gud nåst... 


I dansk Form (DgF Nr. 97 B) genfindes Jesus pint med 
Tornekrone og Svøber. — Ved Siden forekommer i flere 
Lande ogsaa enkelte korrektere Former for Genfindelsen, paa 
Tysk »i Jødeskolen«, paa Svensk i Templet dog med Ord 
(som ovenfor) om den forestaaende Død; ogsaa i ovengengivne 
Vers lyder jo Genklang fra Lukas Ev. (Moders og Søns Ord- 
skifte). Men for Resten finder vi omvendt i klosterlige An- 
dagtsbøger, hvor Scenen ellers er anbragt helt paa sin rette 
Plads, at den sættes i Tankeforbindelse med Døden. Saaledes 
i Dansk"): »... den Tid du (Maria) dit kære Barn igenfandst 
det som i tre Dage du havde tabet, og du vidste vel, at han 
Døden af Jøderne lide skulde; derfor var din Frygd (Fryd) 
des mere, at du hannem igenfandst!« Her har vi som en 
Bro over til den naive folkelige Opfattelse. 

Disse Bønner og Viser er et særlig skarpt Udtryk for, at 
den voksne og handlende Jesus ganske kunde »springes over« 
af den folkelige Fromhed. Og i det hele henter de religiøse 
Folkeviser, saa vidt de afhandler den evangeliske Jesus, 
væsentlig deres Æmner fra Barndomshistorierne (Herodes, 
Flugten til Ægypten), eller Død og Opstandelse”). — 


1) Thotts Samling i kgl. Bibl. 553, 4to bl. 128'. — 7?) En Sang med Æmne fra det 
evangeliske »Midtparti« som Den rige Mand og Lazarus (engelsk, slavisk, estisk, 
finsk) danner Undtageise, men har rigtignok slet ikke Jesus selv til Æmne. 

Vi er ovenfor overalt gaaet ud fra, at de bibellegendariske Formler er ganske 
ligefremt, naivt mente, at de har haft naive, lidet bogkyndige Digtere. Skulde vi 
mon gøre disse Forfattere svar Uret? En moderne Forsker, der stærkt betoner Form- 
lernes gejstlige Byrd (og ikke bruger dem til at suge germansk Hedenskab ud af), 
Finnen Mansikka, ser anderledes paa Tingen, Efter ham er Formlerne i deres ældste 
Skikkelse tværtimod Produkter af Lærdom. Deres Forestillinger »vidner om et intimt, 
detailleret Kendskab til den bibelske, apokryfe og »kanoniske« Symbolik (Sindbilled- 
tale) ... De lærde Gejstlige har i dem leget med deres Kundskaber i den kristelige 
Allegori og ført Lægmanden bag Lyset med en Symbolik hvis Betydning forblev 

4. Mødet. 

Endnu har vi een Gruppe tilbage af saadanne episke 
Formler som omtaler Kristus eller andre Hellige (jfr. S. 55). 
Det store Midtstykke af vore Evangelier, den vandrende 
og lægende Jesus, er ganske vist vraget af de folkelige Formel- 
digtere, men de har paa deres Maade rigeligt udfyldt det 
tomme Rum. Vi finder en overordentlig talrig Gruppe Signelser, 
i hvilke — skiftende med Maria og andre — Jesus optræder 
uden at være hverken spædt Barn eller dødsviet. Til Gen- 
gæld er Tiden saa ubestemt, at det gærne er umuligt at sige, 
om han vandrer før eller efter sin Opstandelse; det skal man 
heller slet ikke spørge om. Den Hellige læger her alle mulige 
Sygdomme og afværger alt ondt; men hvad der fortælles har, 
bortset fra det bibelske Navn, ingensomhelst Grundvold i 
bibelsk Tekst. Særlig hyppig indenfor denne Gruppe er 
»Mødet«: Den Hellige møder et Væsen (Dæmon, Menneske 
eller Dyr), spørger det ud og faar Svar, hvorefter den Hellige 
skrider til Handling overfor den anden Part. Vi faar to for- 
skellige Former, efter som den mødte er et uskyldigt og lidende 
Væsen eller ond og skadelysten; den lidende hjælpes, den 


skjult for Folket, for hvem Tryllepoesien jo var forfattet (Uber russische Zauberfor- 
meln 1909 Side V). Mansikka vil hævde dette ikke blot overfor de russiske Formler, 
som opererer meget med staaende Begreber (Altersten, Havet, Morgenstjærnen), men 
ogsaa for Vestevropas: Kristi (Dyrs) Benvrid er oprindelig Sindbilled paa hans Død 
(0. r. Z. 249); Stork uden Tunge og Due uden Galde i Feberformler (smst. S. 69, jfr. 
D. Tr. Nr. 278) er fra først af den syndfri Kristus. — Mansikka har vel Ret i, at der 
bag Kilderne til visse Formler kan ligge Sindbilleder og sindbilledlig Brug, men 
selve Formlerne som saadanne, ogsaa i deres ældste Form, turde, med ganske enkelte 
Undtagelser være rent bogstavelig mente, i Overensstemmelse med almindelig magisk 
Forestillingsmaade. Teksterne finder saaledes simplest og naturligst Forklaring. 
Marias Mælk og Jesu Blod er for Formeldigteren ikke ophøjede Symboler, men reelle 
Kraftkilder til Lægedom, Jordans Standsning er et helligt Faktum, der virker, at 
noget andet flydende standser. Marias Nøgler (UC. r. Z. 141) til Fødselshjælp (og mad 
Udyr, hos os S. 19) behøver ikke at udledes af, at hun i kirkelige Hymner er »Nøglen 
som aabner Himlene«; den er fra første Færd en rent bogstavelig Nøgle i Lighed 
med f. Eks. Artemis' Nagle og Lænke; og Skt. Peters Himmelnøgle (S. 20) blandes 
først senere sammen med den, ligesom i det hele kirkelig Kundskab stundom i en 
Formels senere Skikkelser »forbedrer« det oprindelige (jfr. nedenfor Stykke 5). — 
Bagved den nys afhandlede Digtning »Barnet forsvundet og genfundet« kan nok 
ligge symbolsk Tolkning af Lukas 2, 41 fl. som en Slags Varsel om Døden (S. 64); men 
den overalt udbredte Form for Visen (eller »Bønnen«), hvor Jesus virkelig fra sin 
Moders Haand eller Skød føres til Døden, maa vel regnes for Visens Grundform. 

Derimod kan man næppe indvende, at lærde Kirkemænd umuligt kunde sætte 
sig hen og digte magiske Formler; et Eksempel som Pavekandidaten Paschalis' i 
den ældre Middelalder (S. 40) er talende nok. Alligevel bliver der noget underligt i 
at tænke sig hele denne Digtning udgaaet netop fra de Kredse, fra hvilke Formlernes 
Forkætrelse stadig kom, den oplyste Del af de Gejstlige. Og at disse formentlig 
symbolske Formler lader Størsteparten af Evangeliestoffet ligge unyttet, forliges vel 
ogsaa bedst med Forfattere der stod paa Lavkirkens almindelige Trin, hvis Kund- 
skabsstof altsaa østes fra Legendernes, Billedernes og Relikviernes Verden (jfr. 
ovenf. S$S 62). 

onde revses eller bortvises. Saa at sige alle Evropas Lande 
kender »Mødet«, desuden den jødiske og den muhammedanske 
Verden; end ikke om vi rejser til Madagaskar") (hvor jo Islam 
ogsaa er naaet hen), undgaar vi »Mødet« dær. I de ikke-kristne 
Formler er den Hellige naturligvis en anden end Jesus; men 
ogsaa paa kristen Grund er hans Navn kun een blandt mange 
Muligheder, omend det staar meget hyppigt. Vi træffer Jesus, 
Maria, Petrus, Mikael, tre Engle, — Elias, Salomon 
(jødisk, islamisk). Hyppigt er endelig Jesus selv den lidende 
og har sin Moder som den hjælpende Part. 

Nogle Eksempler; først Mødet med den Syge. Fra 
Sverig?): »Det står en ko i ett bås och gråt (græd). Då kom 
såta Jesus och sade: Hvad gråter du i? — Hvarfår skall jag 
inte gråta? Jag har mistat makt och mod, kått och blod. — 
Tig (Ti stille) du, jag skall giva dig makt och mod, kått och 
blod, viljan och fårmågan (Evnen) att gåra allt hvad du vill 
och kan«. Ofte sluttes der med, at den Hellige aabenbarer 
den Syge en Kur, et Lægemiddel f. Eks. i en dansk Formel?), 
hvor Vorherre anviser: »Giv ham (det syge Kreatur) Sod, 
Salt, Malt, Hvideløg . . .«, hvilket udføres i Praksis paa det 
Dyr man har for sig, idet man nævner dets Navn (mærk 
Overglidningen, S. 54). — En latinsk Formel formentlig fra 
o. 1200") begynder: »Forved Jerusalems Porte laa Petrus, syg 
af Feber); og Jesus kom til ham og sagde: Hvorfor ligger 
du her Petrus? Og Petrus sagde: Jeg ligger, fordi jeg er svag 
af den Feber jeg har. Og Jesus sagde til ham: Staa op, Petrus, 
og end ikke den værste Feber skal skade dig. Petrus stod 
sund op og sagde: Herre, jeg bønfalder dig om, at enhver 
der bærer denne Skrift, ham skal end ikke den værste. Feber 
skade. Og Jesus sagde til ham: Jeg opfylder din Bøn .. .«. 
— I den græsk-katolske Verden har vi Mamas-legenden)): 
Den hellige Hyrde Mamas græder for sine syge, dæmonbesatte 
Faar; Englen Mikael kommer, hører hans Klage og byder 
ham at øse Kildevand og fremsige en Bøn. 

Dernæst Mødet med den onde Aand. En Heks fra 
Angel (?) skylder vi en meget folkelig dansk Opskrift (fra 

1) Revue de V'histoire des religions 56, 197. — 2?) Levi Johansson: Den gamla ladu- 
gårdspigans beråttelser (1914) 13, Norrland. — ?) D. Tr. Nr. 212 (Aar 1640). — +) P. Giacosa: 


Magistri Salernitani 368, — 5) Her har vi tilfældig en Antydning af bibelsk Motiv, 
Ap. Gærn. 3,1 f1l.? Mark. 10,46? — &) Franz II 126, Hskr. fra ca. 1400. 

1608)"): »Vorherre Jesus gik ude(?) en Aften silde; da mødte han 
alle Underjords og Underboer. Hvor(hen) vil I? sagde Kristus 
Jesus. Vi vil hen til det Barn; det var sygt. Da sagde Kristus: 
Nej, du skalt intet ondt paakaste. Er forbudt med Kristi Ord«. 
— Meget udbredt er de tre Engles Møde med Kvinden Nescia 
(Nessia, Nocia); en dansk Form kendes fra ca. 15002), tydeligt 
nok oversat fra Latin; her skal meddeles en latinsk Opskrift 
fra 10de Hdaar?): »Tre Engle spadserede paa Sinai Bjærg og 
mødte Nessia. Og de sagde saadan: Hvor gaar du hen Nes- 
sia? Men hun svarede og sagde: Jeg gaar til Guds Tjener N. 
for at knuse hans Knogler, vride hans Marv (altsaa volde ham 
Gigt). Da sagde Englene til hende: »Vi besværger dig, Nessia 
. at du ikke gaar til ham (0. s. v.)«. Paa Balkanhalvøen 
er det sædvanlig Englen Mikael der møder en Kvindedæmon, 
som særlig vil de fødende Kvinder til Livs (jfr. S. 58); han 
faar Bugt med Utysket f. Eks. ved at ruske og slaa hende, 
til hun giver Køb”). Dog er ogsaa de »tre Engle« paa Sinai 
kendte her); ja i hebraiske Formler kan de føres tilbage til 
10de, formentlig endog til 7de Hdaar?). De hebraiske Besvær- 
gelser knytter sig til den Legende, at Adams første Hustru 
Lilith løb fra sin Mand og maatte hentes tilbage af Engle, 
men hun afslører sig samtidig som en slem Dæmon, der efter- 
stræber Barselkvinder og Børn. Opskriften fra 10de Hdaar 
begynder: »Jeg besværger dig, du første Eva (9: Lilith)... 
ved Navnene paa de tre Engle som Herren sendte efter dig, 
og som fandt dig paa Havets Øer, og hvem du tilsvor, at 
hvor du finder deres Navne vil hverken du eller din Flok 
gøre Fortræd, heller ikke paa dem som bærer disse Navne”) 
paa sig«. Som det vil skønnes, har Mødeskemaet i Tidens 
Løb trukket meget forskelligt Stof til sig. — Og Jesus er blevet 
helt borte, da vi kom tilbage til de ældste Former. 
For at klare sig disse Mødeformlers Præg og Oprindelse 
har man fremdraget forskellige Sidestykker, især da til Mødet 
med den Onde. — I Forbigaaende skal nævnes, at vi jo har 


1) D. Tr. Nr. 1026, ovenfor (omsat i Rigsdansk) paa Grundlag af Originalteksten i 
Statsarkivet i Slesvig (C. XIX. I. 30) efter Afskrift og Fotografi tagne 1921. — 
2) D. Tr. Nr. 174. — 3) Z. f. deutsches Altertum 21, 209. — +) Pradel: Griechische Gebete 
23 (byzantinsk); Folk-Lore 11, 133 (rumænsk). — 5) Vassiliev: Anecdota græco-byzantina 
I 331. — 9% Folk-Lore 11, 152 og 156. — 7?) Navnenes Medlyd er Snvj, Snsnvj (græsk 
Sisinnios) og Smnglf. Er de byggede over Ordet Sinai? Den gamle hebraiske Formel 
er ad mig ukendte Veje sluppen ind i en moderne fynsk Heksebog, D. Tr. Nr. 1040. 

et Slags folkeligt Sidestykke i Nutiden i de ofte saare kvikke 
Fortællinger om Jesus og Sankt Peter, der vandrer rundt paa 
Jorden, træffer Mennesker og gør deres Iagttagelser. — Med 
Hensyn til Mødet med den onde Magt har man!) henvist til 
en slavisk apokryf Fortælling (af uviss Alder) »Beretning 
om Djævelens Overvindelse«: Mens Kristus faster i 40 Dage 
for at faa Bugt med Djævelen, indfinder denne sig rasende; 
de fører en hæftig Samtale om Menneskets Synd og Frelse; 
tilsidst bruger de begge Vold, Djævelen ligger under og lover 
ikke at pine de troende, men manes dybt ned i Jorden. (En 
lignende, dog mere fredeligt forløbende Samtale mellem de to 
har vi i et kættersk Haandskrift fra 12te Hdaar?)). Selve »Mødet« 
skulde da gaa tilbage til Fantasier over Fristelseshistorien. 
Men som ovenfor sagt, vi tør ikke regne Kristus for oprindelig 
Person i »Mødet«. — Eller man?) tænker sig Samtalen mellem 
den Hellige og Dæmonen som en »Efterligning af en virkelig 
Besværgelse [Djævleuddrivelse], hvor Besværgeren . .. spørger: 
Hvad hedder du, urene Aand, hvorfra kommer du, hvorledes 
kan man fordrive dig?« (Man jævnføre Scenen i Markus 5, 1 fl.) 
Det er naturligvis rigtigt, at her foreligger et Sidestykke i 
Praksis. Paa lignende Maade er uden Tvivl førkristelige, jø- 
diske og græske, Dæmonuddrivelser gaaet for sig. Et »Møde« 
i Praksis af noget lignende Art fra græsk-hedensk Verden giver 
en legendarisk »Levnedsskildring« fra 3dje Hdaar e. Kr.: 
Undergøreren Apollonios (som levede i 1ste Hdaar) faar en Dag 
i Efesos Øje paa Pestdæmonen, der er forklædt som blind 
Tigger, og lader ham stenes af Mængden”). — For et enkelt 
Punkts Vedkommende, Aabenbarelsen af Lægemidlet (se S. 66), 
kunde man paa lignende Maade søge en Parallel fra Praksis, 
nemlig fra »Inkubationen«, Søvnen paa et helligt Sted, hvor 
den Syge i Drømme har et »Møde« med Guden eller Helgenen 
og af ham faar anvist en Kur, et Lægemiddel. Sligt har været 
i Brug ved flere kristne Martyrgrave fra 4de Hdaar af”, men 
har sin Oprindelse fra det antikke Hedenskab. 

I hvert Fald maa det vistnok fastholdes, at Mødet som 
Formel og Legende ikke har sin Rod i Evangelierne, men 

1) Mansikka: Uber russische Zauberformeln 55. — 2) Vassiliev 4. Lignende i 
romersk-katolsk Litteratur, se Roediger: Opere inedite o rare, Hæfte 14. — %) Pradel 94. 


— 4) C. L. Nielsen: Ap. fra Tyana 192 (Filostr. IV 10, jfr. IV 20: A. truer en Dæmon, 
der tilsidst lover aldrig at overfalde noget Menneske). — 5) Jfr. Franz II 443. 

udenom og bagom dem, i noget førkristeligt. Gaster!, har 
henvist til, at vi i det jødiske Skrift »Salomons Testamente« | 
(Kap. 57) fra omkring Aar 100 (?) e. Kr. har følgende Fortæl- 
ling: Salomon fremmaner Kvindedæmonen Obizuth, der kvæler 
spæde Børn; og hun erklærer, at naar en Moder blot bærer 
Englenavnet Afarof paa sig, er det Ondes Magt brudt. Altsaa 
væsentlig det samme som i Formlerne fra Middelalderens Be- 
gyndelse. — Og det er her meget fristende at gaa endnu læn- 
ger tilbage og henvise til en Formelskat, som atter kan være 
Kilde til de gammel-hebraiske Legender og Besværgelser, i al 
Fald er en ældgammel Parallel dertil; det er den assyriske 
Magi. Baade til det »onde« og til det »gode« Møde har vi 
her ret nære Sidestykker%. Det onde Møde (med samt Graaden, 
som vi kender fra det gode): »Ormen kom og græd for 
Solguden, frem for Ea kom dens Taarer«; den vil ikke nøjes 
med at æde Frugter, den Mad Ea tildeler den, men kræver: 
»Lad mig drikke mellem Tænderne og sætte mig paa Gum- 
merne (?), for at jeg kan fortære Blodet af Tænderne og øde- 
lægge Gummernes Styrke (?)! — Fordi du har sagt dette, Orm, 
skal Ea slaa dig med sin mægtige Næve«. — Og det gode 
Møde: »Marduk (Eas Søn) saae den Syge og gik til sin 
Faders Hus og sagde: Fader, Hovedpine (sendt) fra Under- 
verdenen har vist sig ... den (syge) Mand veed ikke hvad 
(ondt) han har gjort; hvordan kan han helbredes? Ea svarede 
sin Søn Marduk: »O min Søn . . . hvad veed du ikke, hvad 
.kan jeg lægge til din Viden? Gaa min Søn Marduk . . .« og 
derpaa giver Ea alligevel Oplysning om den Kur eller Be- 
sværgelse som den paagældende Sygdom kræver. Formlen var 
saa almindelig, at Skriverne plejede at afkorte de faste ske- 
matiske Dele af den saaledes: »Marduk saae — Hvad jeg — 
Gaa min Søn«. Denne Formlens Skemapræg følger den ned 
til nyeste Tid; i den førnævnte svenske Opskrift (S. 66) til- 
føjes saaledes, at istedetfor »ko i en bås« kan efter Omstæn- 
dighederne siges »håst i ett stall« eller »månniska i en stuga«. 
— Den anden assyriske Formel har jo ogsaa Kur-aaben- 
baringen. 

1) I førnyttede Artikel i Folk-Lore 11, 129. — ?) De to fl. Eks. fra Campbell Thomp- 
son: Semitic Magic XLIII og XLVII, Ifl. Zeitschr. des V. f. Volkskde 26, 135 har v. 


Oefele været opmærksom paa Ligheden ml. en lignende Besværgelse og kristne 
Signelser (tildels dog Ormsignelser). 

Den vældige Gruppe af Signelser om hellige Personer, som 
vi sammenfatter under Navnet »Mødet«, viser sig altsaa strængt 
taget at høre hjemme i vort Kapitel om Oldtidens Indflydelse 
paa nyere Tids Formler. Naar Helgenkaaberne lempes af de 
»mødende«, staar de for os i østerlandsk, jødisk og hedensk 
Skrud. Men for Resten har jo een Form af Signelsen, de tre 
Engle paa Sinai, længe indenfor Kirken fastholdt sit jødiske Præg. 


5. Ældre og yngre Lag. 


Det »Trylle-evangelium« vi ovenfor satte sammen, var en; 
lavet Helhed, hvor vi ikke tog Hensyn til naar og hvor de 
enkelte Led kunde være blevne til. Spørgsmaalet om Stedet 
lader vi ligge; men er det muligt at sige noget om Tiden?” 
De kristne Formler, udgaaede fra Klerke og Munke, kan vel 
tænkes i nogen Grad at bære Præg af vekslende Aandsstrøm- 
ninger indenfor de Kredse der skabte dem — saafremt da 
Formlernes Tilblivelse har strakt sig over et længere Tidsrum. 
Saaledes er vistnok ogsaa Forholdet, men vi skal her nøjes. 
med nogle Vink og Formodninger. 

Visse episke Typer, der er fyldte med kristne Navne, er i 
Grunden førkristelige. Det gælder fremfor alt det nys af- 
handlede »Møde«. Som et vældigt Træ med sin Rod i Mørket 
etsteds i Østerland strækker det sig gennem hele den kristne 
Historie og kan naar- og hvorsomhelst sætte nye Blade. Sankt 
Mikael og Sankt Anna, fæle byzantinske Hekse og smaa nor- 
diske Underjordsfolk, alle gynger de paa Mødetræets Kviste… 
Undertiden sender Træet endda Snyltestængler ud, der blan- 
der sig med andre Formlers Grønt og kan true med at 
kvæle dette. — En anden Arv fra hedensk Tid er maaske 
den (udenfor Danmark) saare yndede Formeltype om tre 
Møer, hvoraf den tredje udfører det som paakræves; de kaldes. 
oftere med bibelsk Klang de »tre Maria'er«. En tysk Formel!) 
mod Bygkorn paa Øjet siger: »Der gik tre Maria'er til den 
hellige Grav, den ene hented Honning, den anden Voks, den 
tredje tog Kornet væk af Øjet«. Men rimeligvis hører Typen 
oprindelig hjemme i de sydlige Folks Hedenskab; i næste Af- 
snit kommer vi korteligt tilbage til dem. 

Vi spørger imidlertid videre: Kan indenfor kristen Tid 


1) Z. f. rhein. u. westfål. Volkskde 1, 217. 

visse Motiver og Formler henføres til særlige Perioder? — 
Som vi har set, gaar korrekte kirkelige Formler og naive 
Legendeformler Side om Side, udgaaede fra hver sit Lag af 
Gejstligheden. De fleste korrekte Formler har kunnet skabes 
naarsomhelst, ligefra Dæmonuddrivelser i 1ste Hdaar til Krigs- - 
amuletter i 20de; men ogsaa her kan naturligvis bestemte 
Tidstanker og Følemaader tænkes at afspejle visse Tidsrum. 

De naive, kirkeligt betænkelige Formler ligger det nærmest 
at tænke sig tilblevne og udbredte i særlig vankundige Ti- 
der. Desværre er der kun levnet os meget faa Formler (ud 
over de af Myndighederne selv brugte Benediktioner og Ad- 
jurationer, S. 38) fra den ældre Middelalder, før c. 1100, 
være sig bibelfaste eller udskejende. Man faar imidlertid det 
Indtryk, at denne har været en særligt skabende og gunstig 
Tid for de naivt legendariske Formler. Det vilde vistnok 
passe godt med disse Tidsrums almindelige Præg af Barbari 
og kirkelig (relativ) Lemfældighed, i al Fald i det romersk- 
katolske Europa (Forholdet mellem den græske og den ro- 
merske Kirkes Formler er endnu ikke meget opklaret). 

Vel den allerældste latinske Formel med kristeligt Legende- 
stof, en Blytavleindskrift fra Dalmatien(?) formentlig fra 6te 
Hdaar er i ganske forbløffende Grad udenfor Højkirkens 
Verden; Læsningen er dog ikke overalt sikker. Bl. a. siges, 
at den urene Helvedesaand skal, naar den læser eller hører 
Jesu Navn, vige hinsides Jordans(?) Flod, som den ikke 
kan komme over (igen), fordi der løber Ild fra en ildførende 
Knejpe(?). Fra en noget senere Tid, 10de Hdaar, har vi i 
Tyskland de ældste Opskrifter af Formlen om den hellige 
Foles Vrid (S. 53 og næste Afsnit). Omtrent ved denne Tid: 
møder vi ogsaa de ældste Varianter af to overmaade yndede 
Blodstilleformler, Jordan- og Longinus-signelserne. For begge 


1) Corp. inscr. lat. III 2, 961 » ... [ina]nte habias J[orda?]nis fluvio, quem trans[si]re 
non potuisti .... quia ibi ignis a ganea ignifera corret« etc. (ganea: Kippe, Bordel). 
Er det mon et Tilfælde, at den syvende Feberdæmon i D. Tr. nr. 1143, 16de Hdaar, 
hedder »Loena vel Ignea« 2: Koblerske eller Ild dæmon? Forestaar hun hin Ild 
knejpe (ganea ignifera)?? Lidt fjernere synes Forestillingen i Germania 17, 76, 16de 
Hdaar: Kristus forviser Sygdomsdæmonen til Babylon: »dær skal 1 bygge et Hus og 
drikke og suge« af tre Brønde. — Eller skulde »ganea« være fejlagtigt for »canna«, 
Rør? Ved Jordan er der ogsaa Regnrør, Tagrender, S. 73. — Ligeledes fra 6te Hdaar 
er den mærkelige geografiske Notits, at i Josafats Dal — dær hvor den yderste Dom 
skal foregaa — er der »en Ildflod, som spyer Ild«, fluvius Pyrinos qui ignem vomit, 
Tobler et Molinier: Itinera Hierosol. I 66. 

disse gaar fra første Færd en dristig folkelig Form ved Siden 
af den korrektere. 

Jordansignelsens korrektere Form har vi i 10de Hdaar 
"paa Latin: »Jeg besværger dig Blod.... at du ikke flyder 
mere end Jordans Vand, da Kristus blev døbt deri.« Her er 
ganske vist Legende, men en Legende, som Kirken nogen- 
lunde havde godkendt, at nemlig Floden i hellig Sky vendte 
om og løb tilbage, da den »saae« Herren (Overførelse af 
Salme 114, 4, der i gamle Liturgier og Hymner kan findes 
brugt om Daahsscenen). Men foruden denne »finere« Form 
kendes en folkeligere allerede fra c. 900 af. Den ældste Op- 
skrift"), paa meget slet Latin, lyder: »Kristus og Skt. Johan- 
nes vandrede til Floden Jordan; Kristus sagde til Skt. Joh.: 
Staa stille, Jordans Flod! Ligesom Jordans Flod stod, skal 
denne Aare staa i dette Menneske.« Her er ikke Tale om 
nogen Daab, men vistnok om to Vandrere, der vil over. Flo- 
den. Fra 12te Hdaar møder vii denne Form udtrykkelig 
Kristi Paabud”): »Staa Jordan, til jeg og Skt. Johan er gaaet 
over dig!« Jesus er her altsaa en ny Josva (eller Moses). 
Denne Form og Daabsformen trives jævnsides ned gennem 
Hundredaarene. . 

Longinusformlens ældste »bibelske« Opskrift er fra c. 
1200 (Latin)?): »Den lange Longinus gennemborede Kristi 
Side, og straks flød der Blod fra Siden. I dettes (eller hans?) 
Navn skal det her Blod staa.« Atter her er der nok lidt Le- 
gende, men een af Kirken dengang taalt: Den Stridsmand, 
der efter Joh. Ev. 19, 34 stak den døde Jesus i Siden, saa at 
Blod og Vand flød ud, hed Longinus; han var blind og fik 
'sit Syn igen ved det hellige Blod. — Men før denne pænere 
Opskrift har vi, fra 1l1te Hdaar af, mindst fire andre, som 
er højst betænkelige. I den tidligste”) hedder det: »Longinus 
slog med sin Lanse i Kristi Side; det fremkaldte ingen.... 
[et Ord mangler), og "Aaren smærtede ikke. Kristus sagde: 
Blod, træk dig sammen! Gud, som lukkede (hin) Aare, lad 
Du Aaren standse i dette Lem!« Lidt senere?) (tysk, 12te 
Hdaar): »Jøden Longinus stak Vorherre Jesus Kristus i Si- 


& SV 


1) Mallenhoff-Scherer : Denkmåler 2,275. — 2?) Z. f. d. Altertum 28, 436. — 3) Mone: 
Anzeiger f. Kunde d. d. Vorzeit 7, 608. — +) Millenhoff-Scherer II 275. — 5) Z. f. d. 
Altertum 15, 454. 

den med Spydet; det hverken edrede eller fangede Hede eller 
buldnede eller blødte for meget eller raadnede; ligesaa gøre 
dette Saar!« Kristus maa her tænkes levende, men slipper 
for Smærte og Men; om han overhovedet døde, spørges her 
ikke; Hovedsagen er, at- Kristus ikke kunde lide og netop 
derved er mægtig til at fri os fra Lidelse, altsaa stik imod 
rettroende Tankegang. Det edderfri Saar er som en kras Ud- 
lægning af Salmeordet »han skal ikke lade sin Hellige se 
Forraadnelse; og her spindes maaske nok videre paa i og 
for sig kirkelige Træk; det døde Legem vilde Kvinderne jo 
salve med Vellugt, og det laa kun paa tredje Dag i Graven. 
Men bagved ligger et helt andet religiøst Syn end Højkir- 
kens. — Begge Former ogsaa af Longinussignelsen vandrer 
ned gennem Tiden. Man har ikke Hjemmel for at hævde 
den korrekte som den ældste Signeform, hvorfra de andre 
i Tidernes Løb skulde være skejede ud. 

Det skimtes derimod undertiden, at man omvendt har 
læmpet paa altfor frie Formler for at give dem et mere bi- 
belsk Præg. Et indlysende Eksempel findes i Franz” Værk 
om Benediktionerne!). I 10de Hdaar og senere besvor man 
Regnskyl saaledes: »Vi byder jer, alle Helved-engle, at I hol- 
. der eders Regnrør tilbage uden Regn ved det klare Vand 
hvor Frelseren blev døbt, og hvor Skt. Maria, Herrens Mo- 
der, bar (ham) i sit rene Moderliv..« Men Jesus blev jo dog 
ikke født eller undfanget ved Jordan! Der findes da ogsaa 
en anden Tekstform i Haandskrift fra det øde Hdaar, og her 
. lyder Udsagnet om Maria: »og hvor Maria, Herrens Moder, 
vaskede sine Fødder«. Kun det passer til Floden; men 
— som Franz rigtigt har set — denne Legende er faldet se- 
nere Kirkemænd for Brystet, og Teksten fik en velment men 
lidet heldig Rettelse. — I Formlen om Jesu Fole møder vi, 
fra ældste Tid af til Nutiden, men altid (bortset fra finske 
og russiske Former) rent undtagelsesvis, smaa Forsøg paa at 
indføre bibelske Navne: Stedet Jesus red til, var Jerusalem, 
Dyret var ikke en Hest men et Æsel”), eller der var to Dyr, 
Fole og Føl (Matt. 21, 2, jfr. D, Tr. nr. 3). Hovedformen næv- 
ner intet af dette. — At der ogsaa efter c. 1200 er digtet 


1) Franz II, 76. — 2?) Hos os kun eengang, D. Tr. Nr. 1102 »han sin Asens Fod 
forvred« i en Opskrift fra Nutiden. 

folkelige Formler i Smag med de ældre, skal paa ingen 
Maade nægtes. Den Tanke, at Kristus frier os fra ondt, fordi 
han selv var hævet over at lide, har sikkert altid øvet en 
viss Tiltrækning i lavkirkelige Kredse. T. Eks. hører Signel- 
sen om Jesus, der gøs men ikke af Feber (S. 56), nærmest 
til denne Slags, omend mere afdæmpet; og den kan ikke 
føres længer tilbage end til den seneste Middelalder. 

Fra omkring 1200 mærkes det paa forskellig Maade, 
at kirkelige Kredse i langt højere Grad end før gribes af 
Tanken om Smærten i Jesu Lidelse og Død. Kirkelige 
Hymner synger gribende derom; om Frans af Assisi sagdes, 
at han havde Jesu Naglesaar paa sit Legeme. Tydeligt giver 
Kunsten Udtryk for det nye Syn. Tidligere havde man frem- 
stillet den korsfæstede med roligt Aasyn og i staaende Stil- 
ling; i l13de Hdaar kommer en ny Opfattelse frem: hans 
Træk udtrykker Pine, hans Krop hænger, ofte endog i for- 
vreden Stilling. Og Prædikener og Andagtsbøger kan, i al 
Fald i Middelalderens Sluttider, paa det krasseste udmale 


Lidelsens Realitet; Tornekronens Takker — siger en dansk 
Andagtsbog") — pressedes ned i Jesu Hoved, »saa hans 
Hjærne overflød hans Øjne, Næse og Mund.... og hans 


Haar og Skæg hængte om ham som Istapper.« — Fra 14de 
Hdaar af tager dernæst en stærk Bevægelse Fart indenfor 
Kirken for at holde indre Justits, uværdige Gejstlige skal 
fjærnes, Klerkenes Vankundighed modarbejdes. Vel fik man 
aldeles ikke udryddet de Gejstliges Syslen med Signerier, se 
S. 41; men de mest udskejende Slags Lavkirkeformler fik 
dog næppe?) mange ny Sidestykker. I Stedet dukker der nu 
Rækker af Formler op, som falder godt i Traad med denne 
Tid?). Saaledes Passionssignelserne, hvor Jesus ikke 
gaar fri for Smærte men Vægten derimod lægges paa den Vaande 
det var for Jesu Nærmeste blot at se paa hans Pine eller 
hans Bødler. Paa Nedertysk fra 15de Hdaar har vi"): »Saa 
ledt (3: afskyeligt, pinligt) være det for dig Orm at æde dette 
(Menneskes) Kød og bryde dette Ben og drikke dette Blod, 
som det var for vor kære Frue Skt. Maria, da hun saae sit 


1) A. M. 782, 4to Bl. 251. — ?) Franz' Ord, cit. S. 39, sigter vel ikke til egentlig 
nve Formler, men til Varianter af de ældre. — %) Jfr. til det følgende: Artiklen 
»Manden, som vidste ret« i Edda 1917. — ») Germania 32, 453. 

kære Barn hænge paa Korsets Galge.« Den ældste kendte 
Formel af denne Type, i Haandskrift fra 1290), siger: »Saa 
ve som det var for vor Frue, da hun saae vor Herre for 
sig paa Korset, saa ve skal det være for dig Orm.« En lig- 
nende Formel blev meddelt ovenfor S. 39. 

Med Reform-iveren og de begyndende Lægmandsbevægel- 
ser stemmer en Række meget yndede og udbredte Formler, 
som spiller paa den Straf der vil ramme ethvert Brud paa 
Kirkens Forskrifter, især Helligdagsbrøde, men ogsaa usæde- 
lig og uretfærdig Livsførelse. En Vending som denne: »Kø- 
det skal være Ormene saa ukært, som en Præstekone er for 
Vorherre,« kan ikke forundre os; en katolsk »Præstekone« 
er en Frille; Kampen mod Præsternes Ægteskab var flere 
Hundredaar igennem ført med Klem. Den franske Prædikant 
Jakob fra Vitry, død senest 1240, meddeler?) en saadan For- 
mel netop for at vise hvilken Sky og Spot disse Kvinder er 
Genstand for; det lille Vers kan vel gengives saaledes: 


Jeg siger jer, I Rotter og Mus, 

saa lidt faar I Part i mit Korn-Hus, 
som den kan Part udi Messen eje 
der hilser som Søster en Præstedeje. 


Videre har disse Formler travlt med Helgbryderen: den 
der spinder eller gør andet Arbejd en Helligaften, er fordømt. 
Denne Formeltype er bleven særlig yndet i Sverig og Fin- 
land. Stands, Blod, »så sant som den skall till helviti, som 
smårjer sina ståvlar om såndain!« siges?) i sidstnævnte Land. 
Helved venter ogsaa uærlige Møllere, Horkarle — og foruden 
mange andre særlig Folkeviddets Skive gennem alle Tider: 
Advokaten (og Dommeren). Saaledes ett af de ældste Eks- 
empler?), der skal stamme allerede fra 13de Hdaars Begyn- 
delse: En Dag hørte Johannes Parens, Dommer i en italiensk 
By, en Hyrde synge (galdre) over sine Svin, som ikke vilde 
ind i Stien: »Svin, Svin, gaa ind i jer Sti, som Lovkyndige 
og Dommere gaar ind i Helvede!« Det gjorde Svinene føje- 
lige, men betog Juristen saadan, at han blev Munk. — Fra 


1) Mone 6, 422. — ”) Crane: The Exempla of Jacques de Vitry 101. — ?) Landt- 
mann: Folktro och trolldom 133. — +) Franz 1I, 140 fra Analecta Franciscana II, 46; 
vedk. Kilde er dog fra 14de Hdaar. 

c. 1280 er et græsk Eksempel"): »Ved (?) den Dom som de 
skal se der... tager mod Rente og (de der?) korsfæster Vor- 
herre Jesus Kristus, stands Blodet!« Efter den Tids Opfat- 
telse var al Rente Aager; ved Korsfæsterne (lig Rentetagerne?) 
tænkes mulig paa Jøderne. — En Munke- og Lægmandsbe- 
vægelse som Svøbebrødrenes i 13de og 14de Hdaar opviser 
nære Sidestykker til disse Synderformler og i bitreste Alvor. 
De drog fra By til By, piskede sig selv og sang Sange, i hvilke 
: Vers for Vers Aagerkarle, Helgbrydere og andre Syndere trues 
med Pinestedet, f. Eks.: »Hvo som ikke faster Fredag — og 
som ikke hviler Søndag — skal såa sandt i Helveds Pine — 
og til evig Tid fortabes.« — Indtil videre tør vi da formode, 
at heller ikke disse Formler har deres Rod længer tilbage 
end i Høj- og Senmiddelalderens Fromhedsretning. — I Dan- 
mark har vi næsten ingen af dem; kun D. Tr. Nr. 162: Blo- 
det skal være saa ve at rende »som Jomfru Maria var en 
Kvinde som Løverdag Aften maa spinde.« Derimod er folke- 
lige Historier i Skæmt og Alvor om Lørdagsspindersker, uær- 
lige Forretningsfolk o.l. velkendte her som andetsteds. 


III. HJEMLIGT HEDENSKAB. 


Katolsk Middelalder, græsk-romersk Antik, Jødedom, Øster- 
land — altsammen godt, men er det dog ikke paa høje Tid 
at faa klaret, hvad der i vore Trolddomsord stammer fra 
vor egen nationale Hedentro og Galder? — Man skal dog 
vel ikke tænke sig alt i vore Trylleformler kommet ind over 
Alperne? — Vi har gæmt dette Æmne tilsidst som det van- 
skeligste og først søgt at vise, hvad der synes at ligge klart 
for Dagen, at overordentlig store og væsentlige Dele af vor 
Formelskat har deres Rod i Antikken og Kristenkirken. Nu 
rejser sig da de Spørgsmaal: Hvad veed vi om Nordeuropas 
»nationale« hedenske Trolddomsord; og er der noget i vore 
Formler, en uforklaret Rest, som kræver Udledning enten af 
disse eller dog af hjemlige hedenske Forestillinger??) Vi ser 
i Korthed paa Tyskland, England, Skandinavien og Finland. 


1) Nicolaus Myrepsus trad. Fuchs Sp. 118. — ?) Spørgsmaalet om der i vore ma- 
giske Brug (Riter) findes Rester af særlig hjemligt Hedenskab, lader vi ligge og 
holder os ene til Ordene. 


77 


1. Tyskland. 


Med forstaaelig Stolthed taler Tyskerne om to Blomstrings- 
tider (skilte ved lange Ørkenperioder) som deres Litteratur 
har kendt: omkring 1800 (Goethe og Schiller) og i Middel- 
alderen (Minnesang og Heltedigtning). Det føles af dem som 
et Savn, at ikke en tredje, rettere en første, Periode kan 
jævnstilles: en Digtning fra Hedentid, saadan som Norden 
kan opvise. Hvad der har eksisteret af sligt — og det er 
sikkert nok, at der har foreligget en oldtysk Digtning — er 
i sin oprindelige Form sunket i Glemselens Dyb. Og i det 
hele er de direkte Overleveringer om tysk Hedenskab magre. 
Da faldt en skøn Dag et Klenodie i Forskernes Skød. Fra 
et gammelt gejstligt Haandskrift i Merseburg fremdroges 1841 
et Par episke Trylleformler paa Oldtysk, skrevne med en 
Haand fra 10de Hdaar; og den ene af disse navnkundige 
»Merseburgformler« er affattet paa Vers og indeholder 
hedenske Gudenavne: 


>P(h)ol og Wodan fore til Skovs. 

Da fik >»Balders« Fole sin Fod vreden. ' 
Da galdred Sinthgunt (over den), Sol hendes Søster"), 
da galdred Frija, Fulla hendes Søster! 

da galdred Wodan, som han vel kunde, — 

saafuldt over Benvrid som Blodvrid som Ledvrid —: 
Ben til Ben, Blod til Blod, 

Led til Led, som om de var limet.« 


(Wodan er vor Odin, Frija vor Frigg og Fulla vor Fylla). 
Her var da en virkelig Gudefortælling, en Gave, Guldhornene 
lig i Værd, til en modtagelig Slægt, der endnu regnede »My- 
tologien« for noget væsentligt i Religionerne. Og det i Tysk- 
land, England, Norden, Finland udbredte kristne Sidestykke, 
Formlen om Jesu Fole, der vred sin Fod og lægtes af ham 
selv eller en anden (se S. 53), maatte være en Omlavning af 
gammelt hedensk Stof! Det samme kunde da tænkes at 
gælde andre kristne Signelser, hvis hedenske Grundform var 
gaaet tabt. Lige fra den lærde Jacob Grimm (1842) til Nutiden 
holder Forskere i og udenfor Tyskland gennemgaaende paa 
Formlens ægte hedenske Byrd; først Finnen K. Krohn (efter 
et lille Tilløb af Nordmanden S. Bugge) og efter ham nogle 


1) Næppe: Sinthgunt Sols Søster, Frija Fullas Søster. 

andre har gjort Indsigelse"). — Saa lige til som den Grimm- 
ske Skole vil, ligger Sagen ikke. Allerede Formlens Opteg- 
nelsestid er værd at mærke. I 10de Hdaar havde Thuringen, 
hvor Haandskriftet vistnok er skrevet, været kristnet i over 
hundrede Aar, og længe forud for den Tid kan kristent Stof 
være vandret ind fra Sydtyskland. Dette giver dog kun en 
Mulighed for kristent Forbillede; det gælder da at se nøjere 
paa Tingene. Mod Formlens ægte Hedenskab taler i og for 
sig ikke, at den kun er een og de kristne Opskrifter med 
Jesu Fole saare mange: den ene kunde jo vise sig at passe 
godt til hvad vi ellers veed om hedensk Magi og Myte i de nord- 
lige Lande; og de mange kristne kunde maaske ligefrem skrige 
efter en nordisk-hedensk Grundform til Forklaring af særlige 
Ejendommeligheder ved dem. Det sidste kan dog næppe paa- 
staas; var ikke Merserburgdigtet, faldt vel næppe mange paa 
at stemple netop Vridformlen fremfor andre kristne episke 
Formler som udgaaet fra Asatroen. Til nogen ellers kendt 
hedensk Myte lader Formlen sig ikke utvungent knytte (heller 
ikke tib Baldermyten). Endelig Merseburgformlen og dens he- 
denske Søskende; vi vil faa at se i et følgende Afsnit, at ingen 
af de Trylleformler fra det hedenske Norden (fra c. Aar 300 
af), som indtil nu er fundne og forstaaede, har noget tilsva- 
rende til en Fortælling om Gudevæseners Oplevelser eller 
Kure (om en engelsk Formel fra c. 1000 se Stykke 2). Des- 
uden er der siden Mersbfl. fremdroges, fundet en anden old- 
tysk Vrid-opskrift (i Prosa) fra mindst lige saa gammel Tid”), 
og den begynder: »Krist og Skt. Stefan kom til Borgen 
(Staden) Salonia (vel: Jerusalem). Dær blev Skt. Stefans Hest 
lam (forfangen?). Ligesom Krist bødede denne Skt. Stefans 
Hests Lamhed, saaledes bøder jeg denne Hests Lamhed.« 
Stefan?) var efter udbredt Folketro Hestenes Skærmer, idet 
hans Martyrdag, ?%/12, faldt sammen med de gamle Heste- 
væddeløb (uden at vi derfor veed noget om en hedensk For- 
løber for ham). For Resten tyder denne Opskrift paa en lidt 
forsigtig gejstlig Pen, jfr. S. 73; den egentlige Besværgelse 
(>Ben til Ben« o. s. v.) er udeladt, og den hellige Stad (?) øger 


1) Litteratur om Æmnet kan efterses i R. Christiansen: Die finnischen u. nord. 
Varianten des 2ten Merseburgerspruches. — 2?) Triersignelsen, Z. f. deutsches Alter- 
tum 52, 169. — 3) Jfr. Krohn i Gåttinger gelehrter Anzeiger 1912, 213. 

det kirkelige Præg; men fra at afdæmpe en altfor lavkirke- 
lig Formel er et dygtigt Skridt til at lave en hedensk om til 
en kristen. 

Iøvrigt gør selve Merseburgdigtet ikke noget aldeles hel- 
støbt og oprindeligt Indtryk. Gudinderne er i Grunden over- 
flødige for Handlingen; den ene af selve de vejfarende, Wo- 
dan, er jo Mand for at læge Skaden; Kvinderne indføres midt 
1 det hele, blot for at der skal hobes hjælpende Magter sam- 
men (efter Tretalsloven, jfr. S. 70 og nedenfor) og Indtrykket 
af Galderens Kraft derved forøges. Det kunde se ud som 
Balder er ilde anbragt, men han betegner sikkert samme 
Person som een af de to vejfarende, Phol eller Wodan, 
og Ordet staar da vel i sin Fællesnavnsbetydning Herre, 
Drot. P(h)ol er aldeles ukendt; Bugge opfattede ham som 
lig med Paulus, Apostlen. Selv om dette skulde være ret, og 
selv om (Herren) Wodan oprindelig er (Herren) Kristus, bør 
man næppe opfatte Digtet som et blot Stueprodukt, i den 
Forstand at en Gejstlig har siddet og efter Godtykke sat 
hedenske Navne ind — med een Undtagelse altsaa — istedet- 
for kristne. Digtet synes at have haft en Tids Liv bag sig 
i det synkende Hedenskabs Dage, men til syvende og sidst 
at være en Efterdigtning efter kristent Forbillede, omtrent 
som ett og andet i senere nordisk Mytologi ser ud til at skyl- 
des Paavirkning fra den fremtrængende Kristendom. 

Selv om Merseburgdigtet skulde være nok saa hedensk, 
forfejlet var det alligevel, med dens Autoritet at ville presse 
Hedenskab ud af saadanne kristne Signelser til hvilke intet 
hedensk Sidestykke haves men derimod fuldtop af Paralleler 
1 de sydlige kristne Lande, og som falder helt til Rette i den 
kristne Bibel- og Legendeverden. Sligt var man inde paa, 
naar de Kors hvormed en Signelse ofte afsluttes, tydedes som 
Thors Hammertegn, eller naar Linien »Petrus stod under et 
Egetræ« skulde vise tilbage til en hedensk Formel om Thor, 
hvem jo Egen var helliget; Egen er her en tilfældig Variant 
i en gammel Petrussignelse (jfr. S. 66), som atter er et Barn af 
den østerlandske »Møde«-formel; man kan højst sige, at Egen 
er et tysk-hedensk Minde, men derved bliver dog Formlen 
ikke tysk-hedensk. Ligesaa misvisende er det at udlede 
Trækket »Kristus og Petrus gik over Land« fra Wodans Van- 

dringer med de andre Guder, eller endog ud i det blaa at 
paastaa, at Formlernes kristne Navne gennemgaaende har for- 
trængt ældre hedenske"). 

Snarere end Phol-Wodan-formlen kan den af de to Merse- 
burgformler vi endnu ikke har omtalt (efter sin Plads kaldt 
den »første«), tænkes at være af rent hedensk Byrd, og det 
skønt den ikke pranger med hedenske Navne. Den gaar ud 
paa at udfri Fanger: »Fordum sad der Kvinder, de sad her 
og dær (?), somme bandt Baand, somme sinked Hær, somme 
kyndige (?) kløved Lænker: spring fra Fangebaand, fly fra 
Lænker!« | 

Vi træffer noget tilsvarende i ældre latinske Formler, der 
naaer tilbage til Marcellus c. 400 (se S. 15). Ifølge ham siges”) 
mod Maveonde: »Tre Møer havde faaet et Marmorbord sat 
frem midt i Havet; de to snoede til, den ene (tredje) snoede 
op«. Det de binder og løser, er efter en anden marcellinsk 
Opskrift (de syge) Tarme. Man har betragtet allerede Mar- 
cellusformlerne som kristelige”), saa at Jomfruerne skulde 
være de tre Maria'er e. l. Langt nærmere ligger det dog baade 
her og ved Merseburgformlen at tænke paa hedenske Gud- 
domme i Lighed med Romernes spindende Parcer; den tyske 
Formel kan være en magisk Tillempning af et hedensk!) Motiv, 
maaske efter antikt Mønster. At Antikkens Trylleord alle- 
rede før kristen Tid har kunnet naa op gennem Germaniens 
Skove, vil vi senere høre mere om. 

Der er endnu et Vidnesbyrd om hedenske Trolddomsord 
i gammeltysk (og gammelfrankisk og -gotisk) Tid, men det er 
rigtignok saare ubestemt. I Kirkemøders og Prædikeners For- 
bud mod Besværgelser omtales disse stundom som »hedenske« 
eller »Hedningenes« Besværgelser. Men desværre faar vi ikke 
disse Trylleformlers Ordlyd eller Indhold meddelt, saa vi kan 
ikke sige hvad Slags Hedenskab der tænkes paa. Er det Me- 
ningen at stemple alle forbudne Besværgelser som ukristelige 


1) Wolf i Z. d. Alt. 7, 537; Wuttke i Der deutsche Volksaberglaube &$ 242. Endog 
Herm. Usener 1902 (i Hess. Bl. f. Volkskde I 2) tror, at Jesus og Maria i Trylleformler 
er indsat for ældre hedenske Navne; »i denne kristelige Omdannelse løber (Heden- 
guderne) om indtil den Dag i Dag«. — 2?) Heim 492 < Marc. XXI 3. — 3) Schwiete- 
ring å Z. d. Alt. 55, 148 finder som Mersebfl.'s Grundmotiv: De tre Maria'er indbinder 
Jesu Legeme og løser det Paaskemorgen; Motivet ligger rigtignok lovlig godt gæmt. 
4) I det oldnordiske Digt Darradarlj6d skues Spydmøer vævende Tarme som Forbud 
paa Strid og Mandefald. 

i deres Væsen, selv om deres Stof er bibelsk og kristent- 
legendarisk; eller sigtes der til overlevende græsk-romerske 
Formler med antikke Gudenavne, som f. Eks. Plantebesvær- 
gelsen S.21); eller endelig til gamle »nationale« tyske Formler? 
Vi faar næppe noget Bevis for de sidste ad den Vej. At 
»hedensk« kan have den første Betydning, viser en Prædiken 
fra ca. 700), der taler meget om »hedenske Galdere«: »Hvo 
som ikke blot galdrer men ogsaa skriver for Kolden (friguras), 
hvo som hænger Engles eller Salomons Navne (paa Folk) 

. er ikke Kristen men Hedning«; om hedenske Gude- 
navne i Magien taler Prædikanten ikke. Allerede fra 4de Hdaar 
af hører vi om forbudne kristelige Trolddomsord?). — At 
Tyskerne har haft Trylleord og -sange i gammel hedensk 
Tid, skal med alt dette ingenlunde være nægtet; men hvad 
vi kan sige om dem med Sikkerhed, er saa godt som intet; 
og vi behøver dem heller ikke for at klare os den kristne 
Tids tyske Formler. 


2. England. 


Fra de gamle, angelsaksiske Kongers sidste Tid i England, 
omkring Aar 1000, er der overleveret os et ikke helt ringe 
Tal af oldengelske Besværgelser, tildels i digtersk Form. 
Noget her stemmer med antikke Mønstre, andet er fuldstæn- 
dig kristent (Kristentroen havde sejret i England 300 Aar tid- 
ligere); atter andet gør et ejendommeligt Indtryk af noget der 
har sine Rødder i hjemlige hedenske Minder, maaske ogsaa 
i gamle hedenske Tryllesange. Gammeldags digterske Navne 
paa Vækster og Steder og Hentydninger til gamle Frasagn 
giver et løndomsfuldt Præg: 


Mindes, o Malurt, hvad du meldte, 

hvad du grundlagde paa Gudetinget (”)! 

Una hed du, ældst blandt Urter. 

Du magter tre, og du magter tredve, 

du magter Edder og det paafløjne, 

du magter den lede (fjendske), som far” over Lande. 


1) At alle overleverede Plantebesværgelser fra Tyskland dels er antikke dels 
kristelige, maatte selv J. Grimm (Myth. I1 999 fl.) indrømme. Jfr. Franz I 421, der 
alligevel mener, Kirkens Forbud gælder tysk-hedenske Formler. — ”?) Homilia de 
sacrilegiis ved Caspari $ 15. — 2) Jos. Hansen: Zauberwahn 44. 

Saadan begynder en lang »Ni-urte-galder« mod Orme- 
edder!). »Hedensk« og kristeligt kan være sat uformidlet Side 
om Side, som naar det i samme Galder siden hedder: 


Orm kom snigende, stak en Mand. 

Da tog Woden ni Tordenkiler, 

slog han Slangen, i ni Stykker den fløj. 
Timian og Fennikel, fuldt mægtige to, 

de Urter skabte den vise Drot, 

hellig i Himlen, medens han hang. 

Han satte og sendte dem til syv Verdner, 
til arme og rige, alle til Helse. 


Hellig i Himlene er ikke Odin (Woden), men Kristendom- 
mens Gud, og den som hang (paa Kors) er da her Kristus?). 
Naar han skaber Lægeurter paa Korset, synes det en Videre- 
førelse af Legenden om hans Saar, der ikke buldnede eller 
blødte (S. 72). Frelseren nævnes ogsaa mod Formlens Slutning: 
»Krist stod over (overvandt) Sotter af alle Slags«. Galderens 
Odinmyte er i og for sig ikke afgørende; Modsætningen mellem 
Slangen og Herren er jo gammel jødisk og kristen, saa Woden 
her kan have fortrængt Gud eller Kristus. (Kendes Odin ellers 
som Ormebane?) — Endnu har de oldengelske Formler næppe 
været Genstand for saa indgaaende Tolkning, at der kan ud- 
tales nogen omfattende Dom om Arten af deres Hedenskab. 

Hvor interessante disse oldengelske Galdere end er, saa 
synes de imidlertid uden nogen Betydning for den senere 
middel- og nyengelske Formeldigtning; mig bekendt er denne 
helt igennem af samme Stil og Indhold som Fastlandets 
kristne Formler. — Der er dog een eneste Opskrift, en ny- 
optegnet Formel, som ser forbløffende ud; Axel Olrik regnede 
dens Slutning for en Stump hedensk Paakaldelsesformel, et 
folkeligt Minde om ældgammel Gudetro. Den er hørt i Lincoln- 
shire 1858 eller 59 og foreligger i to, ikke helt ens Affattelser?). 
En Kone kurerede sit Barnebarn for Feber ved at slaa paa 
tre Hestesko (paa Sengestolpen) med en Hammer, som forud 
var fæstet korsvis paa dem, og fremsige (efter den fyldigere 


1) Journal of American Folklore 22, 190, lite Hdaar. Malurt eller Bynke? — ?) Saa- 
ledes ogsaa Grendon, Formlens Udgiver, der rigtignok vil have de fire Linier be- 
tragtede som en senere Tilføjelse. — 3) Folk-Lore 9,185 og senere County Folk-Lore 
5, 125. Sidste Sted i Bygdemaal saaledes: »Feyther, Son and Holy Ghoast — naale 
the divil to this poast — Throice I smoites with Holy Crok — with this mell Oi 
throice dew knock — one for God an' one for Wod an' one for Lok«. Første Sted 
væsentlig i Rigssprog og uden Linie 3. 

Gengivelse): »Fader, Søn og Helligaand — nagl Djævlen til 
denne Stolpe. — Tre Gange slaar jeg med den hellige Krog, 
— med denne Hammer banker jeg tre Gange — een for Gud 
og een for Wod og een for Lok!« — Loke findes ellers 
ingensinde nævnt udenfor Norden! Olrik”) regner denne Linie 
for i det seneste at hidrøre fra de nordiske Vikinger i Eng- 
land, men holder det for en »ulige simplere Forklaring« at 
den stammer fra Anglerfolkets egen hedenske Tid, at altsaa 
»en Trehed hvori Woden og ,Lok' havde Plads (ved Siden 
af en tredje Hedengud), ogsaa er paakaldt af de Angler der 
vandrede til Britannien« omkr. Aar 450, fjorten Hundrede 
Aar før Linien blev optegnet. Et fuldt paalideligt Vidne om 
gammelt Hedenskab er Linien dog næppe. Der kan ikke ses 
bort fra, at den blev hørt af en Dreng (efter hvis Gen- 
givelse saa den næste Hører, Drengens Moder, erkender at 
der gæmmer sig to hedenske Gudenavne i den), eller fra at 
det ikke meddeles om Formlen overhovedet blev optegnet den- 
gang (den offentliggjordes først c. 40 Aar senere). Hvad hin 
Kone egentlig har sagt, synes da ikke fuldt sikkert. Hvis vi 
gaar ud fra, at Ordlyden var hendes, maa Formlen regnes 
for et ret sammensat Rimværk. Linie 1—2 er i sen-engelsk 
folkelig Signestil. Linie 3 og”) 4 maatte være Rimsmedens 
Qvergangsled for at faa Gudelinien til at hænge paa. Hvilken 
Forhistorie »Digtet« har haft forud for Konens Brug af det, 
kan ingen sige; at Guderne er producerede af en lærd Per- 
son — lige saa lærd som Drengens Moder der i »Lok« gen- 
fandt den fremmede Loke — er næppe sandsynligt. Snarere 
er Ordlyden unøjagtigt opfattet). 


3. Norden. 


Først i de seneste Aar har man”) ret taget fat paa at ud- 
forske de Løndomme som Skandinaviens ældste Trylleform- 


1) Danske Studier 1908, 200; Odin, Loke og Hønir omtales nemlig i Volsungasaga 
som vandrende sammen, og i en Færingvise paakaldes de een for een. — ?) Een af 
Liniernc 3 og 4 er overflødig, baade Rim og Indhold; Linie 3 ser mest ægte ud og 
forudsætter Bygdemaalet. Har Udgiveren den første Gang ændret den, fordi en 
Rigsmaalform Crook ikke vilde give Rim paa Lok, og anden Gang taget begge 
»Varianter« med? Selv gør han ikke Læseren opmærksom paa Forskellen endsige 
forklarer den. — ?) Skulde mon Dialektordet warlock. Troldmand, uforstaaet og 
spaltet af Rimeren, ligge bagved ?? — +) Tidligere S. Bugge og Wimmer.og nu især 
Magnus Olsen i Norge og v. Friesen i Sverig. En fyldig samlet Fremstilling er givet 
i Linderholm Nordisk magi I (Svenska landsmål 1918), som i det nærmest fl. nyttes 
hvor ingen Kilde anføres. Jfr ogsaa v. Friesen Art. »Runenschrift« i Hoops Real- 
leksikon. 6" 

ler i langt over tusende Aar har ruget over: de magiske Ind- 
skrifter skrevne med de »ældre« Runetegn. Og her faar vi 
da endelig at gøre med en Tid som uimodsigeligt naar til- 
bage til det ramme og salte Hedenskab, og vi staar overfor 
en ikke helt lille Række Formler. De ældste af de paagæl- 
dende Indskrifter sættes til Tiden omkring 300 efter Kristus 
(eller noget tidligere); de er altsaa paa Alder med de ældste 
græske magiske Papyrus'er fra Ægypten! Vi finder Indskrif- 
ter af magisk Art paa Vaaben fra Mosefund; paa Amuletter, 
f. Eks. »Brakteater« ad: tynde Smykker af Guldblik, stemp- 
lede paa den ene Side; senere paa Knive, Æsker og andre 
Brugsgenstande; og endelig kan Gravskrifter have et besvær- 
gende Præg. — Selve Runeskriften kan ikke være svært meget 
ældre end de ældste kendte Indskrifter. Runetegnene — 24 i 
Tal — skyldes Berøringen med Sydens Kultur; ogsaa de er i 
sin Tid komne ind »over Alperne« eller Balkan. De er en 
Omdannelse af den ældre romerske Kejsertids Bogstavtegn 
(græske eller latinske eller begge Slags) og er bleven brugte 
over hele det gotonske Omraade (Norden, England, Tyskland 
m. m.), men langt de fleste bevarede Mindesmærker er her 
fra Norden. — Runerne har ogsaa tjent rent »naturlige« For- 
maal som Handels-, Rets- og Krigsforhold, og adskillige af 
de Indskrifter vi kender, er (i hvert Fald i yngre Tid) ikke 
af magisk Art; men allerede selve Tegnrækken staar som") 
»en Koncentration af samtlige Runers magiske Kraft«; de 24 
Tegn (=3 &X 8) sættes i alle gotonske Lande i samme Orden 
naar hele Rækken ristes, og de har faste Navne. De Kultur- 
samfund man laante Skriften fra, kunde, som vi har set, 
være ypperlige Læremestre ogsaa i magisk Brug af Skrift. 
Vi træffer indenfor nordisk Runemagi gennemgaaende de 
Grupper som vi tidligere har opstillet: Bogstavrækker, Ri- 
tus-ord, Besværgelse og maaske Fortælleform. — Enkelte Ind- 
skrifter bestaar kun af selve Tegnrækken med dens 24 Tegn: 
fubarkgw (0. s. v.). Saaledes en Brakteat fra Vadstena og 
nogle Fund udenfor Norden). Dette skal sikkert være et 
magisk Værn. Tilsvarende Alfabetindskrifter træffer vi ogsaa 
i Hellas og Romerriget baade forud for og omtrent samtidig 
med de nordiske, dels med græsk Alfabet dels med latinsk 


1) Magnus Olsen i Edda V 228, — >) Jfr. Dieterich Kleine Schriften 202 fl. 212. 

(jfr. S. 12). — En anden Type viser følgende Indskrift paa 
et Benstykke fra Lindholm i Skaane (æ 9: usikkert Tegn): 
aaaaaaaaRRRnnn(x)bmutttalu 

ialt 24 Tegn. Vi mærker her at foruden 3 Tallet 8 spiller 
en Rolle (vel i Sammenhæng med at 3x8 giver selve Rune- 
rækkens Tal 24). Tegnet for ? bar Navnet ftivaR, senere Tyr, 
altsaa den kendte Stridsguds Navn; et senere Digt fra Vi- 
kingetiden”) giver den magiske Anvisning at »nævne to Gange 
Tyr«; a-Runen hed ansuR 9: »As«, Gud. alu staar ofte i ma- 
giske Indskrifter og betyder formentlig »Værn«. Dette som 
Prøve paa Urnordens »efesiske Bogstaver« (S. 12). Et mærke- 
ligt Fund maa endnu nævnes her, ett af de aller ældste. Paa 
en Krystalkugle fra Aarslev paa Fyn (allerede fra 3dje Hdaar?) 
staar med græske Bogstaver vor gamle Kending Lønordet 
Abla(na)tanalba (S. 12), dog med en Fejl idet na mangler. 
Kuglen med Indskrift er vel færdig importeret Vare, men 
viser i hvert Fald, at Antikkens magiske Produkter ikke var 
Urnorden ukendte. Forkærligheden for 8-tallet kan synes en 
hjemlig Ejendommelighed; de græske Papyrus'er holder sig 
til 7; vi har dog Hjemmel for 8-, 24- (og 10-) tallets Rolle 
ogsaa indenfor den senklassiske Verden”), rigtignok vel kun 
fra Rhin- og Alpeegnene. 

Andre Indskrifter har øjensynligt et Tankeindhold; trods 
al Skarpsindighed og Lærdom i Tolkningen synes dog den 
fuldt sikre Forstaaelse ikke overalt opnaaet endnu. Ogsaa 
her kan Tallet spille en Rolle, idet Gruppering paa 24 eller 
8 (eller 10) Runer kan være gennemført. 

Som en Slags »Ritusformel« kan man vel regne Indskrif- 
ten paa en norsk Benkniv: /lina laukaR a (3: alu?), dersom 
Meningen er: Hør (eller: Linklæde?) og 
Løg er magisk Værn?) (jfr. Hørfrøs Rolle 
i senere Overtro). — En »Brugsanvisning« 
er Ordene paa en lille Sten af Form og 
Størrelse som et Øje, fra Valby (c. 700): 
wibr afunbp, mod Avind. Stenen og dens 
Paaskrift har aabenbart været Værn mod 


10. Runeamulet fra Valby, 
o. Aar 700. 


1) Sigrdrifumål 5. — ?) jfr. Magnus Olsen i Edda V. — 3) Magnus Olsen i Norges 
Indskrifter med de ældre Runer II 668: Kniven mulig brugt ved Afskæring af et 
Dyrelem, der til magisk Brug skulde opbevares i »Lin og Løg«. 

»ondt Øje«. I sin Form svarer Indskriften ganske til hvad 
vi læser i græsk Sprog paa en Sten fra Italien (S. 5): »Mod. 
Aander og Spøgelser« (pros de- 
mona(s) ke fobous). 

Og Besværgelser. To Minde- 
stene fra Blekinge (c. 700) har 
Indskrifter der ender med Trusel 
om Forgørelse. Den ene har en 
ligefrem Overskrift »Ubpara- 
baspa«, Utarvs-, Ufærds-spaa- 
dom, og slutter: »af Rænkedød 
rammes hvo dette bryder«") 
oa: den som forgriber sig paa 
Mindesmærket, skal dø ramt af 
Trolddomskunst. Vi har her et 
Sidestykke til de forbandelsestunge Gravskrifter fra græsk 
Grund, hvor alt ondt nedkaldes over Gravrøveren (s. 22). — 
Fra en endnu senere Tid, Vikingetiden, er enkelte egentlige 
Forbandelsesindskrifter (med de yngre Runetegn), tildels vist- 
nok med Æmne fra Elskovs Himmel- og Helvedverden. En 
Benplade til Vævebrug (fra Lund, ned mod Aar 1000) er 
ved indristede Ord, der ialt tæller 24+8 Bogstaver, gjort til 
en Ulykketing. Magnus Olsen tyder Ordene som »Sigvor's 
Ingimar skal have Men-graad (>mn krat«)! aallatti«: 
Ingimars Fjende (M. Olsen tænker sig: den Kvinde han har 
vraget, da han foretrak Sigvor) »væver« Ulykke til ham, saa 
han skal græde ved den ham paaførte Men. Formentlig er 
der ikke blevet vævet med den runebærende Plade, idet denne 
synes brækket itu før Ristningen”). Der er dog foreslaaet 
andre Tydninger af »mn krat« (tildels i helt anden Retning); 
Dr. J. Brøndum-Nielsen foreslaar i Brev at tyde: »min grand«, 
mine Ulykker. — »aallatti« er et Lønord. 

En Kobberdaase fra endnu senere Tid, 11te Hdaar, funden 
i Sigtuna i Uppland, bærer et dunkelt Par Verslinier, som 
man mener at kunne tyde saaledes): »Fugl sled den blege 
Røver; man saae hvor Lig-gøg (9: Ravnen) svulmed«, 
altsaa en Advarsel til mulige Tyve i Form af en Fortælling om, 


11. Benplade fra Lund med Trylle- 
runer, 0. Aar 1000. 


1) Saaledes efter Axel Kocks Tydning, Arkiv får nord. filol. 33,22. -— ?) Magn. Ol- 
sen i Kria. Vsk. Selsk. Forhdl. 1908 nr. 7. — 3) v. Friesen i Fornvånnen 1912. 

hvordan fordum een der forgreb sig paa fremmed Gods, led 
en ynkelig Død. Hvis dette er rigtigt, har vi her en episk 
Formel af lignende Fynd og Art som Marcellus” fra Oldtidens 
Slutning: »Ulv gik ad Vej, ad Sti, aad det raa og drak det 
klare.« (S. 13). 

Den der i urnordisk Magi haaber at finde Fortællinger 
om Gudernes Færd i Lighed med Merseburgformlen (S. 77) 
og et oldengelsk Trylledigt (S. 82), vil indtil videre blive 
skuffet. Den eneste Plads Guderne har i de hidtil kendte 
Indskrifter, er i de Runetegn som bærer deres Navne og der- 
med deres Kraft (jfr. S. 85; a og 1), paa enkelte Stene 
vist ogsaa i deres vedføjede Billedsymboler. I Sætningsind- 
skrifterne fra den ældre Tid, før 8—900, hverken nævnes, 
omtales eller paakaldes Guderne. Derimod!) kan vi finde det 
ægte hedenske Træk i Indskrifterne, at den troldkyndige (og 
præstelige?) Runemesters egen Person spiller en Rolle (jfr. vort 
Afsnit »Jeg« S. 28). »Jeg Guding, utilgængelig for Forgørelse«, 
saadan omtrent tolker man en norsk Grav-indskrift fra senest 
5te Hdaar: Hans (ganske vist gudbærende) Navn og Kraft 
trygger Stenen mod onde Magter. Og paa den ene Blekinge- 
sten (S. 86) fra c. 700 forkynder Runemesteren: »Jeg fjæled 
her Kraftruner uden Angst for arg Trolddom« ad: han er 
sikker paa, at hans Værk ikke kan rammes af Forgørelse?). 
Flere danske Gravsten fra c. 800 er satte af eller over Præster 
(Goder), men uden at deres Indskrift nævner eller paakalder 
de Guder disse Mænd har tjent. — Derimod møder vi ved 
Aar 900 paa den danske Glavendrupsten »Thor vie disse 
Runer«; dengang havde rigtignok bl. a. en Mand ved Navn 
Ansgar allerede virket i Danmark, Kendskabet til kristeligt 
Forbillede kan have gjort sig gældende"); Thor og hans 
Hammer kunde føles at svare til Kristus og hans Kors. — 
Omtrent samtidig eller lidt ældre er den store, mærkelige 
Gravskrift fra Råk i Ø. Gåtland med dens Udsagn om gamle 
Konger og Helte; her læses et med Lønruner skrevet hur, 
Thors Navn. Men derudover finder Prof. Magnus Olsen”) i 


1) Til det fl.: Magnus Olsen i Norges I. m. de æ. R. II 629 fl. — ?) Jfr. den lille 
bevarede Stump af »Heimdalsgalder« (i Gylvekoglet Kap. 26): »Jeg er ni Mødres 
Barn, jeg er ni Søstres Sån«: Guden (?) taler som Magier og priser sig selv. — 3) Saa- 
ledes M. Olsen i førnævnte Skrift; i sin seneste Afhandling (se nedenfor) berårer han 
ved Omtalen af »Tor vie« ikke denne Mulighed. — +) Arkiv får nord. filol. 33,201 (1921). 

en sindrig Tolkning af ett af Indskriftens dunkle Slutafsnit Hen- 
tydning til Ragnaroktiden (hvor Thor's og Siv's (?) Søn Magne 
skal være blandt dem der fortsætter den ældre Gudeslægt og 
derved holde ogsaa hele Menneskelivet oppe); og den hele 
Omtale af Helte og Guder skal være ment som »en kraftig 
Indvielse af Gravmindesmærket«; her har: »en Runemester, 
som var fortrolig med Skaldskap, vovet det Skridt at forme 
en Gravvielsesindskrift over en religiøst gennemaandet »rune- 
mythisk« Digtning!) . . . en Potensering af Runestenenes For- 
mel »Tor vie dette Mindesmærke««. Om dette var ret, fik vi 
da her virkelig hedensk Mytologi (efter M. O. endog »ram- 
hedensk«) tagen i Gravmagiens Tjeneste; vi fik dermed en 
Årt Sidestykke til den græske Gudefødselsmyte i magisk Brug 
S. 13 — kun at den nordiske ogsaa taler om »de sidste Ting«, 
den græske ene om Verdens Ophav — (og til Evangeliestykker 
baarne som Amulet S. 38), men rigtignok ikke til den Slags 
tilrettelagte Fortællinger hvor Gudens Færd skal overføres paa 
det netop foreliggende Tilfælde (Kirke og Medea lægte et Saar, 
den Hellige bødede sin Foles Vrid), den egentlige episke Trylle- 
formel, som er en Genre for sig?). 

Først henved hundrede Aar senere møder vi igen, paa et 
Par danske og et Par svenske, Runestene Gravformlen »Thor 
vie« eller »Thor værne«; den virker »næsten som en Protest 
mod den større Jællingestens korsfæstede Kristus« (L. Wimmer). 

Der kan naturligvis endnu spørges, om de urnordiske 
Læge-formler, hvilke vi ikke kender, skulde have haft et Sær- 
præg og kendt til Fortællinger om Guders Lægekure. At Læ- 
gerne brugte Trylleord i deres Kald, siges udtrykkeligt i Edda- 
digtet Håvamål. — 

Vi har hørt, at nogle af Runetegnene havde Gudenavne. 
Hertil svarer, at Nordboerne opfattede hele Runekunsten som 
Gudernes Værk og Gave; »de høje Magter skabte« Runerne, 
siger Håvamål; »Runer som stammer fra Magterne« staar der 
i en Indskrift (fra ca. 700). Guderne øver selv denne Kunst; 


1) [Formen minder efter M. O. om Optællings- (og Slutstignings-) Formen i Håva- 
mål 147 fl. og i Vafthrudnismål]. — ?) Helt nær til denne vilde vi komme ved 
v.Friesens Tydning (Der Runenstein von R.), som indlægger den Tanke, at Ind- 
skriften vil skabe Hævn over den dødes Banemænd ved at opregne navnkundige 
Hævnakter fra Fortiden. I Slutningen finder ogsaa han Hentydning til en Ragnarok- 
guddom (Vale). — Fra hele Opfattelsen af Indskriften som magisk tager Brate Af- 
stand i AN F 38, 294: Stenen vil blot prise den faldnes Byrd og Bedrifter. 

særlig Odin er den vældige Runemester. Ved denne sin ædle 
Byrd er Runemagien i og for sig hævet over lave, ondsindede 
Tryllekunster, der tyer til andre Slags Midler (»arg Trolddom«). 
Det udelukker ikke, at Runerne faktisk (omtrent som Antik- 
kens Forbandelsestavler) brugtes ogsaa mod Uvenners Velfærd. 
Vi har set det ved Ingimar-indskriften fra Lund (S. 86) og skal 
nedenfor møde et navnkundigt Eksempel fra Norges Historie. 


Nogle af de sidste Indskrifter har ført os fra urnordisk Tid 
ned i den »oldnordiske« (efter c. 800), til Vikingernes og 
den ældre kristne Tid. Bortses fra de faa magiske Indskrifter, 
kender vi næsten intet til Ordlyden af denne Tids Trylleform- 
ler. Den rige skrevne Litteratur fra Norge og Island!) 
omtaler hyppigt nok Trolddom, ja ogsaa Trylleord, især G al- 
der oa: Tryllevers bestemte til at synges (Galder af »gale«, 
synge). Men kun undtagelsesvis faar vi fat i Ordlyden af en 
Galder eller anden Formel”). Netop i denne Henseende lader 
desværre ogsaa den glimrende Skildring i Erik den Rødes Saga 
Kap. 4%) os i Stikken. Den giver os saare anskueligt en Spaa- 
kones (Vølves) hele Optræden og Dragt, og fortæller hvordan 
hun formaar en tilstedeværende Kvinde — trods dennes Be- 
tænkeligheder som Kristen — til at synge den Galder som skal 
til for at hidkalde Aanderne (»Naturerne« kaldes de), ved 
hvis Hjælp Vølven saa ser ind i Fremtiden. Men om Galderen 
selv faar vi kun at vide — fagert men magert — at den var 
»fager at høre« og »kvædedes med fager Røst«. 

I enkelte Tilfælde er vi dog bedre farne. Vi har Egils Nid- 
viser fra c. 935 (i den senere nedskrevne Egils Saga), og vi 


1) Om Danmark jfr. S. 46. — 2?) Indenfor Edda giver Digtene Håvamål Str. 147—165 
og Groégaldr Besked om de forskellige Formaal til hvilke Galderarterne bruges, og 
tilsvarende Sigrdrifumål 4—12 m. H. t. Runers Brug; men udover et Par Vink om 
Runetegn, og det at man to Gange nævner Tyr for at faa Sejr (jfr. S. 85), faar vi ingen 
Viden om Indholdet. I Skfrnismål er Truslerne mod Møen, som ikke vil tage Mand, 
vel mest friere Digtning efter virkelige Galdere; Str. 33 minder om Egils Nidsang 
(Odins og Frøjs Vrede), Str. 30 (Trolde som Pinere) og 36 (Slutbebuden af Runemagi) 
om Buslas Bøn, se ovenfor i det fl. — Indenfor Sagaerne har Grettis Saga Antyd- 
ning af Forbandelsesformel (Boers Udg. S. 272). Nogle Gange hører vi hvad Vølven 
synger (Hrolf Krake Kap.3 fl., Orvarodd Kap.2, begge kendte af Danske gennem 
Oehlenschlågers Frodes Drapa og Orvarodds Saga); men det er Fremtidsforudsigelse, 
Trolddommens Resultat. Ikke heller Versene Ketil Hæng Kap. 4—5 er virkelig Galder. 
— Her i Danmark bringer Sakse paa sit Latin et Par Forbandelser (P. E. Måller 
49. 203); begge hører til hans norsk-islandske Stof, jfr. A. Olrik: Sakses Oldhist. II 
1 fl. 48 fl. — 3) Storms Udg. S. 16. 

har Buslas »Bøn«, d. v. s. Forbandelse, fra 13de Hdaar (i Her- 
røds og Boses Saga). Nordmanden Egil Skallegrimssøn havde 
lidt Overlast af sit Lands Kongepar og digtede saa i det kunst- 
fulde »drotkvædne« Versemaal to Forbandelsesstrofer, een mod 
Kong Erik Blodøkse og een mod Dronning Gunhild. Den første 
lyder, omsat i Prosa”: »Guderne forjage Kongen! Saaledes 
gengælde de ham, at han røvede mit Gods! (Gude-) Magterne 
og Odin være ham vrede! Land-As, lad Folkets Underkuer fly 
fra sine Jorder! Frøj og Njord hade den Mændenes Fjende 
som krænker Helligdommen!« Strofen til Gunhild udvikler, 
at Egil godt veed, det er hende der staar bagved Kongen, og 
til Slut trues ogsaa hun. — Det er muligt, at netop disse 
Strofer blev ristede paa den »Nidstang« som Egil samtidig 
rejste mod Kongeparret, skønt Sagaen fremstiller det lidt ander- 
ledes; omsættes de i det 10de Hundredaars »Runeretskrivning«, 
faar hver Halvstrofe 72 Runetegn (M. Olsen), hvilket stærkt 
maatte øge Digtenes Kraft ved Nedskrivning (Ristning, jfr. S. 
85). Paakaldelsen af Guder svarer til samtidige danske Grav- 
stenes Skik (S. 87). Folkelig Trolddom kan disse kunstige 
Strofer langtfra kaldes; og de er heller ikke almengyldige, men 
helt igennem digtede med den bestemte Tildragelse (Konge- 
parrets Adfærd) for Øje. 

Kvinden Busla tvinger ved mægtige Tryllesange Østergåt- 
lands Konge Ring til at skænke sin Søn Bose, samt Herrød, 
hvem han vilde dræbt, Livet. Sagafortælleren”) er betænkelig 
ved at meddele de skrækkelige Trolddomsord, men kan ikke 
styre sin Lyst dertil: »Der er mange Ord deri som det er 
unødvendigt for kristne Mænd at tage i deres Mund — og dette 
er Begyndelsen derpaa«; derefter meddeles »første Tredjedel« 
af Sangen, syv Strofer. Kongen vil endnu ikke give sig, og 
Busla tager da fat paa anden Del. »Og jeg maa give Afkald 
paa at skrive den — siger Sagamanden — men dog er dette 
Begyndelsen derpaa«; vi faar saa een Strofe til, og af sidste 
Tredjedel, som ikke maa kvædes efter Solnedgang, meddeles 
een Strofe (Slutstrofen?). Digtet?) er i gammelt, forholdsvis 
enkelt Versemaal med (mindst) 8 Linier i hver Strofe. 

1) Metrisk Oversættelse af begge Stroferne i N. M. Petersen: Fortællinger om Is- 
lændingenes Færd I 151 fl. Om Forholdet til Nidstangen og Runetallet: M. Olsen i 


Edda V 236. — 2?) Fornaldar sågur III 202 fl. — 2?) Tekst og Oversættelse sidst i Fin- 
nur Jonsson: Den norsk-isl. Skjaldedigtning II B 350. 

Indgangsstrofen bebrejder Kong Ring hans frygtelige For- 
sæt at dræbe sin Søn. Strofe 3 lyder: »Forvildes skal Væt- 
terne (Skytsguderne) — det uhørte ske — Klipper rystes — 
Verdner forstyrres — Vejr forværres — Uro komme — hvis. 
ej du Ring — fredlyser Herrød — og Baga-Bose — Livet du 
skænker«. Busla vil altsaa ligesom de græsk-ægyptiske Magere 
(S. 31) forvirre Guderne, ja »styrre Verdens Orden«, om hun 
ikke faar sin Vilje, I de følgende Strofer trues Kongen med 
gruelige indvortes Smærter; og hverken paa Hav eller Jord 
skal han kunne færdes: Naar han sejler, skal Sejl og Tove 
gaa itu; naar han rider, skal Hestene blive halte. Just saa- 
ledes truer baade Antikken og derefter den kristne Magi Volds- 
manden eller Tyven (S. 22). Særlig uhyggesvanger er Strofe 7: 
»Dig være i Sengen — som i Straa-Lue — men i Højsædet 
— som paa Havbølge, — dog skal det siden — vorde langt 
værre. — Vil du hos Mø — Mands Gammen have — forfejle 
du Vejen — vil du høre end mer?« Saa pudses Trolde, Elver, 
Riser og flere Dæmoner paa ham, og der irues: »Rimturser 
hade dig — Heste skænde (?) dig — Straa stinge dig — Storme 
gøre dig gal — Ve vorde dig — gør du ej min Vilje!« I den 
sidste Strofe kræves, at Ring skal gætte seks Karles Navne; 
hvis ikke »da skal dig Hunde — ihjel gnave — og din Sjæl 
skal — til Helved synke!« De seks »Karle« er seks Rune- 
grupper, som meddeles efter Digtet. Trods det kristne Helved 
(viti, og et »djævelsk« i Str. 2) og trods Fravær af bestemte 
Gudenavne gør Digtet et stærkt hedensk Indtryk. Skønt Buslas 
Bøn ligesom Egils Nidvers omtaler et særligt Tilfælde, har det 
dog et mere alment Præg; de af Lejligheden særmærkede Linier 
og Strofer lader sig nogenlunde skrælle fra (ligesom Skema- 
udfyldningerne af saa mange Formler), og en almindelig For- 
gørelsesgalder bliver tilbage. Den er dog vel nok ret digtersk 
frit udført. Nærmere ved virkelig Brugsform staar!) kanske 
nogle beslægtede Forbandelsesord hos Sakse (Kilden altsaa 
senest 12te Hdaar); de udslynges mod Hadding, der er kom- 
men for Skade at øve Drab. Desværre staar her den latinske 
Versedragt mellem os og Originalen. Der begyndes som saa: 
»Vandrer du paa Jord, sejler du paa Hav, faar du Guder til 
Fjender«; Hvirvelstorm og Frost vil altid følge ham; søger 


1) Jfr. Heusler og Ranisch: Eddica minora XCVIIL 

han i Hus, vil Vinden vælte det; man skal fly ham som 
skadeligt Skab, ingen Sot skal være fulere; og det skal gælde, 
indtil han giver Sonebod. 

Folkeligere end disse Tryllekvad er et Par kortere Prosa- 
formler!) — Ritusformler — som er levnede os. De giver et 
Vink om, at ogsaa Mennesker der ikke var Runemestre?”) 
eller selvstændige Skjalde, kunde have Kraftord at ty til. Egil 
Skallegrimssøn selv nedlader sig ifølge Sagaen til sligt (og 
selv om Ordene maaske ikke er saa vel afhjemlede som de 
to Niddigte, gengiver de dog nok gammeldags Udtryksform). 
Idet han rejser Nidstangen med et Hestehoved paa, og 
drejer dette, fremsiger han denne Formular: »Her sætter jeg 
en Nidstang op og drejer dette Nid (denne Forbandelse) mod 
Kong Erik og Gunhild, og jeg drejer dette Nid mod de Land- 
vætter som bygger og bor her i Landet, saa de alle flakker 
forvildede om, og ingen naaer endsige finder sin Bolig, før 
de har jaget Erik og Gunhild ud af Landet.« Endnu tyde- 
ligere end i Buslas Bøn tvinges her selve Dæmonerne ved 
Trusler. 

I Sagaen om Vatnsdølerne kalder Kvinden Groa et Fjæld- 
skred ned over sit Hus ved at vifte op mod Fjældet med et 
Skind hvori Guld er indsvøbt, og sige de faa Ord: »Lad nu 
komme hvad der er beredt!« (Det minder om de eneste Hekse- 
ord der er naaet ned til vor Tid i Norn, det nu uddøde nor- 
diske Sprog paa Orknøerne ved Skotland): Kada rørte rundt 
i en Kærne for at volde en Baads Forlis, og sagde: »Ta'r a' 
gort« 3: det er alt beredt (9). 

Endelig har vi fra en noget senere Tid Ragnhild Tregagaas' 
berømte og uhyggelige Tryllevers, som hun brugte Aar 1324 
til at skille et Ægtepar ad. Sine Formler havde hun lært af 
Solla Suk. Navnkundig er Sagen ogsaa ved Bergensbispen 
” Audfinns menneskekærlige Dom over den angrende Ragnhild, 
der dog, ifølge sit eget Udsagn i al Fald, havde forskrevet 
sig til Djævelen; hun slap med lang Valfart og nogen Faste. 
Trylleverset") er saaledes: 


1) Oversættelser i Edda V 236, N. M. Petersen Fortællinger I 155. II 63. — ?) Rune- 
kundskab som Overklassens Eje, er stærkt tilspidset i Eddakvadet Rigsthula (43), 
hvor det er den unge Kon (Konning, Fyrste) som ene kender Runer. — Ikke sjælden 
nævnes Kvinder som runekyndige, jfr. F, Jonsson i Aarb. f. nord. Oldk. 1910, 292. 
3) J. Jakobsen i Festskrift til H. F. Feilberg 331. — +) Bang: Norske Hexeformularer 
Nr. 238. 

Jeg slænger (?) fra mig »gondols ondo«; 
een bide dig ibag, anden bide dig i Bryst, 
tredje sætte paa dig Had (?) og Avind! 


»Og naar disse Ord er læste (tilføjes der), skal man spytte 
paa den der synges imod.« — Vi genfinder Verset i Ingemanns 
Prins Otto med Suhms Historie som Mellemled og med den 
Tydning (der stammer fra Rask")), at gondols ondo(m) er Val- 
kyrjen Gonduls Aander. Ved disse ellers ukendte?) Væsener 
sværger »den sorte Svend« hos Ingemann flittigt. Ogsaa Bi- 
skop Bang, de norske Hekseformlers Udgiver, tyder saaledes). 
Sagen er dog overmaade usikker. — De tre Dæmoners Virk- 
somhed gaar væsentlig igen?) i de Ord hvormed en Astrid i 
Sætesdal 1694 dræbte Kvæg og tog Folks Helse: »Ett i Haar, 
det andet i Skind, det tredje gaar ind;« og dertil spyttede 
hun i Døren. Hvad man end mener om de to gaadefulde 
Ord, saa er Formlen i sin Helhed ikke særlig oldnordisk, 
men til syvende og sidst en Form af den ældgamle, viden 
kendte marcellinske og merseburgske Besværgelse (S. 80): 
to forbereder (eller virker imod), den tredje afgør. I Tysk- 
land bruges en saadan Formel endnu stadig”) til Formaal af 
samme Art som Ragnhilds: »Jeg aander paa dig; tre Blods- 
draaber vil jeg berøve dig, den første fra dit Hjærte, den an- 
den fra din Lever, den tredje fra din Livskraft; dermed fra- 
tager jeg dig din Styrke og Mandskraft«; netop dette sidste 
blev Følgen af Ragnhilds Trolddom. 

Endnu i Middelalderens Slutningstid brugte Islændinger og. 
Færinger de gamle stavrimede Versemaal til magisk Digtning; 

1) Hos Suhm: Historie af Danmark XII 366. — 2) Selve Gondul kendes baade fra 
Edda og Skjaldedigtning, altid som Kamp- eller Dødsmø. Mere gammeldags end 
»AÅander« havde vel »Naturer« været (S. 89)? — 3) Norsk theol. Tidsskr. R. II Bd. X 
202: Valkyrjerne falder delvis sammen med Nornerne; de tre »Aander« under Gon- 
duls Overhøjhed er da efter Bang en Modernisering af de tre livsbefrugtende Norner 
(nærmere kunde man vel jævnføre de tre skadevoldende »Troldenorner« i Buslas 
Bøn Str. 8), Hankønsejeformen Gondols viser, at hendes rette Køn i saa sen Tid er 
glemt. Det sidste maa da rigtignok tillige gælde de tre Norner, idet ogsaa Ordens- 
tallene er Hankøn. Den hele Forestilling om en Han-Gondul, der regerer tre Han- 
Norner, er lidet lokkende. — Gondull (af gandr, en Stav) kan betyde det mandlige 
Lem (Fritzners Ordbog); Ragnhilds Galder gjorde Ægtemanden impotent for en Tid, 
jfr. ovenfor. Desuden betyder Ordet: Garnnøgle, Knytte, Forvirring (Vigfussons Ordb.). 
Fristende er det at opfatte ond om Aandepustet (jfr. verpa åndu, at sukke) i Tilslut- 
ning til Spytteritus'en og »anhauchen« i ovennævnte tyske Formel. I alle Tilfælde 
gør de bidende Kræfters Køn Vanskelighed i Forhold til »ondo«. Maaske er Form- 
len kommen noget »i gåndul« allerede for Ragnhild eller Solla Suk. — +) Som Magn. 
Olsen gør opmærksom paa, Norges Indskr. m. de æ. Runer Ill 167. — 5) T, Eks. Kuhn: 


Sagen aus Westfalen 191; der er hekset med Formlen endnu i vort Hdaar. Tågl. 
Rundschau 9%, 1911, 

men her er det gennemgaaende ny Vin der er er hældt paa 
.de gamle Læderflasker; saaledes naar der i en »drotkvæden« 
Blodgalder!) synges om Jesu Blod paa Korset; eller naar 
Høvdingen Trands »Credo«”) (Signelse) taler om Englevagt i 
Linier som disse: »Ej gaar jeg ene ud — fire mig følge — 
fem Guds Engle ...« Hedensk i Aand er derimod endnu et 
lille Udbrud som dette”): »Jeg klarer Godssager — jeg klarer 
Livssager — jeg klarer de største — MRDGESABERS den trylle- 
kyndiges stolte Selvtillid. | 


Vi vender os endelig til Nutidens nordiske Formler for 
:at spørge, om der ikke i dem skulde gæmmes adskillige Min- 
der fra vor hedenske Tid. Her kunde for det første være 
"Tale om Brugen af Runer. I 19de Hundredaars danske Trylle- 
bøger kan man ret jævnlig finde Runer brugt ved Siden af 
andre Lønskrifttegn! Men hertil er rigtignok at bemærke, at 
vi ikke finder mindste Spor af runeskrevne Formler i det 
16de, 17de og det meste af 18de Hdaars Tryllehaandskrifter 
— og det skønt Runekendskab og -brug ellers ikke var ual- 
mindelig i 16de Hdaar”); først den halvlærde Samler Rosen- 
lund), som 1771 udgav en »Cyprianus« i Trykken, leger lidt 
med Runer, efter at Runekundskab forlængst ad lærd Vej var 
genoplivet. Norske Hekseopskrifter viser et enkelt Eksempel 
paa Runer i 17de Hundredaar. Om svenske tør jeg intet 
sige). Paa Island holdt Runernes Tryllebrug sig helt levende 
ned i 17de Hdaar. Den danske »Runemagi« i Nutiden er i 
hvert Fald et blot og bart Kunstprodukt. — 

For det andet kan man henvise til nordiske Gudenavnes 
Optræden i vore Formler. Forskerne har som Regel lagt ret 
stor Vægt paa sligt som Vidner om gammelt Hedenskab. 
Man maa dog gøre sig klart hvad det egentlig er der lader 
sig konstatere. Der foreligger tre Muligheder: 1. Gudenavnene 


1) Kålund: Den isl. Lægebog AM 434a, S. 366. — 7?) Rafn: Færeyingasaga 257; jfr. 
forved S. 49. — 3) Kålund 368 jfr. Låføfler i Studier i nord. filologi 4,52. 7) P. G. Thor- 
sen: Om Runernes Brug 84 fl. — 5) D. Tr. I 48. 78. — ?) 1 en enkelt afsides Egn i 
Sverig, nemlig Øvre Dalarne, især i Ålvdalen, har Runekundskab holdt sig i Almuen 
lige til nyeste Tid; man kan her træffe Fadervor runeskrevet; det smager af Magi. 
Jfr. v. Friesen: Runorna i Sverige 31. 

har fra gammel Tid Plads i vedkommende Sammenhæng, saa 
der virkelig foreligger en hedensk Formel; 2. Navnene skyldes 
nok Folkets Minde om Gudeskikkelserne, men de er af Folket 
sat ind i en Sammenhæng hvor de oprindelig ikke hørte 
hjemme; 3. der foreligger blot et Udslag af Forfatterens eller 
Samlerens Lærdom. 


Fra Danmark kendes kun yderlig faa Eksempler paa 


Guder eller Jætter i Formler. Vi møder Odin og — Udgaards- 
loke. I en Tyvsmaning!) besværges sammen med Satan og 
Lucifer »Odnes Gieldt« (Haandskriftet er fra 1837). En nysvensk 
Opskrift”) af samme Formel har paa denne Plads »Oden och 
Oders gård«. En anden ligeledes nysvensk Variant?) har »Olans- 
gålt«. Hvad dette saa end skal betyde, bagved ligger i hvert Fald 
Odins Navn. Men to norske Paralleler"), allerede fra ca. 1656 
og ca. 1700, har ikke disse Ord med, kun Djævlenavne. 
Disse, hvoraf Tyvsformler i det hele vrimler, og hele 
Formlens nærmest højmagiske (S. 9), internationale Stil viser, 
at Odin er en fremmed Gæst i Stuen. — Den imponerende 
Udgaardsloke nævnes i vor første trykte Cyprianus (1771), 
atter i en Tyvsmaning?): »Det hører Djævlen Ugartilok til at 
stjæle, og gaa til ham, naar du faar det i Sinde!« En omtrent 
samtidig norsk Heksebog i den »højere« Stil har?) » Ugartilok 
erholt og bansætte den Tyv!« Den danske Skolekomedie fra 
c. 1607 »Verden og den Fattige« (De mundo et paupere) bruger 
»Urgatilok« som Djævlenavn. Allerede Ordets lærde Form, der 
stammer fra Sakse Grammaticus, viser, at vi ikke her tør se 
et levende Folkeminde. — Den lærde Jacob Grimm vilde finde 
en Gudinde gæmt i denne Vending i en jysk »Aftenbøn«: 
»Saa sover a paa vor Frou Frey« (vor Frues, Marias Fred); 
han oversatte nemlig”) »hos Fru Freja«. Det bør dog ikke 
skade hans Navn, da han forsigtigt tilføjer: »hvis Oversættel- 
sen er rigtig«. 

I Norge er c. 1800 optegnet en mærkelig Bøn?) for Kvæget, 
der begynder: »Gjuro mæte lærte meg gjæte, Asamøi dyre lærte 
meg styre« ad: Gygen? (Jættekvinden) lærte mig at vogte o. s. v. 


1) D. Tr. Nr. 941. — 7?) Aminsson Bidrag t. Sådermlands åldre kulturhistoria IV 74, 
der dog har rettet til »Oden af Adersgård (Asgård)«. Opskriften (Kopi i Helsingfors) 
har som ovenfor. — 3?) M. f. Orebro L. M. VII 13. — +) Thotts Sml. 1997, 4" (medd. af 
cand. mag. Aakjær) og Bang Nr. 1381a. — 5) D. Tr. Nr. 194. — &) Bang Nr. 1380. — 
7) Deutsche Mythologie IV 508. D. Tr. Nr. 1068c. — 8) Bang Nr. 264. 

Det Træk at As og Jætte optræder i venlig Forening som 
Undervisere turde næppe være meget gammelt. Fra Norge har 
vi desuden to Gange!) overleveret den højtidelige Vending »I 
Navnet Thor, Odin og Frigga« som Afslutning paa Formler 
(een mod »Sandsten« paa Øjet, een mod Slangebid), altsaa 
paa den Plads hvor ellers den kristne Treenigheds Navne gærne 
sættes, uden Spor af indre Sammenhæng med selve Formlen. 
Begge Optegnelser stammer fra ett og samme Sted og rimelig- 
vis fra een og samme Kones Tilsigelse (omkr. 1880). Til den 
ene Formel føjede Signersken den Ytring, at man skulde bruge 
de hedenske Navne i Stedet for Treenighedens for »ikke at 
tage Guds Navn forfængeligt«. Mon vi skal gøre os klogere 
end Konen og bruge disse Optegnelser til Støtte for den Paa- 
stand, at det i Formler ellers er de kristne Navne der staar 
i Stedet for en hedensk Trehed? »Odin« og »Frigga« er til- 
med litterære, ufolkelige Former af Navnene. 

Svensk Almue har stedvis holdt ganske særlig sejt ved 
gammel Sæd og Tro; Sverig var ogsaa det nordiske Land der 
senest blev kristnet. Med Tanken herpaa føler man det som 
naturligt, at vi i svenske Trylleformler, optegnede fra Folke- 
munde i Nutiden, møder Gudenavne langt hyppigere end i 
norske og danske, og det paa en saadan Maade at her næppe 
alene foreligger Skolemestervisdom. De fleste af disse Opteg- 
'nelser er fra Småland og Sérmland. De følgende Bemærknin- 
"ger om dem være givne med det Forbehold, at en paatænkt 
" fuldstændig Udgave af Sverigs Formler vil kunne ændre Bil- 
ledet noget”). Det ejendommelige i Sverig er, at Guderne of- 
test optræder handlende, i episke Formler. Næsten altid er 
det Odin, sjældnere Thor, Frygge, Frigga. I Vridformlen 
(S. 53; 77) er det enkelte Gange”) Odin som »rider over Sten 
og Bjærg«; man mindes da Merseburgformlen, hvor Wodan 
farer til Skovs! I en svensk Formel fra Finland") kommer 
»Odin Todin« (3: Odin og Tor-døn?) vester i Skoven og 
standser Blod. Næsten alle »Gudeformlerne« er imidlertid af 
Møde- eller Samtaletypen (se S. 65), dels det »gode« Møde, 


1) Bang Nr. 40 og 127. I samme tre Navne døves Værk i en enkelt svensk Op- 
skrift (Rååf 125 utrykt). — ?) Udgavens Forbereder Professor Linderholm hævder 
(Urnord. magi 29): »De hos oss bevarade låisningarna stamma till någon del från får- 
kristen tid ... de flista åro från kristen tid«. Hvilke Formler han opfatter som før- 
kristne veed jeg ikke. — 3) Meddelanden fr. Nord. museet 1897, 32 jfr. Medd. fr. Orebro 
museum VII 66. — 7) Landtmann: Folktro och trolldom 9. 

hvor Guden og en anden taler om at finde et Raad mod Syg- 
dommen, dels Mødet med den onde Magt, som vises bort; 
Odin repræsenterer vistnok overalt!) den hjælpende Magt, ikke 
Skadevolderen. Det hedder f. Eks.”): »Oden stod pa Hidans 
bårg, han frågade (spurgte) Ulls moder: Hvad skall vi bota 
ståmma med (helbrede Forstoppelse med)? — Tag den (det 
syge Dyr) om hals och blås den i munn, så &dppnas dess svalg 
(dens Svælg) i samma stund«. Eller: »Oden står pa bårgen 
(Bjærgene), han spårjer efter sin fåle (Fole). Floget (»>Flugt«, 
Kolik) har han fått. Spotten (Spyt) i din hand och i hans 
munn; han skall få bot i samma stund«. Mødet med den 
onde Aand: »Kvesa (Buldenskab) går sig vågen fram, så måtte 
hon Oden: Hvart (hvorhen) skall du gå? — Jag skall gå stad 
(afsted) och råta (bringe i Forraadnelse) kått och bryta ben...« 
(de derpaa følgende Sætninger om Bortmaningen er forvirrede). 
Paa Odins Plads kan findes andre, tildels underlige Navne: 
Trullet (Trolden), Tussen (Tursen, Jætten), Minsten, Ulven, ja?) 
»Jeppe paa Bjærget« (Holbergs Komedie var en Tid yndet i 
Sverig). Men vi træffer lige saa vel Vorherre Kristus eller 
Gudsmanden Jesus mødende den syge eller Sygdomsdæmonen; 
eller Maria: spørger Jesus om Raad (>»Ulls moder« ovenfor 
maa vist stærkt mistænkes for at være Guds Moder). Jeppe 
og Trolden og Tussen (her paa den gode Magts Plads!) kan 
se ud som Forsigtighedsnavne for Odin, der i saa Fald bliver 
forholdsvis gammelt i Formlen — hvilket i hvert Fald over- 
for Jeppe ikke vil sige meget. Men Trold og Tusse kan ogsaa 
være tankeløst overførte fra de Former hvor de staar paa den 
Ondes Plads (hvorom nedenfor). 

Mødetypen i sine forskellige Skikkelser er jo ikke nogen 
særlig nordisk Fremtoning; den er, som vi tidligere har set, 
vidt udbredt i Evropa og Østerland, kan føres tilbage til jø- 
diske Legender fra de første Hundredaar af vor Tidsregning, 
ja har nære Sidestykker allerede i assyrisk Magi. Den eneste 
forsvarlige Forklaring paa de svenske Gudeformler synes den, 
at Navnene er indsat i indvandrede Formler (ligesom i sin 


1) Vel ogsaa i en Opskrift hvor »goda« staar paa »Kvesas« Plads; anderledes op- 
fatter her Christiansen: Merseburgerspruch 57. — 3) Sv. landsmål VIII 319. Cavallius: 
Wårend 211. Aminsson I, I 107. — Jove og (?) Anto i norske Opskrifter fra Grænseegn 
mod Sverig (Bang Nr. 234; 225) staar maaske for Odin. — 3) Rååfs Saml., utrykt (Chri- 
stiansen 55). 

Tid Jesus indsattes for Salomon, Nescia for Lilith e.1.). Hvem 
der vil, kan saa endelig tænke sig, at Mødeformlerne er komne 
til Norden to Gange, først i dets hedenske Tid, saa i kristen, 
og at de svenske Odin'er og Frigga'er er Levninger af det 
første, i sin Tid »afkristnede« Sæt. Rigtignok vidner ellers 
intet om de ældre kendte Former af denne Type"). Og vort, 
ganske vist mangelfulde, Kendskab til oldnordisk Ordmagi 
støtter ikke Formodningen om episke Gudeformler. Den simp- 
leste Forklaring er, at svensk Almue i kristen Tid ud fra sit 
»mystiske«”) Hang har indsat de Gudeskikkelser der levede 
fordunklet i dens Minde. At det 17de Hundredaars lærde In- 
teresse for svensk Mytologi har haft en lille Finger med i 
Spillet ved Formlernes Tilrettelavning, skal man maaske ikke 
helt forsværge; der er jo Mellemled mellem de højlærde og 
Almuen. Det ældste mig kendte Eksempel paa en »Gud« i 
en svensk episk Trylleformel er fra en Retsprotokol af 1728 
og er vel endda tvivlsomt?). — Fra Mødeformlerne kan Gude- 
navnene have bredt sig til de faa Varianter af andre Formler 
hvor vi finder dem. Saaledes til Vridlegenden; det Par Op- 
tegnelser som her har Odin, ligner iøvrigt aldeles ikke særlig 
Merseburgopskriften: »Oden rider &ver sten och bårg, han 
rider sin håst ur vred och i led, ur olag och i lag, ben till 
ben, led till led, som det båst var, når det helt var«, lyder 
den fuldstændigste. 

En Formel af anden Årt end alle disse er denne forholds- 
vis gamle fra en smålandsk Tingbog") Aar 1632: En Mand 
forsvor sig til Odin Torsdag Aften paa en Korsvej ved at 
raabe: »Ode kom, Ode kom, Ode kom och giv mig pengar, 
jag vil såtta dig tjånst«. Her er ikke Fortælling om den læ- 
gende As, men Paakaldelse af den af Kirken fordjævlede Heden- 
gud. »Giv dig Odhan eller fanen i våld« hedder det sammesteds. 
Og selve Formlen er i Stil med kristne Djævleforskrivninger. 


1) Vendingen »Odin staar paa Bjærg(e), han spørger efter sin Fole« har et formelt 
Sidestykke i gængs Gaadestil fra Sårmland, f. Eks. Aminsson IV 69: »Far stog (stod) 
på 30 tånder och ropte åt spikspjåll (3: paa Harven og kaldte ad Konen); der er ad- 
skillige lignende. Lidt anderledes har vi Troldens (onde) Raab i Bjerget i Norsk 
(Bang Nr. 216 a og d). — 2?) Jfr. Christiansen 56, der dog tilføjer »lærd Præg«. — 3) Sv. 
Landsmål II S.XLVII Lugude Herred: »Thor for i tre land«. Samme Vending lidt 
før i Dansk D. Tr. Nr. 236, men her »Too (3: to) foor fra trej land«. — Noreens »Tor 
bo« (Thor Bonde, hvormed N. dog vel ikke mener Guden), Altschwed. Lesebuch 98 
(c. 1500) kan ikke fastholdes; Haandskriftet har »Torbo«, der skal jævnføres med Bang 
Nr. 872 og D. Tr. Nr. 625 fl. — +) Cavallius: Wårend 218. 

Men endelig har vi fra nyere Tid Udsagn om Henvendelse 
til Odin hvor han virkelig maa siges at staa paa sin rette 
Plads i Ord af gammelt hedensk Præg. Hyltén-Cavallius for- 
tæller i sin Bog om Småland (1864)"), at »nogle Menneske- 
aldre tilbage« levnede man ved Høhøsten grønne Straa eller 
frisk Hø og sagde: »Detta får vara åt (til) Odens håstar«. Her 
i Danmark, paa Møn, kastede man ved Kornhøsten den sidste 
Rest Sæd paa Agren med de Ord: »Dette skal være til Jøing 
Upsals Hest« (sket endnu i 1850'erne; efter en lidt ældre Med- 
delelse sagdes: »Det er for Jøden af Upsal, det skal han have 
til sin Hest Juleaften«)”). Denne Jøing er den ridende Odin- 
jæger, der tillige dyrkedes som korn- og kvægskærmende 
Dæmon. Upsal er formentlig ikke den fjærne svenske Stad, 
hvor Asaodin i Hedenskabets Sluttid dyrkedes i Tempel, men 
betegner Møns Klint, den »høje Sal« hvor den Mægtige bor). 
Vi har her egentlig en religiøs Vieformel, der ledsager en 
Offerhandling, og ikke en Trylleformel. — Lidt anderledes 
staar det med Gudenavnet i en Formel af lignende Art, Tand- 
offerformlen. I flere Egne af Sverig og i svensk Finland paa- 
kaldes her Loke. Børn der fælder Tænder, kaster den gamle 
Tand i Ilden og siger"): Locke Locke (eller Lokk Lokk eller 
Nokk Nokk) ge mig en bentand får en guldtand!« Loke er 
her ifølge Olrik Ilden (Ildvætten), et udpræget hedensk Minde. 
Men selve Tandofret og Bønnen om at maatte bytte er ud- 
bredt i hele Norden, i Tyskland, Frankrig (og videre?); syd- 
paa rettes Bønnen oftest til den skarptandede Mus eller Rotte?): 
»Mus, Mus, giv mig en Bentand for en Guldtand!« (Danmark). 
»Rotte Rottelil, jeg giver dig en gammel Tand, giv du mig en 
helt god« (Sydvestfrankrig). Loke er altsaa indsat i den ind- 
vandrede Formel. Gnaverens Bentand er jo nok saa anskuelig 
som Ildens »Tand«. 

Med Ildvætten er vi allerede stegne fra de høje Guder ned 
til de »lavere«e Guddomme og Dæmoner. Og den der her 
søger Minder om hjemlig Hedentid i vore Trolddomsord, vil 
paa ingen Maade blive skuffet. I en dansk Signelse?), frem - 


1) Wårend 212. — ”) Aarb. f. hist. Samf. f. Præstø Amt IX (Særtryk S.) 30 fra 1850'erne ; 
Thiele: Danm. Folkesagn Il 119 eft. et Brev fra 1807. — 3) H. Ellekilde i nævnte Aarb. 
(Særtr. S.) 5. — +) Ekspir. hos Olrik i Danske Studier 1909, 78. — 5) Danske Eksempler se 
Feilbergs Jysk Ordbog und. Mus. Gascogne: Revue des trad. popul. 27, 42, — &) D. 
Tr. Nr. 1026. 

sagt af en Heks 1608, møder Jesus »alle Underjord(s) og 
Underboer«; i Norge og Sverig møder Frelseren i Opskrift paa 
Opskrift de onde Trolde eller Turser og viser dem bort. Dan- 
ske Besværgelser nævner Vætterne, tidligst i en Opskrift fra 
Hekseproces 1618!):: »de unde Vatte«. Nogle Maninger paa 
Latin fra Danmark og Sverig”), den ældste allerede fra 15de 
Hdaar, forbyder »elvos et elvas«, Ellemænd og Ellekvinder, at 
skade Mennesker eller borttage Køernes Mælk. Opskrifter 
med slige Navne har vi fra adskilligt ældre, mindre boglærd 
Tid end Opskrifter med Asanavne. Men, saa vidt skønnes, 
er i intet Tilfælde de Formler hvori disse Skikkelser næv- 
nes, nordisk hedenske. En Del af dem, især Trolde- og Turse- 
opskrifterne, har den almindelige kristne »Møde«-type; en Del 
har Besværgelsens Form; ikke mindst de sidste er gennem- 
syrede af Kirkelighed: »de onde Vætter« i hin danske Bøn 
er anbragt saaledes: »De skrev hans (Jesu) Navn paa Malme- 
sten — forbøden vorde de unde Vatte og gøre os Men — 
Kyrieleis!« og hele Bønnen har Form af et Slags Himmel- 
eller Pavebrev'). Ellefolkene i de latinske Maninger kaldes 
Satans Engle og besværges ved Treenigheden, Maria og Evange- 
listerne; »die Elben« manes iøvrigt ogsaa i tyske Formler. 
En navnlig svensk Specialitet indenfor »Mødet med den 
Onde« er Optræden af Trold-Skytten, der skyder sine Pile 
med Gigt og anden Ve ind i Kroppen paa Mennesker og Dyr. 
Selve Forestillingen er kendt viden om; man jævnføre det 
tyske Ord Hexenschuss, det engelske elfin shot, eller »den 
Ondes gloende Pile« i ny Testamente (Efes. 6,16, sagt billed- 
ligt). Men saa vidt ses optræder Skytten sydpaa ikke som 
episk Person i Formler. Han kan i Sverig!) være »Trolden«: 
»Trollet stod på ett bårg och spånde sina bågar. Så kom 
Vårherre Kristus gående och sa: Hvem skall du skjuta, folk 
eller få? — Hvem jag tråffar (0. s. v.)«. Eller han er den 
troldkyndige, pilevante »Lap« eller »Finne« (som skyder » Vild- 
lappeskud« eller »Finskud«): »Lappen kom såttande med sin 
båge spånnande. Hvem skal du skjuta....« Og: »Sankte (!) 


1) D. Tr. Nr. 1067. — 2) D. Tr. Nr. 1259; Klemming: Låke- och årtebåcker 394; Wårend 
II Tillæg S. XIV. Mærk det nordiske v (u); tysk har b, p, f, »tysk-latin«: contra 
alpes. — %) Danske Studier 1917, 141. — +) Meddel. fr. Nord mus. 1897, 34; Aminsson 
II 108; Rååf VII 130 utrykt. 

Finne gick sig vågen fram och hade en båge på sin arm...«") 
— Ett Folk endnu har dog kendt denne episke Skytte, Eng- 
lænderne. I en oldengelsk Formel”) fra 11te Hdaar mod Sting 
rider Heksene over Høj og Land; »jeg stod under Lind — 


under lyse Skjold — hvor de mægtige Kvinder — deres Kun- 
ster beredte — og hvor de sendte — tryllende Pile. — Jeg 
vil sende dem — en anden tilbage — en flyvende Pil — ret 


imod dem — Ud, lille Spyd — om du er herinde (nl. i Krop- 
pen)!« Her er det ikke Kristus men det store »Jeg« som 
mestrer Heksene. (Jeg'et træffer vi atter i en senere skotsk 
SkadeformelJ); 1662 tilstod en Kvinde at have afskudt en »El- 
verpil« og sagt: »Jeg skyder hin Mand i Djævelens Navn, 
han skal ej i Behold vinde hjem.«) — Men har vi da her ikke 
fælles Rester af en ældgammel (»urgotonsk«?) episk Formel 
om Troldskytten, bevarede hos Svenske og Angelsaksere? For 
ædruelige Øjne har vi ikke andet end den ældgamle Fore- 
stilling om Skytten, forskelligt udformet (hist ridende Kvin- 
der, her en staaende (gaaende) Mand), begge Steder tiltrukket 
af Formelskemaer, hist af en Jeg-fortællertype, her af det 
gængse Møde med den Hellige. I alle Lande kan Formeltyper 
suge hjemligt Stof til sig"). 

Vil vi søge Trylleformler som vore Forfædre kan tæn- 
kes at have brugt i hedensk Tid, og som har holdt sig levende 
til vore Dage, da hjælper det altsaa næppe at ty til Vætte- 
og Trolde- og Lappeformlerne, hvor gamle og hjemlige selve 
hine Skikkelser end er; endnu mindre skal vi vistnok gaa til 
Gudenavnsformlerne, de prægtige Flyvere der kommer su- 
sende og brusende med paasat Fjederham. Hvem veed om 
vi ikke snarest skulde se til de fattige Graaspurve? Til ganske 
simple Ritusformler, som Mytologerne ingen Lanse bryder for, 
de Formler som i faa Ord tegner en Tryllehandling (hvad 
enten saa Handling og Ord oprindelig er klassisk- eller nor- 


1) Finnen kan ogsaa læge (for Skud): »Det kom tre finnar dstan dver land, de 
gjorde åt holskott, trollskott . ..« (Rååf, jfr. Sv. Landsm. 7, 14 en Finne paa Havstrand). 
Mærkeligt nok kendes den lægende Finne, een eller tre, ogsaa fra Shetland og 
Orknøerne, som Udløber af nordisk Tradition; County Folklore 3, 148: »Tree Finmen 
cam fae der heem i de sea« (og lægede for Orm). »>A Finn came ow'r fra Norraway« 
(for at kurere Tandpine). Ogsaa Danmark kender tryllende Finner, men ikke i 
Formler. — ?) Journ. Americ. folklore 22, 164. — 3) Dalyell: Darker superstitions 357. 
-- 4) De tre Møer, der i Norsk og Svensk (ikke just i Dansk) spiller en stor Rolle 
som hjælpende og lægende, er intet særlig nordisk Fænomen; de er overmaade 
gængse i tyske Formler, og vi har truffet dem allerede hos Marcellus (S. 80). 

disk-hedensk). »Af Brud og i Led«, »Stint, blyw til int« er 
i al Fald Formler af primitiv Type. — Hedenske i Aand, 
omend efter Ordlyden ikke i Alder, er dernæst de i Nutiden 
sjældne Trylleord hvor Troldmanden praler af sin Magt (S. 
28 jfr. 87 og 94); sligt kan træffes i nynordisk som i ur- 
nordisk og i førantik Tid. . | 


4. Finland og Lapland. 


Det fjerde nordiske Hovedland og Skandinaviens nord- 
ligste Egne er den stærke Trolddoms navnkundige Hjem. 
Allerede den oldnordiske Litteratur taler om Lapper og »Fin- 
ner« som mægtige Troldmænd. En Heks i Finland volder 
som Mare den svenske Sagnkonge Vanlandes Død (Ynglinga- 
saga). Fra »Finnernes« Land hentede man jævnlig Troldkarle 
til Norge for at øve Skadetrolddom; Dronning Gunhild (S. 90), 
selv saare heksekyndig,. havde lært sin Kunst ad denne Vej. 
Helt ned til Danmark naaede dette »Finne« eller Lappe-ry. 
Sakse veed derom, og en romantisk dansk Folkevise") (fra 
a: 1500?) lader den svenske »Junker Valdemar« bruge en 
»Lappefinne« til at hekse sig i Frihed; ja endnu i Nytidens. 
danske Almuesagn”) kan vi træffe omrejsende. »Finlapper« 
(ved Siden af det hyppigere »Nordmænd«', som øver Trold- 
dom i Jylland. Og vi har nylig hørt om svensk Almues Frygt 
for Fin- eller Lappeskud. — Noget kan vi nok trække fra, 
ogsaa naar Talen er om Oldnordens Udsagn her; det er en 
almindelig Forestilling, at en nordligere, mer afsides og gam- 
meldags Nabostamme er kyndigere i Magi end man selv); 
men ugrundet har hint Ry dog sikkert ikke været. Med »Fin- 
ner« menes i al Fald i norske Kilder normalt det Folk som 
vi Danske kalder Lapper; men disse boede i gammel Tid 
ogsaa i store Strækninger af Finland, hvorfra de efterhaanden 
dreves tilbage af Finnerne (d: Landets nuværende Hovedfolk), 
et Folk af helt anden Race. De sidstnævntes Trolddomskunst, 
ogsaa deres prægtige Tryllesange, kunde for saa vidt tænkes 
at være overtagen fra Lapperne. I saa Fald vilde det være 
en Bevægelse mod den sædvanlige Retning (S. 46), være den 


1) D. g. F. Nr. 476 Vers 55. — ?) Tang Kristensen: Danske Sagn VI 1 Nr. 924-5. 
929. 931. Genklang paa de skotske Øer nærv. Bog 101 Anm. 1. — ') Christiansen: 
Merseburgerspruch 77; D. Tr. I 100. 

vigende, lavere Kultur der lærte den højere sine Ordformler. 
Eller finske Troldord kunde tænkes at være ep Arv fra æld- 
gammel egen national Fortid. — Det er her ikke uden Inter- 
esse at se, hvorledes selve de finske Tryllekvad omtaler den 
lappiske Troldkarl. Han er (ogsaa her; en Skadetroldmand; 
han slaar paa sin Troldtromme og aabenbarer hvad han ser 
i Drømme eller Dvale (Ekstase), men normalt ejer han ingen 
Tryllesange; det gør derimod den »gode« (finske) Signer og 
Maner, bans Særeje er netop det hellige, overnaturlige Ord. 
I det store og hele turde!) Folkemindet her vise den rette 
Vej. Lapperne har vistnok haft en Slags Galder, gamle Kil- 
der forsikrer det; men den har maaske — ligesom deres 
Kulturfrænder Samojedernes — snarest været en stadig Gen- 
tagen af nogle faa, stemningsophidsende Ord. Vi kender den 
ikke; de yderst faa Tryllesange som er optegnede paa Lap- 
pisk, er ret sene Laan fra Finnerne. 

Nutidens Forskning?) viser videre, at i hvert Fald væ- 
sentlige Dele af den finske magiske Digtning heller ikke er 
ældgammel hjemlig Arv, og at det endnu mindre er fra Fin- 
ner (eller Lapper) Skandinaverne har faaet deres Trylleformler, 
om man saa i Oldtiden har indforskrevet aldrig saa mange 
heksende »Lappefinner«. Tvertimod er Strømmen i Middel- 
alderen gaaet den almindelige Kulturvej fra Sverig til Vest- 
finland, tildels vel med det finske Kystlands svensktalende Be- 
folkning som Mellemled, og siden videre østpaa. I Vestfinland 
er Trylleordenes kristne Præg næsten altid ganske tydeligt”). 
Men paa Færden derfra mod Øst passerede de en aandelig 
Kløft (jfr. S. 35). I Østfinland raadede endnu saa sent som i 
16de Hundredaar meget Hedenskab. I mange Tilfælde har 
Formlerne endda ogsaa her beholdt deres kristne (og legen- 
dariske) Præg; men i andre optoges — som venteligt er — 
hedenske Elementer: Gude- (og Helte-) Navne slipper ind ved 
Siden af eller i Stedet for de kristne, og Magien laaner under- 
tiden Træk fra den gamle nationale episke (tildels vel hedenske) 
Digtning. Og endelig kan østfinske Tryllekvad give stærkt 
Udtryk for Besværgerens hedenske Selvfølelse (S. 34). Lignende 


1) K. Krohn: Suom. runojen uskonio 25 fl. — ?) Fremfor alt K. Krohn, sidst i: 
Suomalaiset syntyloitsut (1917). — 3) F. A. Håstesko hævder i nogle Tilfælde Mulig- 
heden af vest finske /Trylleords Oprindelse fra hedensk Tid (Virittåjå 1915, 23; 
1918, 67; LAnsisuom. loitsurunovus 39. 67 etc.). 

som i andre Lande træffer vi altsaa hjemlige hedenske Min- 
der optagne i de indvandrede Forraad og Typer af Formler, 
blot i meget højere Grad. Det er dog vist ikke usandsynligt, 
at der i den overmaade rige og pragtfulde østfinske Trylle- 
digtning herudover kan være bevarét Tryllesange der som 
saadanne stammer fra hedensk Tid od: fra Tider da kristen 
Paavirkning endnu ikke var naaet til dette Land. Disse Tider 
er vel for Østfinland næppe saa uhyre fjærne. Det nationale 
Versemaal, hvori al finsk metrisk Folkedigtning er støbt, gaar 
sikkert tilbage langt forud for en saadan Tid. 

Lad til Slut et Par Smaaprøver') give et lille Indtryk af 
»hedensk« østfinsk Tryllesang (uden fjærneste Paastand om, 
at netop disse Ord skulde være digtede før Kristendommen var 
kendt i Østfinland). Ligesom Vølven i Erik den Rødes Saga 
kalder »Naturerne« (Aanderne) hid for ved deres Hjælp at faa 
Indblik i Fremtiden (S. 89), saaledes maner den finske Besværger: 


Rejs dig, min Natur, fra Dvalen, 
op fra Træets Stub min Skytsaand, 
op fra dybe Land mit Ophav, 

op fra grønne Moss min Fylgje! 
Kom, du ræddelige Dødning, 

kom i haarde Nød og Vaande 

mig til Hjælp som tager Varsel! 


Troldmandens »Natur« er jo efter Sammenhængen ikke 
hans magtfulde Underbevidsthed, men en i Jorden slumrende 
Aand der vækkes op?). Paa lignende Maade hedder det i en 
anden Opskrift: 


Rejs dig, min Natur, fra Dvalen, 

op fra Træets Stub min Skytsaand ! 
Er der »gammelt Folk« forhaanden, 
som forlængst er sat til Hvile, 

laa i Mulde lange Tider, 

slumred mangen Stund i Jorden: 


1. 1) K. Krohn: Suom. run. usk. 164 og E. Vihervaaras Manuskript i Finsk Folkedigt- 
nings-seminarium. — ?) OrdetNatur kan træffes i den tidlige Middelalders latinske 
Magi, men her ikke om et Væsen udenfor Mennesket; en højst realistisk Ritusformel 
fra de Hdaar (Heim 563 fra svejtsisk Haandskrift) til at vække Attraa siger: »Som 
denne Pæl (fra en Vinhave) er rejst op, skal ogsaa min Natur rejse sig (erigatur) og 
være stærk«. — I Erik den Rødes Saga bruges det latinske Ord natura i Flertal, i 
finsk derimod et hjemligt Ord der ellers svarer til Natur ogsaa i fysio- og psyko- 
logisk Betydning. 

(Frem af Muld, I Mænd med Sværdet, 
op af Jord, du Rytterskare), 

mig, den gæve Svend, til Hjælper, 
mig, navnkundig Mand, til Fælle! 

Naar man taler om finske »Tryllesange«, maa Ordet iøv- 
rigt forstaas med Forbehold. Den episke og lyriske Digtning 
skulde synges, men den magiske bliver — i hvert Fald nu — 
sagt, hvisket, hvæset eller brølet frem, alt efter den Stemning: 
der skal vækkes. Det oldnordiske Trylledigt, i hvert Fald den 
egentlige Galder, blev efter gamle Vidnesbyrd virkelig sunget. 


IV, UDVALG AF DANSKE TRYLLEORD. 


Tallene i kantede Klammer giver Numrene i »Danmarks Trylleformler« I—II. 
Stavemaaden er i nærv. Udvalg glattet, og Bygdemaal undertiden omsat i Rigssprog. 
(tfrf) er Udgiverens Afkortning for »(i Navn) Gud Faders, Gud Søns, Gud den hellig 
Aands«. Saaledes slutter iøvrigt de allerfleste Formler; nedenfor tilføjes det kun 
hvor der er særlig Grund dertil. 


1. Vrid. 


Signelsen om Jesu Foles Vrid bringer Lægedom for et for- 
vredet Lem (S. 71 og 77). Den er kendt i alle gotonske Lande 
og hører i Danmark blandt de mest yndede Formler. Den 
ældste Opskrift fra hele Norden er den som blev fremsagt for Ret- 
ten i Flensborg Aar 1608 af Signekvinden Kristina Brixs'es [13]: 


Vor herr" Jesus ner a Bjerre red, 
| hans gode Føl sin Fod vred. 
Dær bødte han Ben til Ben, og Skind til Skind, og Brusk 
til Brusk, og Sene til Sene, Aare til Aare. Bod og Bedring! 


En Nutidsform har vi meddelt S. 53. Vridformlen bestaar 
jo af to selvstændige Stykker: 1) en Besværgelse til de 
vredne Dele, om at føje sig sammen, er lagt ind i 2) en For- 
tælling, som lader Jesus sige Ordene til sit Dyr eller selv 
med egne Hænder sætte Led i Led, Blod til Blod. I og med 
ham udtaler da nu Signeren Besværgelsen eller stryger over 
det vredne Lem. Besværgelsens Ord er simple og naturligt 
svarende til Skadens Art, og de kan veksle noget efter Tykke; 
det bør ikke undre os at finde lignende selvfølgelige Vendinger 
saa fjærnt som i de gamle Inders Lægeformler (Marv til Marv 

o. s. v). Egentlig er det vel »Ritusord«, idet Besværgeren sam- 
tidigt sætter Leddene sammen med sine Hænder. Allerede i 
10de Hdaar fandt vi jo imidlertid i Tyskland Besværgelsen 
som Led i Fortællingen, og her har den siden gennem 
Tiderne en fast Plads. Fra gammel Tid af optræder i For- 
tællingen Jesus snart ene, snart med en Ledsager; det sidste 
er sjældnere hos os; et Ekspl. [30]: 

Skt. Peder og Vorherre de ned ad Bjærget red, 

Skt. Peder sin Fod forvred. 

Vorherre hans ti Fingre dertil tog 


og signed Led i Led, Kød i Kød, Ben i Ben, 
som det før har været. 


Denne Opskrift viser ogsaa, hvorledes Formlen kan ændres. 
naar den skadelidte er et Menneske ikke et Dyr. — Besvær- 
gelsesordene alene (uden Fortælling) kan stadig findes brugt 
rundt i Landene. 

Læsere af Jeppe Aakjærs »Arbejdets Glæde« vil mindes, at 
Helten her som Barn faar den ærværdige Formel foresagt af 
»Rævling-Søren« i en meget anskuelig Form: »Worherr' og 
Peder paa Bjærget de red — en Føl slog op, og Pejr 
fild ned« (etc., A. Gl. S. 25). Bogens Forfatter har imidlertid 
tilstaaet, at han selv her har undt sig lidt af Arbejdets Glæde 
ved at forbedre en trykt Opskrift. Denne Form har derfor 
ikke kunnet optages i Tekstudgaven. 

Om Nytten af at læse over Hestes Vrid fortæller Lens- 
veterinær P. Heurgren i »Djurskrock« S. 222 fl.: Een Slags 
»Vrid« er en Halthed der skyldes Ømheden ved at Hesten 
under Farten kommer til at slaa Hoven mod det andet Bens. 
Kodeled; den fortager sig i Løbet af nogle Øjeblikke; en anden 
Slags er en Stivhed der skyldes en lille Affektion af Knæ- 
skallen, især hos unge Dyr; den kan tidt afhjælpes ved at man 
blot rykker Hesten til Side. »Læses nu de ved Vrid angivne 
Formler . . . maa man ikke undres over, at Helse indtræder; 
men her maa dog stilles den bestemte Fordring, at Formlens. 
Fremsigelse sker hurtigt, ellers udsættes man for den Risiko 
at forekommes af — »Naturen« selv«. 

Denne Fordring fyldestgøres udmærket ved Anna Jens 
Smørfods Signelse (fra Helsingør Aar 1571), der er af lidt 
anden Læggning end vor gængse Besværgelse; hun sagde blot: 
»Af Brød og i Led'!'« [52], jfr. S. 102 Brød 3: Brudd. 

2. Blod. 

Til at stille Blod kan en kort Besværgelse være nok: 
»Jeg forbyder dig at løbe i (fft) Navn« e. Il. [166]. Men der 
gives tungere Skyts. Episke Formler fortæller om noget andet 
som fordum stilledes eller stod. Saare yndet er her Jordan,,. 
der efter gammel Forestilling (S. 72) stod, da Jesus kom til 
den. Som vi har hørt, kender man sydpaa fra 10de Hdaar 
af to Former, en mere kirkelig hvor Jesus døbes, og en friere 
hvor han — efter Moses' og Josvas Mønster — blot vil over 
Vandet. Begge har vi paa Dansk, Daaben f. Eks. i denne fra 
17de Hdaar [64]: 

Stat du Blod, 


som Jordans Flod stod, 
der Skt. Hans døbte Kristum. Guds Ord. Amen. 


Overfarten har vi i denne [71]: 


Blod, staa stille, som Vandet stod stille, da Kristus 
drog over Jordans Flod. 


Jesus og Moses kan være blandet sammen, saa enhver 

kan se det [91]: 
Jesus gik over det røde Hav, 
han støttede sig ved sin Stav (0. s. v.). 

Vil man tillige hindre Betændelse i et Saar, da er 
der egnede »Desinfektions-signelser at læse. Man giver sit 
Saar ind under Jesu Lod, lader hans Vunders underfulde For- 
løb blive dets eget Forløb. Hvorledes gik det nemlig med Jesu 
Saar? Den danske Signer i låde Hdaar svarer os [103]: 

Vorherre var (3: blev) paa Korset bunden, 
og var med Spær, med Nagle stungen. 


Hans Vunde hverken buldnede eller raadnede, 
og ej denne Vunde heller! 


Lignende i 19%de Hdaar [104]: 


Det Saar i Jesu Side blev lægt, det hverken svied eller 
blødt”, men vorder frisk og sund igen, som det tilforn har været. 


Det er den gamle Tanke, at Jesus var hævet over Jord- 
livets Vaande eller slap uskadt igennem den. En Opskrift af 
mere bibelsk Type er denne om »Langruus« 9: Longinus, Le- 
gendens Navn paa den Soldat der jog Spydet i Jesu Side [126]: 

Langruus var en Rytter saa god, 

stak og Kristi Hjærterod, 

al der udflød Vand og Blod. 

Jesus Guds Søn, vær mild og god.... 
stille staa og blød ikke mere! 


»Rytter« staar for »Ridder«; fra ret gammel Tid kaldtes 
ogsaa Høvedsmanden ved Korset, Mark. Ev. 15,39, for Lon- 
ginus, og det er hans Rang der er blandet ind her. 

Naar Jesu Saar forløb saa godartet, kan det ogsaa skyldes 
hans Moder [130]: 


Jomfru Marie tog hendes Silkesærk og signede Jesu 
Saar. Det skal hverken buldne eller bløde, det skal hver- 
ken svie eller værke. 


Dette undergørende Klæde kendte den gamle Matros (ved 
Toldboden) hos Chr. Winther godt nok til, han der ønskede 
sig svøbt i Danebrog ved sin Jordefærd: »selv Jomfru Maria 
Silkesærk — ej Smærten (Gigten) kan dulme bedre«. Men det 
hører da ogsaa blandt de højhellige Relikvier, i Række med 
Marias Mælk og Jesu Blod og Korssplinter. Det gamle Dan- 
marks Hovedhelligdom, Domkirken i Lund, ejede den hellige 
Særk, Aachen gæmmer siden Karl den Stores Dage hendes 
gule Bomuldskjole; begge disse Tøjer evnede dog mest andre 
Undere end just at stille Blod. Den Brug af Marias Klæde- 
bon som vor Blodformel spiller over, kender en latinsk 
Hymne til Guds Moder under Jesu. Kors: »Kom ihu, da i dit 
Klæde — Rosenblodets dyre Væde — du med Omhu fanged op!« 


3. Pest, Sot og Skæver. 


Pesten har Jesus fordum mødt, da den fra sit Tilhold blandt 
Kirkegaardens Grave vilde over Stenten og ind i Landsby- 
gaardene; saaledes kan vi vel tænke os Skuepladsen for denne 
Amuletformel (se S. 27) fra 17de Hdaar [175]: 


Pest kom til Stette; Vorherre Jesus Kristus hende 
mødte. Hvorhen skalt du, sagde Jesus Kristus. Jeg skal 
gaa hen til N., dær at forgive og døde Mand og Kvinde, 
Dreng og Pige og alle som (ere) dær i Gaarden. Nej skalt 
du ikke, sagde Jesus Kristus, du skalt aldrig forgive eller 

døde Mand eller Kvinde, Dreng eller Pige som denne Skrift 
tror og paa sig bær, ej heller denne Guds Tjener N. Guds 
Ord, Amen. | 


Der er flere Slags »Soter« til, og de kan danne en Dødsens 
Trinstige, hvor den lettere Sot afløses af den sværere; »Mod- 
sot bliver til Gulsot, Gulsot bliver til Svindsot, Svindsot bliver 
til Helsot«, siger en Formel (191). Modsot skal være en Art 
Blegsot (mod = mødig, træt). For disse Soter bruges ofte en 
Kur i Forbindelse med passende Ritusord. »Hvo skal en Bonde 
Hjælp — og Raad for Modsot give — naar Signekjærlingen 
forgæves maaler ham?« spørges der hos Poeten Wadskiær 
i et Digt fra 1743; han nævner her en saare gængs Kur. Baade 
hos os og sydpaa maaler man Patientens Længde fra Isse til 
Saal og hans Bredde (med udstrakte Arme); er der Forskel 
paa de to Maal, saa har han Sot; den sættes nu bort med 
Traadene, idet disse begraves eller brændes. Efter en Opteg- 
nelse fra Jylland i 18de Hdaar, maatte Karlen der blev maalt, 
spytte Gang paa Gang og sige [197]: 


Her spytter a ud mi' Gulsot — her spytter a ud mi' 
Svindsot — her spytter a ud allf mi' Svotter, 


Skæver (Kirtelsyge, engelsk Syge) kan smøres eller gnides 
bort under Ritusord. Paa Sjælland har man for ca. 50 Aar 
siden skaaret ni Pinde af ni Slags Træ og lagt dem i et Fad 
Vand, klædt det syge Barn nøgent af og sagt [1137]: 


Jeg har skaaret disse Pinde for dig (fulde Navn) for 
Rygskæver, for Sideskæver, for Maveskæver og for alle 
Slags Skæver. 


Pindene blev saa brændt, først de der var sunkne til Bunds. 


4. Sygdom hos Husdyr. 


Bliver en Ko »solskudt«, saa Tandkødet løsnes og Tæn- 
derne falder ud, da bør Gnidning med Sod og Salt m. m. til- 
raades; hertil føjes i Odsherred de Ord [213]: 


Ind Sod, Salt! Ud alle onde Skudder! 


Foruden Sol-skud er der nemlig flere Slags Skud til, f. Eks. 
»Maaneskud«. (Sagde ikke allerede David i Salme 121: »Solen 

skal ikke stikke dig om Dagen eller Maanen om Natten, Her- 
ren skal bevare dig fra alt ondt«). Denne Sodkur, vidste man 
i 17de Hdaar paa Sjælland, er prøvet efter Vorherres Raad af 
selve Skt. Anna, Senmiddelalderens yndede Helgeninde [212]: 


Vorherre gik ad Vejen frem, dær mødte hannem gode 
Skt. Anna. Hvor har du været, sagde Vorherre. Hun sva- 
rede: Jeg var hos den Mands Kvæg, var solskudt. Vend 
dig om, sagde Vorherre, giv ham Sod, Salt, Malt, Hvide- 
løg og signe ham saa i Navn (ff). 


En Hest kan rammes af mange Slags Ondt. En Art »Bunke- 
begravelse« for flere optænkelige Syger er denne Formel [216]; 
Flugt er vistnok Kolik, tænkt som »paaflyvende« Sygdom; — 
Lugt sen Efterdannelse heraf. 


Nu læser jeg over dette Bæst, for Lugi og for Flugt og 
for Vrid og for Bugbid, og for alt. det som det til Skade 
være kan. Det skal forgaa og aldrig mere komme paa, 
det skal i Luften fløje! 


5. Modersyge og Kolik. 


Forestillingen om Livmoderen som et dyreagtigt Væsen, 
der skubber sig, bider, gøer og maa manes til Stilhed, har vi 
(S. 18) fulgt fra de græske Papyrus'er til danske Opskrifter. 
Hos os kan ogsaa siges [242]: 


Mor, Mor, hvi vrider og piner du hende saa haardt? 
Blev du ikke født, da hun blev født? Skal du ikke dø, 
naar hun skal dø? 


Eller [244]: 


Barnemoder, jeg sætter dig paa din egen Stol. Jeg for- 
byder dig N's Ben at bryde, hendes Kød at slide, hendes 
Blod at røre, indtil Jomfru Maria føder flere Sønner. Dette 
sker aldrig, at Jomfru Maria føder flere Sønner. 


Udsagnet om at Ondet først slippes løs naar Maria faar 
flere eller bedre Sønner end Jesus, kan bruges overfor mange 
Slags Ondt, ogsaa Blod og Gigt. Vi staar her overfor »det 
uopfyldelige Vilkaar« eller den uløselige Opgave, som i Formler 

og Trylleritus spiller en stor Rolle, og som ogsaa kendes i 
Myter og Sagn (de græske Kongedøtre, der efter Døden med 
bundløse Spande maa øse i et Vandkar; Genfærdet, der først 
kan blive frit naar det har talt alle Græsstraa). 


6. Feber. 


Langt mer end nu til Dags plagedes Folk i svunden Tid 
af Febersygdomme, især af »Tredjedagskolden« (Koldfeber, 
Rystesyge), der skiftevis greb og slap og atter greb sit Offer. 
Vi har hørt hvorledes man alt hos Oldtidsfolkene satte Fe- 
beren over paa Dyr eller Planter; her er et Par flere danske 
Prøver: Man ryster en Hyld og siger [284, 17de Hdaar): 

Jeg staar under Hylden den bolde, 

mig ryster den hede og den kolde. 

Gud give, hun nu ryste dig saa længe og mere, 
indtil Jomfru Maria faar Sønner flere! 

Paa Ærø siges ved Vaar, første Gang man hører Frøernes 
»Rab« i Kæret [304]: 

Kjar-rabber, Kjar-rejler, 

det blomstrer, det dejler. 

Jeg hører vel dig, 

du ser ikke mig! 

I Aar skal du bære den kolde for mig. 


Man kan ogsaa narre den slemme Tredjedagsgæst ved f. Eks. 
at skrive den syges Navn i Skorstenen og tilføje (273, Fyn]: 


(N. N.) er ikke hjemme! 


Paa Sjælland skrives nok saa vidtløftigt og med et » Kæle- 
navn« for Feberen [273 h]: 


Det kan ikke nytte, du kommer idag (Dato), Gynge- 
Margrete, for N. N. er ikke hjemme! 


En pragtfuld »Møde«-signelse mod Feber har været brugt 
hos os ligefra 15de Hdaar til nyere Tid. Det har sin Interesse 
at se paa dens vekslende Former. Omkr. Aar 1800 kendes 
bl. a. denne Opskrift, som den syge bærer skreven paa en 
Seddel bunden om hans Hals [254]: 


De Kolder ni fra Norden kom. Tre red i Øster, tre red 
i Vester og tre red til den dyrebare Flod, som Jesus Kri- 

stus selver i stod, dær han af Skt. Hans sig døbe lod. 
Da sagde Marie Søn, Jesus Kristus god: Hvem ryster og 
kryster mit hellige Blod? Da svarede Skt. Hans den bolde: 
Det gør baade den hede og den kolde. Da jeg skal dennem 
binde, sagde J. Kr. Marie Søn, de skal aldrig ryste eller 
kryste Mand eller Kvinde, Dreng eller Pige eller nogen som 
disse Ord paa sig bær eller hos sig bær i denne Stund 
eller i denne Dag eller i dette Aar og ej saa længe Verden staar. 


Jesus er her ikke helt hævet over Sygdommen, den ryster 
ham, men han faar den dog bundet. Lidt anderledes former 
Optrinet sig i en Opskrift fra ældre Tid, c. 1632 [253]: 


Ni vare Grene, de tre foer øster hen, og de tre foer 
vester hen, og de tre foer ret frem over Skt. Hansis Daab. 
Skt. Hans vendte sig om i. Daaben og bandt dennem alle 
ni. Skt. Hans, bind ikke mig, jeg vil aldrig ride den Mand, 

—… Pige, Kvinde, Svend, Dreng eller Mø, hvo disse Ord nævne kan. 


Her omtales nok Daaben, men Jesus selv optræder slet 
ikke, hverken som syg eller som Læge; det er Skt. Hans der 
binder de ni »Grene«. En af disse trygler om sin Frihed og 
lover at respektere de fromme i al Fremtid. Gaar vi saa til- 
bage til vor aller ældste Opskrift fra c. Aar 1450, er endog 
Daaben forsvunden, og de ni samler sig paa et saare verdsligt 
Sted, en Mølledæmning [252]: 


Ni Brødre vare de, 

over Land rede de, 

de mødtes alle paa en Mølledam. 

Dem mødte ej anden Mand 

end gode Skt. Johan. 

Skt. Johan Vidjen vandt, 

han dem alle ni bandt. 

De lovede Gud og Skt. Johan, 

det (at) de skulde hverken ride Kvinde eller Mand 
og ej dette Menneske heller. 


Det er nu denne Opskrift der stemmer med sydlige Former: 
de veed intet om Daab eller skælvende Jesus. Der findes et 
Par gamle tyske Opskrifter; den ældste, 15de Hdaar!), siger: 

1) Utrykt. Afskrift i preussiske Videnskabsakademi fra Berleburg Slotsbibl. F. 4: 
»Nun rydden sassen sie sich vermassen sie wolden schaden grakn (?) dey gingen gen 


osten dey gingen gen westen dey gingen ghen dolen da quam der gute santJohan er fing 
si er bant sie gebunden sint sie mit den yseren banden«. dey maa være Fejl for dry e.]. 


Na. 

»Ni Febre sad der, de sig formasted, de vilde skade. Tre gik 
mod Øster, tre gik mod Vester, tre gik mod Grøften (?). Da 
kom den gode Skt. Johan, han fanged dem, han bandt dem. 
Bundne er de med Jærnbaand«. Hos slaviske Folk møder 
Helgenen Makarios 77 Febre paa Sinai Bjærg og prygler dem, 
til de græder og beder om at slippe; Nygrækerne kender Skt. 
Hans som binder Febre til en Søjle. — I Danmark har man 
altsaa gradvis ændret Formlen. Først har Skt. Hans trukket 
»Daaben« ind, og denne sidenhen igen Jordan og endelig 
Jesus. At Jesus ryster, er maaske Laan fra den udbredte 
Skælvelegende (se S. 56, — og her knyttet til Tanken om 
Flodens kolde Vand??). Og hans Spørgsmaal hvem der ryster 
ham, er sikkert,laant fra Scenen Luk. Ev. 8,45, hvor Jesus 
spørger: »Hvem var det som rørte ved mig«. Vi har da her 
et Ekspl. paa en »Legende« der synes fremkommen her i 
Danmark i sen Tid (vel endog efter Reformationen!) ved na- 
turlige Slutninger udfra en ældre Formel. Man er her sluppet 
til at forny ett meget gammeldags Træk, at Dæmonerne kues 
ved Jordan (se S. 71 og 73). Tillige foreligger her jo en Art 
gradvis »Evangelisering« (men ikke skriftkorrekt) af en Evan- 
geliet uvedkommende Formel (S. 73). 


7. Gigt og Tandpine. 
Lige til er en Maning som denne [351]: 


Jeg læser for den slemme Ting; den skal hverken stinge 
eller springe, den skal hverken ulme eller buldne, suse 
eller bruse, hyle eller tude; den skal ligge i Lav som Vor- 
herre Jesus i sin Grav, og forsvinde som Dugg for Solen 
i de hellige tre Navne. 


(Jfr. S. 59). — Ligesaa simpel er denne [1163] 


Flyv, flyv væk, du flyvende Gigt — flyv, flyv væk, du 
flyvende Værk — flyv, flyv væk, du flyvende Onde — ind 
under den sorte Jord — hvoraf du er kommen ! 


Vi har hørt Maningen, der taler om Manden hvis Haand 
visnede (S. 52 jfr. S. 61); Knuder paa Vidjer kan altsaa gøre 
baade godt og ondt: binde Febrene og lænke Frelseren (uden- 
landske Opskrifter siger: til Korset). 

Fil Getsemane har (S. 60) denne episke Signelse mod Gigt 
eller "Bosen ført os [337]: 


Jesus under Espen sled 
han svedtes Vand, han svedtes Blod. 
Du er det ægte Rosens Fange. 

Fly, ægte Rosen, for Ordet, som den Døde under Jorden, 
som Duggen for Dagen! Jeg binder dig med min Haand 
og med' Jesu Haand, med Jomfru Marias Haand, med de 
ni gode Guds Engle, med hvid Uld og grønt Græs og den 
hellig Aands sande List (Læst). 


I Ungarn veed man, at Aspen altid skælver, fordi. den 
lod sig bruge til Korstræ for Kristus, i Tyskland at det var 
fordi den ikke vilde græde ved hans Død; hos os og.anden- 
steds: fordi Judas hængte sig i den. Havde Ingemann mon 
" dansk Hjemmel for sit Vers om »Espen«: 


Ved Kedron jeg standed hovmodig og saae 
Forbarmerens straalende Øje; 

hvert Træ sig nedbøjed, hvorhen han mon gaa, 
jeg vilde mit Hoved ej bøje —? 


Tandpine kan man paalægge uopfyldeligt Vilkaar ved at 
sige til Maanen [405 b]: 


Nu ser jeg igen det velsignede Ny med dine to Takker. 
Gud fri mig fra al Slags Tandpine, tiljeg ser dig med tre Takker! 


| Eller man kan sætte Pinen bort ved forskellig Ritus f. Eks. 
tygge Brød og spytte det ud paa et Myrebo; Pinen svinder da, 
efterhaanden som Myrerne æder Brødet. Ordene er [412]: 


Dær er min Tandpine. (Tvi!) 


8. Orm og Edder. 


Flere indre Sygdomme hos Mennesker og Dyr opfattedes 
i gammel Tid som voldt af Orme med forskellig Farve. De 
»Passionssignelser« vi S. 74 har peget paa, gælder for en stol 
Del Orm. Det er bedst at faa nævnt alle Farver eller Arter; 
netop den unævnte kunde jo være den afgørende og blive 
siddende uforstyrret. Sikkert led Smærternes Mand Job af Orm, 
dengang han sad i Skarnet eller i Asken. Allerede i 12te. 

Hdaar lader tyske Signelser ham raabe til Krist og faa Hjælp; 
hos os hedder det ved Aar 1514 [417]: 
De Orm var tre som Skt. Jobs Kød og Skind aade! 
Den ene var hvid, den anden var rød, den tredje var sort. 
Nu (da) Skt. Jobs disse Orme er alle døde, saa skulle alle 
disse Orme være døde, som denne Hest tvinge. 


Signelsen har vi kendt endnu i 19%de Hdaar. Iøvrigt kan 
Orm og Edder manes til at svinde saadan som visse Stoffer 
i Naturen opløses (426): 


Orm, er du herinde, da skal du straks forsvinde som Dugg 
i Dalen og Kul i Ovnen og døde Mands Ben under Muld. 
Eller (467): 


Edder, som udgik af Edders Mund, skal forsvinde som 
Kul i Aske, som Salt i Vand og som død Mand under Mulde. 


9. Bylder og Hudlidelser. 


En Byld gør man muligvis klogest i at mane til Mod- 

ning [483]: 
Du lelle bette Tep, 
gid du blywe saa stuer som en Skipp'"! 

Bylder kan ellers sættes i Skorstenen — hvor en anden 
let siden faar dem; den kloge Kone i Vindblæs bød at dreje 
en Ring imod Solen og sige [1183]: 

Å tar nu Bylder og Dæwler og Skidt — og sætter dem 
ud af Kjød og Bien — og sætter dem ind i Ler og Stien 

— Og dær skal di blyw'! 

Ringen sattes samtidig ind i Ovnens Sod eller Ler, 
Mod Blegner paa Tungen faar man en anden til at sige [594]: 


Spyt dem ud i Hundens Åsse! 


hvorpaa man spytter ud (jfr. S. 43). — Vorter kan sættes over 
f. Eks. paa en hvid Hest [527]: 


Hold bi, hvide Hest, tag mine Vorter med! 


eller paa et Lig med Ordene [532] »Tag mine Vorter med«, 
eller — idet man hører, at »N. N. er død« — [541]: 


Saa er mine Vorter ogsaa døde. 

10. Udyr. 

De vilde Dyr som truer vor Velfærd i Nutidens Danmark, 
er ikke længer de store Rovdyr; kun en sjælden Gang bringer 
endnu en nyere Heksebog et »Ulvkors«, Værneord mod Ulven 
(613—14]. De Skadedyr vore Formler mest tager for, er Rot- 
ter og Mus, der truer Kornet, samt Orme, dels Kaalorme, 
Havens Plage, dels den giftige Hugorm. Mod Mus og Rot- 
ter var en meget smuk episk Signelse gængs hos os; ifølge 
den er Kornet helligt og værnet mod Skadedyr, thi Gud og 
hans Helgener har selv saaet og høstet det; det hedder i 
19de Hdaar [627]: 
| Skt. Gregorius haver saaet, 

Jomfru Maria skaaret, 

Vorherre Jesus haver det sammen haaret. 

Vig nu alle Rotter og Mus hen til Naboen N.N.! 
Af hans Aars-grøde 

skal I have jer Føde. 

Kun Slutningen er lidt ukristelig og er iøvrigt viden kendt. 
Signelsen om Helgenkornet har jeg derimod kun fundet i 
Norden (jfr. S. 98 Anm. 3); men den Legende som den er bygget 
over, er kommen sydfra: Den hellige Gregor afbrød en Gang 
sit Markarbejde for med en Flok Pilegrimme at gaa til Messe; 
ved sin Tilbagekomst saae han Englene pløje for sig, Herren 
selv saaede Hvede, hvis Straa straks skød op, og Maria skar 
det modne Korn af med det samme; Moralen er her altsaa: 
Enhver som har forladt Agre for Jesu Navns Skyld, skal faa 
det mange Fold igen; Signeformlens Pointe er jo blevet en anden. 

Rotter og Mus skal holde sig fra Vorherres Skabning; 
men hvem har i Grunden sat slige Skadedyr ind i Verden? 
Vidt udbredt er den Tanke, at der var to om Skaberværket, 
Gud og den anden. »Vorherre Jesus skabte alle Kreaturer i 
seks Dage, uden Rotter og Mus — dem skabte Djævelen«, 
siger en dansk Signelse [631]. I Jerusalem var der ingen Mus, 
melder latinske Formler; Profeten siger jo om den hellige 
" Stad (Jesaja 35,9): »Intet Rovdyr kommer derop eller findes 
dær«. — I danske Formler henvises Musene ofte til at opsøge 
Jordans Flod og løse en umulig Opgave dær [635]: 

Jeg forbyder Rotter og alt Slags Mus at være i dette 
mit Hus og at æde eller bide, gnave eller skære Flæsk 

eller Kød, Ost eller Smør, Brød eller Klæder, førend de 
har været ved Jordans Flod og lært de samme Ord som 
Skt. Hans talede, dær han døbte Kristum. 


(Der kan ogsaa siges »før I faar været og drukket Vand 
af Jordans Flod« [633]). — Det lader de nok være, maaske 
ikke blot fordi Vejen er lang og Skt. Hans ikke staar parat 
og røber dem Ordene, men ogsaa fordi Jordan lige saa lidt 
som Jerusalem taaler Udyr og Uvætter. 

Det har været Skik ved Høst at sætte de (tre) første Kær- 
ver eller Neg særskilt i Laden, enten med Forbud til Musene 
mod at æde dem, eller tværtimod med Lov til at tage dem 
mod at spare alle andre Neg. Det første (og ældste?) udtrykkes 
i denne Opskrift [645): 


Her sætter jeg tre Kærver, og det forbydes baade Rotter 
og Mus at gøre dem nogen Skade eller Men mere end en 
haard Kampesten. 


Ofret kommer frem i denne [653]: 
Dær, Mus, har du dit. Lad saa mig beholde mit! 


En almindelig Bortmaning giver følgende prægtige Formel, 
som en Signekvind i 1620 fremsagde for Retten [650]: 


Jeg sætter mit Korn midt for Sten, Rotter og Mus skal 
jeg det formen”. De skal tage deres Føde under Hest-hbov 
og Fæ-klov, under Stok og Sten, under død Mands Ben, 
og drikke Vand, som (hvor) Bølgerne ganger svarest. Udi 
Tre deres Navn (ftt), Amen. 


Bestemte Helgeners Navne, Medardus og Nicasius, skærmer 
mod Mus, naar de skrives paa Helgendagen, henh. 8. Juni og 
15. Decbr. [666—67]. 


Slangen, Menneskeslægtens gamle Fjende, er bunden af 
Marias Søn, og ogsaa af Maria selv; hun har tillige givet os 
den samme Magt. Hugormen kan da stilles med de Ord [680]: 


Kvindens Sæd skal sønderknuse Slangens Hoved. 


Eller, idet man slaar Kors over Hoved og Hale [673]: 

Jomfru Maria gav mig Bast og Lin, 
hvormed jeg skulde den Hugorm binde, 
først om hans Hoved og saa om hans Hale, 
at han ingen Mand skal kunne skade. 


Kaalorm i Haven kan man stævne for Retten. To Mænd 
møder da med Sko eller Støvler paa, med Hat og Handsker 
og med Kæp, »som sædvanlig Stævningsmænd bør være«; og 
de siger (693, Fyn): 


Stævnes eder hermed, alle Kaalorme i NN Have at 
møde inden Herredstings Ret ined 14 Dages Kald og Var- 
sel, som er NN Dag den NN, for at høre paa Vidners 
Føring, og derefter Dom at lide paa hvad Skade der er 
øvet og begaaet i samme Have, medmindre I eder straks 
herudaf pakker og ingen videre Skade øver og begaar i mer- 
bemeldte Have. Byen eller Stedet(s) Navn den N Dato 1807. 


Man kunde tro, dette var en Spøg; det er fuld Alvor. Vi 
har her en Rest af Middelalderens Dyreprocesser, der førtes 
snart for verdslig, snart for gejstlig Ret (Biskoppen). Dyrene 
fik, som ovenfor, en Frist til at forsvinde i, og der kunde 
gives dem en Sagfører til Forsvarer; men enhver Proces endte 
med deres Forbandelse og Landsforvisning. Disse Processer 
skal have været særlig hyppige i Grænseegnene mellem Frank- 
rig og Svejts, Egne som ogsaa i Heksetroens Udvikling har 
et uglædeligt Ry. — Men sligt er ældgammelt; Oldtidens Atenere 
førte Proces mod en Sten eller et Træ, der havde knust et 
Menneske. Efter »Pagtbogens« Love i det gamle Israel blev 
en stangevorn Okse, som havde dræbt en Mand, henrettet 
sammen med sin Herre, 2. Mos. 21,29. 


11. Husdyr. 


Ogsaa med de tamme eller nyttige Dyr kan man have sin 
Nød. Købt Kvæg kan søge tilbage til det gamle Hjem, Bier 
kan flyve bort, Heste kan løbe løbsk. 

Til at »vænne« Kvæget til det ny Hjem bruges rundt i 
Landene forskellige Kunster, stundom med forklarende Ord. 
Hos os har man taget Jord fra den ny Grund op i Haanden 
og sat Kreaturet et uopfyldeligt Vilkaar dermed ved at sige 
(717, omkr. Aar 1600): 

Du skalt aldrige fra denne Gaard traa (længes) før 
denne Jord kan med dig gaa. 


Ogsaa Ord alene kan gøre det; følgende Opskrift er sam- 
mensat af en Narreformel og en Række kraftige Lignelser om 
Samhør (715, 17de Hdaar): 


Did som du nu stunder, dær er alle Folk døde og alle 
Hus øde. Jeg forbyder dig at stunde did mere efter denne 
Dag; men her skal du stande til Baas, ligesom' Nøgel til 
Laas og Brød til Bord og Folk til Jord. 


En anden, nyere Opskrift [711) siger »som Nøgel følger 
Laas og Lig følger Muld«. 

De ældste kendte Formler til at stille Bier fører os tilbage 
til Klostrenes Biavl; de lægger Vægten paa, at det signede 
lille Dyr giver Voks til Kirkelys. »Du Bi, som gør hvidt Voks 

. og bringer (Sandheds?) Lys frem for Herren«, manede 
man paa Latin i øde Hdaar; »sid ganske stille, virk Guds 
Vilje«, bød man paa Tysk lidt senere. Først fra 15åde Hdaar 
af er Signerne saa verdslige at nævne Honningen tillige. Begge 
Dele har Plads i dansk Opskrift fra Nutiden [736]: 


Bi, bi og bliv til Stok, 
Bi, nu bier du nok! 
Saml Honning til Føde 
af Sommerens Grøde, 
og stræb saa at virke 
Voks til vor Kirke! 


I Danmark har man, som denne Prøve viser, føjet et op- 
livende Træk til Biformlernes Motiver, nemlig et Ordspil over 
Dyrets Navn og dets Pligt; »Bi, bliv og bi!« hedder det alle- 
rede ved Aar 1600, og lignende ofte senere. Ordspillet er 
utænkeligt i Tysk og Engelsk og vilde være svagere i Svensk. 
Endelig kan Biens forventede Opførsel jævnstilles Jesu Taal- 
mod og Villighed til at lade sig fange [725]: 


Bi, bi mig, ligesom Jesus biede i Urtegaarden ! 


Fra de yndefulde Bisignelser kommer vi over i grim 
Uhygge, naar det gælder at stille løbske Heste. Her tyer man 
nemlig gærne til den Ondes Hjælp. Mærkeligt'nok sætter flere 
Folks Overleveringer en viss Forbindelse mellem det ædle 

Dyr Hesten og Djævelen; vi behøver blot at mindes hvordan 
dennes ene Fod ser ud. Hænger de stygge Stilleformler sam- 
men med, at pludseligt »stillede« Heste ryster stærkt og derved 
vækker den Tro at en ond Magt har standset dem? — Det 
hedder f. Eks. [745]: 


Vorherre stil Manden, og Djævelen stil Bæsterne! 
End mere uhyggeligt [765): 


Fanden stil disse Heste, saa vil jeg høre dig til, naar 
jeg dør! 


Djævelen er dog undertiden ombyttet med den Almægtige [772]: 


Den Mand som styrer og regerer Vejr og Vand, han 
styrer og regerer et Par galen Øg. 


12. Vaaben. 


I Strid »døver« man Fjendens Sværd med stærke Ord. 
Saadanne var kendt hos os allerede i det Hundredaar, da Erik 
af Pommern kæmpede for Sønderjylland [792, ved Aar 1450): 


Vorherre red i Hærfærd, 

døved han alle gode Sværd, 

alle Sværd gode, 

med sit signede Blode,. 

alle Sværd onde 

med sine hellige fem Vunde. 

Saa døve han og Egg og Odd for mig idag og alt 
det mig skade kan! 


Og Grundstammen i samme Signelse paastaas brugt af 
danske Soldater endnu i Krigen 1848—50 paa samme Skue- 
plads [794]: 

i Vorherre han red i Herrefærd, 
han dulgte alle Kugler og Sværd; 
alle de Vaaben han oversaa, 
dem tog han Egg og Odd ifraa, 
at de skulde være som Stok og Sten 
og hverken bide paa Kød eller Ben. 


(Denne Form af Signelsen er kendt fra 17de Hdaar af). 


Billedet af Kristus som signekyndig Stridshelt gør et meget 
gammeldags Indtryk. Udenfor Norden har jeg imidlertid aldrig 

fundet Formlen. Som bibelsk Grundlag kunde man nævne 
Indtoget, de tolv Legioner og.Opfordringen til at købe Sværd 
(Luk. Ev. 22,36); men snarere ligger vel Billedet af en krigersk 
Skt. Georg e. I. bagved. | 

Formler til at »binde« Bøsser er gennemgaaende impor- 
terede fra Tyskland; de viser en senere Tids (vel 16de og 17de 
Hdaars) plumpere Smag, f. Eks. (806): 


Flint eller Bøsse, behold dit Skud, saa længe Jomfru 
Marie beholdt sin Jomfrudom ! 


13. Fjender. 


Til at stille Fjenders eller Overmænds Vrede ejer de Sig- 
nelser Kraft der fremfører Billedet af Jesus i hans grumme 
Fjenders Vold. Vi har hørt (S. 61) hvorledes han blæste deres 
Vrede fra sig hos Herodes, og at hans Blik fik Jøderne til at 
blegne og bøje sig. For at stille andres Trætte siger man 
sagte [837c]: 


:"+ Herud Judas, og ind Jesus! 


I Judas var jo selve Djævelen faret ind. 

Det har fra ældgammel Tid været en yderst vigtig Sag at 
se sin Modstander før han faar Øje paa een, og det ikke blot 
af naturlige Grunde men i Medfør af Blikkets magiske Kraft 
(jfr. ogsaa S. 111). I Bevidstheden om at Fjenden ikke ser Sig- 
neren, kan denne lade sin Sejrskraft svulme (841): 


Nu ser jeg eder, og I ser ikke mig. Saa forbyder jeg 
eder i den hellige Trefoldigheds Navn al den Had, Vrede 
og Åvind og Nidkærhed som I have til mig og bære, det 
træder jeg under min højre Fod, og at I skulle neje og 
bukke for mig, som Gabriel Engel gjorde, dær han aaben- 
barede sig for Jomfru Maria, at hun skulde føde Verdens 
Frelser, den Herre Kristus. 


Eller i 16de Hdaar saaledes [1228]: 

Jeg ser ikke (!) dig, du ser ikke heller mig. Din Hjær- 
tens Vilje vender du til mig. Din Hjærtens Vilje stikker 
jeg i Barmen min, jeg raader for Vid og Sind din (?), som 
Kristus raader for Himmerig sin. 

Mange og tidt lange er Formlerne mod dem der efter- 
stræber Næstens Gods, Tyvene. Vi har omtalt nogle Ritus- 
formler der stammer fra Oldtiden (S. 26 fl.). En Række andre 
Tyvsmaninger strejfer med deres Masser af Djævlenavne ud. 
mod Grænsen til den »højere« Magi (S. 95). 


14. Elskov. 


Fra Antikken har vi overtaget een og anden intim Ritus 
med Ord (S. 21). Ogsaa den kristne Forestillingskreds kan yde 
Stof. For at vinde den attraaedes Elskov eller forny Ægte- 
magens Kærlighed veg man ikke tilbage for at trække de re- 
neste Forhold ned til sig. Idet f. Eks. Kvinden indgav Manden. 
noget fra sit Legem, kunde hun tilføje [1237, Aarhus Aar 1652): 


Saa kær som Kristus havde Maria, skal du blive mig! 


For Manden er det praktisk at eje et Apparat der baade 
vækker Kvindens Elskov og gør Ende paa den naar den ikke 
længer er belejlig. »Gillekrogen«, d. v. s. Bejlekrogen, er Krave- 
benet af en Frø, som man har ladet Myrer pille rent; man. 
rykker i Pigens Halsdug med Spidsen og siger [886]: 


Min Gillekrog kaster a i dæ, 
for at do skal hold” a mæ. 


Sidenhen kan hun faa et Stød med Krogens tykke Ende, 
hvortil hører de Ord: 


Med min Gillekrog a støder dæ, 
for do skal blyv'” ryvgal paa mæ. 


Ingemann har nyttet Motivet i sin Fortælling »Frøbenet«,. 
men kræver Spidsen brugt ogsaa tilsidst. | 

Alle kender vi Helligtrekongerverset, som Pigen siger for at 
faa sin Tilkommende at se i Drømme (901): 


Jeg beder jer, I hellige Konger tre — I mig i Nat vil 
lade se — hvis Dug jeg skal brede — hvis Seng jeg skal 
rede — hvis Navn jeg skal bære — hvis Brud jeg skal 
være — (med Ære). 


Ogsaa andre Helgener, Lucia, Agata, Skt. Thomas, har hos. 
os hørt tilsvarende Bønner. 

15. Hekse og onde Aander. 

Sygdom, Udyr, Strid, Tyveri, alt er det Former for Ondt; 
men i særlig Grad fortætter Ondskaben sig i bevidste Viljer 
med overmenneskelig Evne, i onde Menneskers og onde Aan- 
ders frygtelige Magt. Dennes Virkning, Forgørelsen, viser sig 
paa alle Livets Omraader, volder Sot og Død, røver Fred og 
Gods, og vi har da ogsaa ovenfor nu og da mødt Udslag deraf. 

Kunstbøgerne bringer ret sjælden egentlige Skadeformler; 
sligt er mest i Løndom gaaet i Arv fra Mund til Mund. Hekse- 
processerne giver os af og til uhyggelige Formler, som de an- 
klagede vedgaar at have brugt ved deres, oftest dog ordløse, 
Kunster. Da Adelsdamen Christence Kruckow satte et Voks- 
barn (S. 41) ned under Fru Anne Billes Kirkestol i Nakkebølle, 
var det med de Ord [979, Dom af Aar 1621): 


Nu sætte vi al Fru Annes Lykke og Velfærd neder. 


Da to Kvinder i Helsingør vilde forgøre den enes utro 
Elsker, en Landsknægt, ragede de med Knive og Naal i Ilden, 
og de sagde [978, Aar 1576): 


Ild og Arne efter dig rage, 

al din Velfærd fra dig tagen 

i Djævelens Navn. 

Vor Dør marrer, vor Hund knarrer, 

kom til mig inden vor røde Hane galer, 
og søg Naade af mig, udi Djævelens Navn! 


Almueheksens materielle Attraa 
naaer som Regel ikke ud over Ønsket 
om — Smør. Det daglige Brød har 
vi Lov at bede Vorherre om; en 
Luksus som Smør paa Brød er det 
ikke sikkert, at han har tiltænkt 
os; den kan vindes ad anden Vej. 2 
En Kunstbog tilraader at liste sig FFA 
til at kærne lidt med Kærnestaven ig 
i en fremmed Gaard og sige [984]: 

Din Smørlykke 
skal i min Flødebøtte sykke (synke); 
saa tager man Smørlykken fra Gaar- 


Ø 12. Djævlen ved Kærnen. 
den. I sin egen Stue malker Heksen, (Tingsted Kirke, Falster ) 

som velkendt, Mælk t. Eks. af sin Kniv stukken i Loftet. Slige 
Kunster øvede Hekse viden om allerede i tidlig Middelalder —. 

Den græsk-romerske Oldtid kendte, som vi forlængst har 
hørt, slemme Skadeformler i Masser, men ikke Modsætningen 
mellem en. god Gud og et absolut ondt Væsen og derfor ikke 
heller nogen Djævlepagt. Tryllepapyrus'erne giver derimod nok 
Anvisning til at fremmane en Dæmon (t. Eks. en Luftaand), 
der tjener en Tid lang og siden kan manes bort igen. Vi 
mærker os ogsaa det Træk, at den hedenske Besværger kender 
de forskellige Skikkelser en Gud evner at paatage sig; han 
kan kræve »Vis dig for mig i din gode Skikkelse«. I kristen 
Tid manes indenfor den »højere« Magi efter saadanne For- 
billeder baade »Engle« og »Djævle« frem og væk; af og til 
er noget deraf sluppet ind i de folkeligere Kunstbøger, saa- 
ledes [988]: 


Jeg besværger dig Alrax Algasma lIurcha Syorcha, i 
Navn (ftt), at du lader dig se i en god Skikkelse og uden 
nogen Bulder eller Forskrækkelse, her udenfor denne Kreds 
eller Cirkel. 


Besværgeren staar indenfor en Kreds. Aanden (i Overskriften 
»Fanden«) kan manes bort igen ved Ord som disse [987]: 


Fordi du er kommen sagte, fredelig og stille til mig, 
og du har svaret mig paa min Tale og gjort efter min 
Vilje, saa takker jeg Gud, i hvis Navn du er kommen. 
Gak du derfor med Fred bort igen til dit Sted, og kom til 
mig igen en anden Gang, naar jeg kalder paa dig! 


Som det ses af Eksemplerne, udgiver den Slags Maninger 
sig for at være forsvarlige og fromme. 

Men ud over dette kender den kristne Verdens Magi noget 
andet, Rædslernes Rædsel, den højtidelige Fornægtelse af Kristus 
og Pagten med Djævelen. Allerede Oldkirken vidste at melde 
om enkelte formastelige Mænd, der havde vovet dette Skridt. 
Senere hen fortaltes det bl. a. om Dr. Faust, som levede paa 
Luthers Tid. De ældre Djævleforskrivninger bærer Præg af 
en Kontrakt mellem to selvstændige Parter, der gensidigt for- 
pligter sig; i den senere Middelalder, da Sindene stadig mere 
bøjes ind under Tanken om Djævelens Magt som »denne 

Verdens Gud«, kommer tillige en anden Form frem: Mennesket 
lover ved Pagten at tilbede Djævelen som sin Herre, Fraregnet 
enkelte Udtryk træder den ældre Form endnu frem i det naive 
Aktstykke hvormed en lille Skomager i Odense Aar 1634 forskrev 
sig til den Onde, dreven af højst beskedne Krav til Livet; endog 
Rester af de antikke Mønstre vil Læseren genkende deri [991]: 


Giver jeg mig til Djævelen at være hans egen med Liv 
og med Sjæl. Efter at Doctor Faustus blev Djævelens egen, 
saa maa jeg ogsaa blive hans. Og ett Punkt skal Fanden 
love mig, at han vil lade sig til Syne, naar jeg vil, og (i) 
hvad Skikkelse jeg hannem vil have. Saa lover jeg hannem 
til større Bestandighed og Vidne med mit eget Blod er 
skreven og dermed forskriver mig til Djævelen at være 
hans egen baade med Liv og og med Sjæl til evige Tid. Der- 
udimod skal Aanden Fanden love mig Penninge til Nød- 
tørft og saa tidt jeg dennem behov haver at bruge og komme 
paa Fode med min ganske Livstid, heller ogsaa til en be- 
stemt Dag, at jeg ikke saa elendig lever. Vil Fanden holde 
mig dette fri, saa lover jeg hannem dette Løfte fri, at jeg 
aldrig vil vige fra dig, men blive hos dig evindelig til evige 
Tid. Dette lover jeg, Christen Pedersøn, at holde Fanden, 
som forskrevet staar. Des til større Stadfæstning haver jeg 
dette med mit eget Blod skrevet. Christen Pedersøn med egen 
Haand. Og blev dette skrevet anden Dag S. Michaelis 1634. 


Vi hørte før om Hekses onde Kunster og spørger nu: 
hvorledes er da Forholdet mellem Heksene og Djævelen? 
Naturligvis har det altid staaet fast, at Heksekvindernes Magt 
er af dæmonisk Oprindelse; men atter her drager først Sen- 
middelalderen de yderste Følgeslutninger. Teologerne bliver 
nu klare over, at ogsaa Heksene alle "som een med bindende 
Ord eller Skrift har afsvoret Gud og givet sig i Satans Tje- 
neste. Til frygtelige Følger for Millioner af Mennesker slaas 
her to Ting sammen, som før var holdte hver for sig, Hekseri 
og Djævlepagt. Da først Teologerne har gjort Opdagelsen, er- 
farer Heksene bagefter selv det samme, dels i den indre Kla- 
ring Pinebænken skænker, dels vistnok ogsaa i Livets Praksis. 
Heksene bekræfter derved, at Teologerne havde set ret. En 

jysk klog Mand, f 1895, var ofte trykket over, at han, for at 
øve sort Magi ved en bestemt Lejlighed, havde givet sig i 
Djævelens Vold i 24 Timer (se D. Tr. I 117). Hos os har vi 
flere mundtlige Beretninger om hvad en Kvinde forméntlig 
siger eller gør ved den store Overgang. Hun skal f. Eks. sætte 
Foden haardt i Jorden og sige [1251]: 


Nu sætter a min Fod 
påa Vigerrod ; 
og forsværger Kristi Legem og Blod! 


(Vigerrod 3: »Vidjerod«?) I tyske Processer har Hekse til- 
staaet at have sagt noget ganske lignende, saaledes fra Hessen 
ved Aar 1600: »Her staar jeg paa denne Græstørv og fornægter 
den kære Herre Jesus Kristus«. 


For hver ond Forgørelsesformel har vi fem som gaar ud 
paa at afværge eller ophæve det Onde. Mange af dem sigter 
dog ikke højere end til at skærme Mælk og Husdyr, der idelig 
er udsatte for Heksens Griskhed eller Hævnlyst. Det er al- 
mindeligt at give, Heksen ind under det uopfyldelige Vilkaar, 
ved t. Eks. at hælde et Æg i Halsen paa en Ko, som nys har 
kælvet, og sige [1013]: 


Der skal ingen tage Mælken af dig førend de tager i 
den Spand a giver dig først at drikke af. 


Med Ord som dufter af frisk Smørpoesi og tillige viser Sans 
for praktisk Arrangement, skærmer man paa Fyn Koen første 
Gang man malker den [1012]: 


Jeg tager om dine fire Huller med mine fem fulde. 
Jeg malker Smør af dig saa rød som en Glød og saa fed 
som en Isterflomme. Jesus sætter Laasen for, og selv be- 
holder jeg Nøglen. 


For faa Aar siden fandt man i en midtsjællandsk Stald- 
længe en Seddel fra 17de Hdaar bag en Prop inde i en Stolpe 
[1019] jfr. S. 58]; Karlen der fandt den, bragte sin Husbond 
den med de Ord »Kan du læse hellig Skrift?«, Der stod: 

Udi Vorherres Jesu Kristi Navn forbyder vi (?) alle Sig- 
nere og Troldmanere at skade disse tvende Jesu Kristi 
Tjenere Niels Lorentsøn og Sidsel Pedersdatter (Navnene 
er paa Sedlen latiniserede) deres Mælk eller Kvægs Nytte 
og Gavn, at de ikke mere skal bekomme deraf end Djævelen 
bekom af Maria Kristi Moder hinders Mælk. Og det for- 
byder vi (?) dem in Nomen (tt). Amen. — 


Mod selve de onde Aander, mod alle Farer og mod en 
ond Død, skærmer en Del Signelser, som Almuen ogsaa hos 
os har bevaret i Minde og Brug fra katolsk Tid af til ned 
imod nyeste Tider. De skulde siges hver Morgen eller Aften. 
Vi har (S. 63) set hvorledes de kan omfatte Jesu Jordeliv med 
dets Signekraft i faa Linier. — Vi slutter med at give en Sig- 
nelse fra Angel [1085]: 


Om Avtne, ven æ i min Seng gær, 
Gujs Koss æ for mæ slær, 

som Vorher” sjel gyer” (3: gjorde) 
me” hans to Hinder, 

me” hans ti Finger. 

Olt undt vist” han fraa sæ, 

saa gjør æ 0” for mæ. 


»Og saa vil a se aa den Dæwel der ska' gjør' mæ nowet!« 
slutter en nørrejysk »Aftenbøn«. Saadanne Bønner er meget 
gamle. En folkelig latinsk Gravskrift i Spanien, formentlig fra 
8de Hdaar siger: »Slaa Kors for Pande og Bryst, saa skal du 
ikke frygte Gengangeres Argelist eller legemløse Spøgelser«. — 
De kirkelige Vendinger der ligger bagved den Slags Signelser, 
har to Gange sat Blomst i dansk Digtning, fordum i de nys 
meddelte folkelige Bønner, ænden Gang i Grundtvigs kendte 
Salmevers (i dettes senere Udformning), hvor det samme Ind- 
hold møder os omsat i hans skønneste Digtersprog og i noget 
mere kirkelig Form: 


Guds-Fingrene granne 

slog Kors for din Pande, 

Guds enbaarnes Røst 

slog Kors for dit Bryst, 

thi skal ingen Djævel dig skade. 

At danske Trylleord har deres Særpræg, er utvivlsomt. 
Naar Forskningen skrider frem, vil det mulig tegne sig klarere 
end nu; her er bl. a. den Vanskelighed at de ældre nedertyske 
Formler hidtil i ret ringe Omfang er tilgængelige. Fra den 
senere Middelalder af har vi sikkert faaet vor Import af Form- 
ler næsten alene fra Tyskland, paa Tysk og paa Latin; Ind- 
vandringen er dog vist væsentlig ophørt for mindst et Hundred- 
aar siden. Undertiden har vi slugt det fremmede næsten raat. 
Mange latinske Formler blev i ældre Tid afskrevne uoversatte; 
ligesaa i ældre Tid af og til nedertyske og lidt senere højtyske 
Formler; stundom kan i danske Nutidsopskrifter grove Sprog- 
fejl røbe Kilden; og endelig har helt tyske Haandskrifter ver- 
seret her i Landet. Men i det væsentlige har vi givet os Tid 
til at vælge og vrage mellem de tilbudte Varer; og det vi tog. 
imod, har faaet Tid at synke til Bunds og tilegnes, saa det 
blev rigtig dansk i Sprog, ja tildels i Tone. 

Vraget har vi mærkeligt nok hele den store Gruppe Form- 
ler der fremfører tre Personer eller Ting af hvilke de to nok 
virker, men først den tredje afgør den foreliggende Sag. De 
er uendelig yndede rundt om i Tyskland. »Der staar tre 
Roser paa vor kære Herre Guds Grav, den første hedder god, 
den anden hedder vel til Mod”, den tredje stiller saa visst dit 
Blod«. — »Der sad tre Jomfruer ved Vejen, den ene rystede 
Sandet fra Vejen, den anden Løvet fra Træet, den tredje Pletten 
fra Øjet (jfr. S. 80). — (Tre døde Mænd ser ud ad Dom- 
husets Vindu, de to er hver paa sin Vis sølle, den tredje er 
stum, Signelse brugt ved Proces). De tyske Varianter af slige 
Formler vilde fylde Skæpper fulde; paa Dansk har vi 2 Op- 


skrifter [146. 921] af de tre Blomster, 0 af de døde Mænd, 1 af 


de tre Møer, Aar 1619, denne vel at mærke uden Rollefor- 
deling, alle foretager sig det samme — desforuden en Antyd- 
ning i 16de Hdaar [209] »dær kom de tre Meje« (Maria'er”)). 
Dette Forhold kan kun i ringe Grad have sin Aarsag i noget 
ydre (Importens eller vore Opskrifters Tilfældighed o. a.). I 


Norge og Sverig er Trejomfrusignelsen ret vel kendt. Vor Smag. 


maa spille ind her; vi har ikke ret vidst at skønne paa disse 
smaa Formlers Leddeling og System. — Ikke blot Treheden 
i Handling — med Sæt, (Modsæt), Samsæt — har vi vraget, 


1) Efter Sv. Grundtvig DgF III 887: de tre »Møer« (oldn. meyjar). 

ligesaa ilde er det gaaet en overordentlig yndet tysk Gruppe 
Tohedsformler med to stridende Magter (Sæt og Modsæt). 
»Aske« (som bruges ved Kuren) — »AÅske og Udslet de havde en 
Dyst, Asken den vandt, Udslettet forsvandt«. Af sligt haves i 
dansk 2 Opskrifter, den prægtige [217] fra 17de Hdaar, der 
dog ligger lidt anderledes, og een [565] i en trykt moderne 
Heksebog. — Endelig er der Gruppen »Syndestraf« (S. 75), 
som Norge, Sverig, Finland har modtaget med aabne Arme 
— den er kendt over det meste af Evropa, ja i Syrien; vi har 
wurderet en enkelt Særform (Manden som dømmer vrangt), der 
vist har en ganske egen Oprindelse; iøvrigt har vi kun 1 Op- 
skrift [162], se S. 76. — Derimod mangler vi ingenlunde Even- 
tyr med Trehedsloven eller Fortællinger om Syndestraffen. 

Ogsaa positivt viser dog dansk Egenart sig. Enkelte 
digterske Signelser er yndede hos os, medens de sydpaa, saa 
vidt jeg veed, er ukendte eller ikke er slaaede igennem. Saa- 
ledes Optrin fra Smærtehaven og Korset (»Jesus uuder Espen 
stod« S. 114; »Jomfru Maria tog hendes Silkesærk« S. 108), 
de helliges Markarbejde (»Skt. Gregorius haver saaet« S. 116), 
Jesu Krigstog (»Vorherre red i Hærfærd« S. 120), og mulig en- 
kelte andre. Flere af disse findes ogsaa i Norge og Sverig 
(Sværdsignelsen i Sverig paa halv-dansk Sprog). Muligvis de 
da er digtede i Danmark; selve deres Stof er indført sydfra. 

Foruden Æmnevalget røber vel ogsaa Ord brug og Stil 
i ett og andet Tilpasning til det hjemlige; den spraglede 
Mængde Formler, fra Østerland, fra hedensk og kristen Oldtid 
og Middelalder, sidst prægede af vor sydlige Nabo, inden de 
kom ind over vor Grænse, har vi nogenlunde gjort os selv 
mundrette. En lille Enkelthed: de tyske Formler sætter i ud- 
strakt Omfang et »kære« (eller »lille«) til Vorherres og Hel- 
geners Navne (ligesom tysk Dagligtale endnu ofte overfor ens 
nærmeste); det er groet saa fast, at Heksen (S. 127) i selve sin 
Djævlepagtsformular kalder ham hun vil fornægte: »den kære 
Herre Jesus Kristus«. Een og anden gammel dansk Formel 
kan endnu opvise det; saaledes tiltales [955] i 15de Hdaar 
»Vor kære Moder Maria og kære Hr. Sankte Petrus og kære 
Hr. Sankte Povl og kære Hr. Sankte Ulrik«; men dengang 
sagde man vel ogsaa til daglig »kære Frands« og »kære Hr. |, 
Peder« til hinanden. Senere har vore Formler strøget det af. 

— I de Signelser som er klædte i Versform, klinger af og til 
vor Folkevises dæmpede og fine Klokkespil, ikke mindst i dem 
som mulig først er tilblevne heroppe. — Glæden ved den lille 
Ordleg med Bi og bi (S. 119) bringer maaske een og anden til 
at tænke paa en formentlig dansk Ejendommelighed. — 

Ogsaa overfor Broderlandene i Nord turde vor Formelskat 
vise en Del Afskygninger; i hvert Fald vil alle der læser i 
Bangs norske Samling hurtigt opfange en magtfuldere og bar- 
skere Duren i dem af Formlerne der har faaet en selvstændig 
Udvikling i Norge. Her blot et Par Træk. I Sverig har man, 
som vi saae (S. 96) en Tid yndet at styrke visse Formler 
med Odins Navn; og fra skumle Kløfter i Dovrefjæld er Tusser 
og Trolde og Jættemøer stormet frem og har bidt sig fast i 
de Trylleord som vovede sig ind i deres Land; Finnen skyder 
sin Troldbue af baade øst og vest for Kølen. Men der er Rum 
til at gænne alle disse langt bort: Maningen til øde Steder 
hvor ingen færdes — et almindeligt Motiv i mange Lande og 
ældgammelt, men aldeles opgivet af os med vore beskedne 
Pladsforhold — sigter her vidt ud mod Norges Fjeld og mod 
Sverigs Granskov og Søvidder: »Jeg maner dig i Bjærget det 
blaa, saa hverken Sol eller Maane skal skinne dig paa«. 
»Jag skall stålla dig i en skog dår ingen bor, på en sjå dår 
ingen ror«. Fælles for alle tre Folk er dog Jorden; alle har 
vi en »jordfast Sten«, hvorunder vor Fortræd kan sættes bort. 

Som alle menneskelige Aandsformer har Trylleordet sin 
Udtørrings- og Forfaldstid, ogsaa hos os (jfr. S. 48). Hvad der 
er digtet, eller snarere lavet, og importeret af ny Formler i 
Løbet af det sidste Par Hundredaar, er vistnok kun fade og 
ubetydelige Ting. Men endnu en rum Tid efter Reformationen 
har, saa vidt skønnes, Trylleordene i Danmark holdt -sig paa ' 
Højden af deres Udvikling og Stofrigdom. 


ge 


TILFØJELSE 


til S. 67 L. 4 f.n. Den ældste kendte Mødeopskrift, 
fra ca. 600, paa græsk, fundet i Ægypten, desværre 
kun delvis læselig, (The Oxyrhynchus Papyri Xl 
Nr. 1384) har alligevel Jesus. De hellige Hjælpere (?) 
spørger: »Jesus, hvad Lægedom findes der (for de 
syge)?« Jfr. assyrisk Formelstil S. 69. 

